ආචාර්ය චන්ද්ර ධර්මවර්ධන විසිනි
“පොහොර හා වකුගඩු රෝගය” යන මාතෘකාවෙන් ආචාර්ය නලින් ද සිල්වා මහතා වකුගඩු රොගය පිලිබ්ඳව දක්වා ඇති අදහස් (2015 – 11 – 05 රිවිර, ලංකාවෙබ් : http://www.lankaweb.com/news/ items/2015/11/06/පොහොර-හා-වකුගඩු-රෝගය/) ගැන විද්යාඥායන් අතර දැනට පිළි ගැනී ඇති මත ප්රකාශ කිරීමට අවස්ථාවක් රිවිර කතු වරයා සහ ලංකාවෙබ් කතුවරයා අපට දෙනු ඇතැයි සලකා මෙම ලිපිය සපයමු.
සාමාන්යයෙන් වකුගඩු රෝගය ඇතිවීමට පෙර දියවැඩියාව, රුධිර පීඩනය වැනි රෝග ඇතිවේ. රජරට පවතින වකුගඩු රෝගය සාමාන්ය වකුගඩු රෝගයනට වෙනස් ආකාරයකින් ඇති වන හෙයින් ද, එහි හේතූව නිරාකරණය වී නොමැති හෙයින්ද, වෛද්ය විද්යාඥයෝ එයට ගුප්ත හේතුක චිරාපත් වකුගඩු රෝගය (ගු-හේ-චි වකුගඩු රෝගය, CKDU ) යන නම පාවිච්චි කරති.
ආසෙනික් කල්ලියේ මතය.
නුමුත්, නලින් ද සිල්වා මහතා ඇතුලු කැලණිය සර්සවියේ කිහිප දෙනෙක් නාථ දෙවියන් හෙළි කලා යයි කියමින් වකුගඩු රොගයට හේතුව පිලිබ්ඳව, පරීක්ෂණ වලින් ඔප්පු නොවුනු මතයක් ඉදිරිපත් කලහ. එනම්, නලින් ද සිල්වා මහතාගේ වචන වලින්ම “එකී වකුගඩු රෝගයට හේතුව ආසනික් බවත් එහි දී කැඩ්මියම් උත්තේජයක් ලෙස ක්රියාත්මක වන බවත් ප්රකාශ කෙරිණි. ඉනුත් පසුව ග්ලයිෆෙසේට් දැලිසයේ කතාව හෙළිදරව් කෙරිණි. … එහි දී අපට ප්රියන්තා සේනානායක මහත්මිය නාථ දෙවියන් නමින් හැඳින්වුණු මනුෂ්ය නොවන ප්රාණියකු සමග කරන ලද සන්නිවේදන ක්රියාවලියක් ආධාර විය”.
සිල්වා මහතා කියන්නේ ජලයේ හෝ පසෙහි ඇති ආසෙනික්, කැඩ්මියම් සහ ග්ලයිපොසේට් නැමැති පැලෑටි නාශකය එකතු වී දැලිසයක් (ගඩොලක්) හැදී, එය ආහාරය සමග බඩට ගොස් ශරීරගත වී වකුගඩු රෝගය ඇතිවන බවය. දැනට ආසෙනික් කල්ලියේ ප්රදාන නියමුවා වන ජයසුමන මහතා, සනත් ගුණතිලක මහතා සහ පේන කියන සේනානායක මහත්මිය මීට වෙනස් පර්කාශයක් කොට ඇත. ඔව්හු කියන්නේ ආසෙනික්, කැල්සියම්, සහ ග්ලයිපොසේට් එකතු වී දැලිසයක් හැදී බඩට යන බවය. කැඩ්මියම් ගැන ඔවුන් කිසිවක් කියා නැත. එහෙයින් නලින් ද සිල්වා මහතා මෙහි දී අලුත් ප්රකාශයක් දක්වා ඇති බව සැලකිය යුතුය. කෙසේ වෙතත්, රසායන විද්යාව අනුව කැල්සියම් වේවා, කැඩ්මියම් වේවා, එවැන්නක් ඇතිවිය නොහැක. එපමණක් නොව, එම අන්දමේ ගඩොල් වර්ග ජලයෙහි දිය නොවන හෙයින් සිරුරු ගත නොවේ.
ජලය, පස සහ ශරීරය පිලිබඳ රසායනික විමසුම්.
නාථ දෙවියෝ කුමක් කීවේ දැයි අපි නොදනිමු. සමහර විට පේන අහන තැනත්තිය වරද්දවා ගත්තා විය හැකිය. ආචාර්ය සිල්වා දන්නේ සේනානායක මහත්මිය තමාට සන්නිවේදනීය වූවා යයි සිතන දෙය ගැන කිවූ ප්රකාශය පමණි. සිල්වා මහතාගේ ප්රකාශය ජයසුමන, සේනානයක සහ ගුණතිලක ප්රකාශයට එකංග නොවන හෙයින් කවුරු හෝ පොට වරදවා ගෙන තිබෙන බ්ව සිතිය හැක.
කැඩ්මියම්, ආසෙනික්, ග්ලයිපොසේට් යනාදී ද්රව්ය සොයමින් ජලය බාල්දි දහස් ලක්ෂයක් බැලුවත් එක බාල්දියක් වත් පුර්වා ගැනීමට වත් එම අප ද්රව්ය නොමැති බව රජරට ජලය සහ පස් පරීක්ෂා කල විද්යඥයෝ කීහ. ඉතා අල්ප ලෙස තිබෙන අප ද්රව්ය ශරීරයෙන් සාමාන්ය අන්දමින් මුත්ර මාර්ගයෙන් පිට කිරීමට වකුගඩු රෝගීන්ට නොහැකිය. එහෙයින් කල් යන විට ආසෙනික්, කැඩ්මියම් වැනි ද්රව්ය ඔව්න්ගේ හිස කෙස්, නියපොතු, සහ ඉන්ද්රියන්හි තැන් පත් වේ. ලෝක සෞඛ්ය සංවිධානයේ (ලෝ.සෞ.ස., WHO) අනුග්රහය යටතේ කල පරීක්ෂණ වලින් මෙය ප්රත්යක්ෂ කෙරින.
රෝගීන් ගේ සිරුරෙහි අප ද්රව්ය රැස් ව්න බව ආසෙනික් කල්ලිය පිළිගත් නමුත්, ජලය සහ පස පිලිබඳ රසායනික විශ්ලේෂණ කටයුතු බොරු යැයි ආසෙනික් කල්ලිය කියා සිටියේය. ඔවුන් කියන්නේ පසෙහි සහ ජලයෙහි ආසෙනික් ඇති බවත්, එම ආසෙනික් ශරීර ගත වී රෝගය ඇති කරන බවත් ය. මෙම ද්රව්ය නොමැති නම් ආසෙනික් කල්ලියේ ප්රකාශ බිඳ වැටේ.
නුමුත් ජපානයෙහි ටෝකියෝ සරසවියෙහි සහ ලංකාවේ විද්යාඥයෝ එකතු වී කල තවත් පරීක්ෂණ මාලාවකින්ද, පේරාදෙනියේ භූ විද්යා අංශය මගීන් කරන ලද පරීක්ෂණ වලින්ද, WHO තීරණය තහවුරු විය. ආසෙනික්, කැඩ්මියම්, ග්ලයිපොසේට් යනාදී අපද්රව්ය ජලයේ හෝ පසෙහි ඇත්තේ ගු-හේ-චි වකුගඩු රෝගය නැති අනිත් ප්රදේශ වලත් සාමාන්ය වශයෙන් තිබෙන , ස්වභාවයෙන් ඇතිවන අල්ප ප්රමාණයට ම බව මෙම පරීක්ෂණ වලින් ප්රත්යක්ෂ වී ඇත. කැලණියේ රසායන ආචාර්ය වරුන්ට හෝ දැනට රජරට ට මාරු වී සිටින ජයසුමන මහතාට් හෝ ඔවුන්ගේ පේන මාතාවගෙන් ඇසී යයි කිව් කතාව තහවුරු කරන පරීක්ෂණ ඉදිරි පත් කිරීමට නොහැකි වී ඇත. පරීක්ෂණ වලින් පමණක් නොව, දෙවි වරුන් ගෙන් පවා ලැබෙන කරුණු පෘතග්ජනයන් කී කරුණු හෙයින්, පෘතග්ජනයෝ කියන සැමක් මුසා යයි නිතොර කියන නලින් ද සිල්වා මහතාට මෙයින් කමක් නැතැයි සිතිය හැක!
වකුගඩු රෝගය ගැන තරමක් හෝ තහවුරු වී ඇති කරුණු.
රෝගයන් ඇතිවන්නේ කුමණ හේතූන් නිසා දැයි තීරණය කිරීමේදී විද්යාඥයෝ ඉතා ප්රවේශමින් කටයුතු කරති. වහා උත්තර දීමට නොහැක්කේ පුද්ගලයන්ගේ ජීවන රටාවට බල පාන විචල්ය රාශියක් ඇති හෙයින්ය. හෘදයාබාධ ඇතිවන්නේ කුමණ හේතූන් නිසා දෑයි නිශ්චය වශයෙන් අපි නොදනිමු. කොලෙස්ටෙරොල් වැඩි කරන තෙල් ආහාර ගැනීම, වැඩියෙන් බත්, පිටි ද්රව්ය කෑම, ව්යායාම මදි කම, ආරෙට යාම, චිත්ත පීඩාව, යනාදී නොයෙක් හේතු දිය හැකි මුත්, අහවලාට ආබාධය හැදුනේ කුමක් නිසාදැයි නිශ්චියෙන් කීමට නොහැකි වූවද, අවුරුදු පනහකට ත් අධික කාලයක සිට මේ ගැන පරීක්ෂණ කෙරී ඇත. පොල් තෙල් ඇඟට හොඳ, හෝ නොහොඳ ගැන පවා තීරණයක් නොමැත.
හෘදයාබාධ පිලිබඳ තත්ත්වය එසේ නම්, 1992 දී සිට පමණක් හඳුනාගත් ගු-හේ-චි වකුගඩු රෝගය ගැන නිශ්චය යක් නොමැති වීම් සාධාරණය. එහෙත්, පසු ගිය කාලය තුල දී කරුණු ගණනක්ම පැහැදිලි වී ඇත. එනම්, (1) ජලයේ සහ පසෙහි ආසෙනික්, කැඩ්මියම්, ග්ලය්පොසේටෙ ආදිය නොමැති බව තහවුරු වී ඇත. එහෙයින් රෝග හෙතුව ඉන් එහා සෙවිය යුතු බව පෙනේ. (2) අනුරාධපුරය නගරයෙහි වසන, නාගරික ජලයට තිබිය යුතු පවිත්රතා නියාම මට්ටම් (ප-නි-ම, purity standards ) වලට අනුකූල ජලය බොන අයට ද, කැබිතිගොල්ලෑව වනි අසාධ්ය ගම් වල ඉන්නා, එහෙත් ගල් උල්පත් වලින් ජලය පානය කරන අයට ද , රෝගය නොහැදෙන බව පැහැදිලි වී ඇත. (3) එහෙයින්, රෝගය වලකා ගැනීමට මුල් පියවරක් ලෙස ලංකාවේ පිලිගත් ප-නි-ම වලට අනුකූලව පවිත්ර කරන ලද ජලය සපයා දීම ඉක්මනින් ඉටු කල යුතුය. (4) එපමණක් නොව, ගැමියන් ගේ රෝග වැලකීමේ ශක්තිය දියුණු කිරීමට ඔවුන් අතර ඇති මංද පෝෂ්ණය මැකීමට තැත කල යුතු ය.
මහවැලි ගංග සහ වාරි මාර්ග වල ඇති ජලය ද, වැව වල ඇති ජලය ද පිලිගත් ප-නි-ම වලට අනුකූල බවද ලංගදී කරන ලද පරීක්ෂණ වලින් ප්රත්යක්ෂ වී ඇත. එහෙයින් එම ජලය සරල පෙරන උපකරණ වලින් පෙරා, බ්ලීචිං කුඩු ස්වල්පයක් පාවිච්චි කර ක්ලෝරීනීකරණය කොට පරභෝගිකයාට ඉතා අඩු මුදලකට ලබා දිය හැකිය. අධික මිලැති ප්රතිගාමක ඔස්මීකරන යන්ත්ර (reverse osmosis plants) අවශ්ය නැත.
වාරි මාර්ග සහ වැව වල ජලය යහපත් වූවද, බොහෝ ගැමියන් ජලය ගන්නේ ඔවුන්ගේ ගෘහ අවට තිබෙන කුඩා ලිං වලින් ය. වැසි නැති කාලයේ කකෑරමින් තිබෙන මෙම ජලය ට වැසි ඇති කාලයේ දී උඩහ, අසල හා අනෙක් පර්දේශ සිට ගලා එන ඵොස්ඵේට්, ෆ්ලොරයිඩ්, ඇමෝනියම් යනාදී ලවන (අයන ) කාන්දු වී ලිං වතුරේ එකතු වේ. එහයින් මෙම ලිං ජලයට අධික ලවන තාවක් ඇති වේ. එවකට ලංකාවේ කෘශිකර්ම දෙපාර්තමේන්තුවේ අධ්යකෂ ජෙනෙරාල් පදවිය ඉසුලූ දෙදෙනෙක් ආචාර්ය අමරසිරි, ආචාර්ය පානබොක්කේ, සීනි පර්යේෂණ ආයතනයෙහි මුල් අධ්යක්ෂක වරයෙක් වූ ආචාර්ය නන්ද ධර්මවර්ධන මහතා සහ මා විසින් ඉදිරි පත් කල මතයක් නම්, මෙම ලවනතාවය නිරන්තරයෙන් වකුගඩුවට ඇතුල් වීම නිස වකුගඩුවේ පටලයන්ට හානි කරන බවය. ලිං ජලයේ විද්යුත් සංනයනය මැනීමේ පරීක්ෂණ වලින් එහි ලවන තාව අධික බව බොහෝ දුරට ඔප්පු වී ඇත. තවද, පේරාදෙනියේ රසානය මහාචාර්ය වරයෙක් වූ ඔලිවර් ඉලේපෙරුම මහතා ද ෆ්ලෝරයිඩ් ලවනය ගු – හේ- ච වකුගඩු රෝගයට මූලක විය හැකි බවට සාධක දක්වා ඇත.
එහෙයින් මෙම කුඩා ගෘහාශ්රිත ලිං වලින් ජලය පානය කරන අය ගැන විශේෂයෙන් සලකා සුදුසු අන්දමකින් පිරිසුදු ජලය වහාම සැපයිය යුතු ය.
එහෙත් කරන්නට ඇරඹෙන්නේ පාචනයට කොට්ටෙ මාරු කිරීමය.
රට පොහොර පිරිසුදු වූවත් නොවුවත් සම්පූර්ණයෙන් තහනම් කිරීම, ග්ලයිඵොසේට් වැනි ඉතා අවම විපාක ඇති සුරක්ෂිත පලිබෝධ නාශක වහාම තහනම් කිරීම වැනි අදුර්දර්ශී පියවරවල් ගැනීමට බලකරන්නෝ ඉදිරියට පැමිණ ඇත. ග්ල්ය්ඵොසේට් තහනම් කොට ඇත. ගොවි තැනට ගෙරි කටු, කොල, දිරවා ලබා ගත් කොම්පෝස්ට් පොහොර සහ වැඩි මාස ගණනක් ගනිමින් අඩු අස්වැන්න දෙන, වතුර සහ ඉඩ හුඟක් අවශ්ය පැරණි බීජ ඇට වර්ග භාවිතාව පමණක් වහාම යොදා ගැනීමට ඔවුන් ඇරඹෙයි.
අවශ්ය තරමින් කොම්පෝස්ට් පොහොර කවදා වත් සෑදිය නොහැකි බව අමතක කරයි. කොම්පෝස්ට් පොහොර හැදීමේදී පරිසරය උණුසුම් කරණ හරිතාගාර වායු (green-house gases) රැසක් පිට වෙන බව ඔව්න් අමතක කරයි.
පලමු ශ්රේණියේ පිලිකා හේතුකයන් අමතර කරයි.
කරුනු එසේ නුමුත්, ජලයේ හෝ පසෙහි දැකිය හැකි ග්ල්යිඵොසේට ප්රමාණයක් නොමැති වූ මුත්, නොබෝදා ලෝ.සෞ.ස. (WHO) ග්ල්යිඵොසේට (වකුගඩු රෝග හේතුක නොවන වූවද ) අනුමාන වශයෙන් පිලිකා හේතුක ද්රව්යයන් පංති කිරීමේ දෙවෙනි ශ්රේණියට නම් කල වහාම සිල්වා මහතා ඇතුලු අය ග්ල්යිඵොසේට තහනමක් ඉල්ලුවේ ලෝ.සෞ.ස. පංති කිරීමේ මූල දර්ම නෝතේරුනු හෙයින් නොව, ඔවුන් එල්බ සිටින යතාර්ථ නොවන, සිතින් මවාගත් දඩ්ඩභ වාදී මත නිසාය. දෙවෙනි ශ්රේණියට දමන දේවල් (සබන්, කොහොඹ වල සහ කරාබු නැටි වල තිබෙන සමහර රසායනික ද්රව්ය ) වලින් පිලිකා ඇති කරගැනීමට දින පතා එයින් කෝප්පයක් පමන බොන්නට වෙතැයි සැලකේ. එහෙත් එම ද්රව්ය රජරට පරිසරයේ ඇත්තේ (බිලියනයක් වසනා ) මුලු මහත් ඉන්දියාවේ හතර දෙනෙක් හිටියා වැනි ඌන සාන්ද්රණයක් ඇතිවය. දඩ්ඩභ ජාතකයේ සඳහන් වන හාවා කුඩා අබ ඇටයක් වැටුනු විට ලොවේ අන්තිමය එන්නේ යයි කියමින් දුවන්නට පටන් ගත්තේය. දඩ්ඩභ වාදීන් ද පෙනෙන්නට වත් නැති ග්ලය්පොසටෙ ප්රමාණයකින් සහ ආසෙනික් වලින් වකුගඩු රෝගය හැදේ යැයි කියමින් උද්ඝෝෂන කරයි.
එහෙත් නොබෝදා ලෝ.සෞ.ස (WHO) රතු මස්, සොසේජ්, බේකන් වැනි ප්රචලිත ආහාර පලමු ශ්රේණියේ පිළිකා හේතුකාරකයක් ලෙස නම් කලේ ය. ග්ලයිඵොසේට් වැනි දෙවෙනි ශ්රේණියේ ද්රව්ය මෙන් අනුමාන වශයෙන් නොව, පලමු ශ්රේණියේ ද්රව්ය ඒකාන්තයෙන් ම, බලවත් ලෙස ම පිළිකා හේතුකය.
නුමුත් ආචාර්ය සිල්වා ආදී දඩ්ඩභ වාදීන් පරිසරයේ පෙනෙන්නට වත් නැති ග්ලයිඵොසේටෙ තහනම් කෙරීමට තදින් කඹ ඇද්ද නුමුත්, රතු මස්, සොසේජ්, බේකන් වැනි ප්රචලිත ආහාර තහනම් කිරීමට ඉදිරි පත් වී නොමැත!


පිවිතුරු හෙළ උරුමයේ මොරටුව ජන සභාව ගෞරවනීය මහා සංඝරත්නයේ ආශිර්වාදය සහිතව පක්ෂ නායක නීතිඥ උදය ගම්මන්පිල මහතාගේ ප්රධානත්වයෙන් සහ පක්ෂයේ මහජන නියෝජිත කටයුතු ලේකම් උපුල් කෝනාර, තරුණ ලේකම් ඉරංග විද්වත්, කොළඹ දිසා සංවිධායක ශිරන්ත ජයලත් යන මහත්වරුන්ගේ සහභාගිත්වයෙන් 2022.03.27 දින පවත්වන ලදී.පිවිතුරු හෙළ උරුමය මොරටුව දිසා සංවිධායක නාගරික මන්ත්රි කුමාර රාජරත්න මහතාගේ ප්රධානත්වයෙන් මොරටුව ජන සභාවේ නිලධාරින් විසින් මෙම උත්සවය සංවිධානය කරන ලදී. #UdayaGammanpila#PHU#PivithuruHelaUrumaya#EconomicCrisisLK#Moratuwa


(කොළඹ, ලංකාපුවත්) –ලෝකයේ වැඩි වශයෙන්ම නියමිත වේලාවට ගුවන් ගමන් මෙහෙයුම් සිදු කළ ගුවන් සේවය ලෙස ශ්රී ලංකන් ගුවන් සේවය පළමු තැන දිනා ගනිමින් ලෝක සම්මානයට පාත්ර වී තිබේ.
ලෝකයේ ගුවන් ගමන් දත්ත විශ්ලේෂණය කිරීමේ ආයතනය විසින් 2018 සැප්තැම්බර් මාසය මුල් කර ගනිමින් පැවැත්වූ නිරීක්ෂණවලදී ගෝලීය ගුවන් සේවා සහ ප්රධාන ගුවන් සේවා කාණ්ඩ යටතේ ශ්රී ලංකන් ගුවන් සේවය මෙම ජයග්රහණ හිමි කරගෙන තිබේ.
මෙම ගුවන් ගමන් විශ්ලේෂණ ආයතනය යුරෝපය , උතුරු ඇමෙරිකාව, ආසියාව ,මැද පෙරදිග , දකුණු ඇමෙරිකාව යන කළාපීය ප්රදේශවල ක්රියාත්මක ලෝකයේ විශාලතම සහ ගෞරවනීය ගුවන් සේවා ගෝලීය ගුවන් සේවා, ප්රධාන ගුවන් සේවා , කළාපීය ගුවන් සේවා සහ පිරිමැසුම් ගුවන් සේවා යන කාණ්ඩ යටතේ විශ්ලේෂණය කර තිබේ.
එහිදී ශ්රී ලන්කන් ගුවන් සේවය ගෝලීය ගුවන් සේවා කාණ්ඩය යටතේ, නිසි වේලාවට ගුවන් ගමන් මෙහෙයුම් සිදු කිරීම වෙනුවෙන් 91.37% ක විශ්ලේෂණ ලකුණු ප්රතිශතයක් වාර්තා කරමින් ප්රථම ස්ථානයට පත් වී තිබේ.
එහිදී දෙවන ස්ථානයට පත් වී ඇත්තේ 86.74% ක විශ්ලේෂණ ලකුණු ප්රතිශතයක් ලබා ගත් ඇමෙරිකාවේ ඩෙල්ටා ගුවන් සේවය වන අතර , තෙවන ස්ථානයට විශ්ලේෂණ ලකුණු 86.61% ක ප්රතිශතයක් ලබා ගත් ජපානයේ ANA ගුවන් සේවය හිමි කරගෙන තිබේ.
මීට අමතරව ප්රධාන ගුවන් සේවා කාණ්ඩය යටතේ එම ආයතනය මගින් සිදු කළ විශ්ලේෂණ වලදීත් , ශ්රී ලන්කන් ගුවන් සේවය ප්රථම ස්ථානය දිනා ගෙන ඇති අතර , දෙවන ස්ථානය ඉන්දියාවේ ඉන්ඩිගෝ ගුවන් සේවයත් , එහි තුන් වන ස්ථානය ජපානයේ ANA ගුවන් සේවයත් දිනා ගෙන තිබේ.
2018 සැප්තැම්බර් මාසයේ සිට ශ්රී ලන්කන් ගුවන් සේවය ක්රියාත්මක කළ ” පියාසැරීමට සූදානම් ” අඛණ්ඩ කාර්යය සාධන ක්රියාවලිය මගින් ලොව පුරා පාරිභෝගික සේවා වැඩි දියුණු කර ගැනීම මෙම ජයග්රහණ වලට මුල් වූ බව මෙම ගුවන් සේවා ආයතනික සන්නිවේදන අංශය පෙන්වා දෙයි.
තදබදයක් ඇති ගුවන් තොටුපොළවල ගුවන් ගමන් පාලන කටයුතු, අයහපත් කාළගුණික තත්ත්වයන් හදිසියේ ඇති වීම, ලොව පුරා ඇති ප්රමාණවත් නොවන යටිතල පහසුකම් සහිත ගුවන් තොටුපොළවල ඇති වන බාධාවන්, ඇතැම් ගුවන් තොටුපොළවල හට ගන්නා වෘත්තීය ක්රියාමාර්ග, වෛද්ය හේතු මත ගුවන් ගමන් හදිසියේ ආසන්න ගුවන් තොටුපොළවල් වෙත හැරවීමට සිදු වීම, ගුවන් යානාවල බදෙහි කුරුල්ලන් වැදීමෙන් සිදු වන අනතුරු, සහ ගුවන් ගමන් පිටත්වීමට ගුවන් පිවිසුම් පත් ලබා ගෙන ඇති ගුවන් මගීන් , නියමිත වේලාවට ගුවන් යානා පිවිසුම් ගේට්ටු වෙත නොපැමිණීමෙන් , පරීක්ෂා කර ගුවන් යානා වෙත පටවා ඇති ගමන් මලු ගුවන් යානා වලින් ඉවත් කිරීමට සිදු වීම යන ගුවන් සේවා නොවන වගකීම් නිසා ගුවන් ගමන් ප්රමාද වීම් වලට ලක්විය හැකි වුවත් , ශ්රී ලන්කන් ගුවන් සේවය ඒවා පාළනය කර ගනිමින්, ලොව අනෙකුත් ගුවන් සේවාවන් මෙන් කාළාණුගතිකත්වය වර්ධනය කර ගැනීම සඳහා මහත්සේ ඉවහල් වූ බව ශ්රී ලන්කන් ගුවන් සේවයේ ආයතනික සන්නිවේදන අංශය වැඩිදුරටත් අවධාරණය කරයි.
ශ්රී ලන්කන් ගුවන් සේවය වන් වර්ල්ඩ් ගුවන් ගමන් සේවා ජාලය සමඟ එක් වෙමින්, කොළඹ මුල් කර ගනිමින් රටවල් 48 ක ගමනාන්ත114 ක් කරා සිය ගුවන් මෙහෙයුම් නියමිත වේලාවට සිදු කරමින් සිටියි.


·
🔘 දෛව යාත්රා 🔘
තෙවන_කොටස
එහෙත් එක දිනක් මා හට ලැබුණු දුරකථන ඇමතුමෙන් මගේ ජිවිතයේ සියල්ලම උඩු යටිකුරු වෙයි කියලා මන් කීයටවත් හිතුවේ නම් නැහැ…
ඒ ඉරිදා දින අක්කා ඒ කියන්නේ මගේ මහත්තයාගේ අයියා බැදලා ඉන්න අක්කා මට එදින ඇමතුමක් ගත්තේ මගේ ජිවිතේ වාසනාවටද අවාසනාවටද මම නොදනිමි…
“හෙලෝ අක්කි…”
“මොකෝ නංගි කරන්නේ…”
“ඉන්නවා අක්කි. අද නිවාඩු දවසක්…”
“කෑම කෑවද. අමාරුවක් එහෙම නෑනේ නංගි…”
“නෑ. අක්කා. කෑම කලා ඉන්නේ.. අපේ පොඩි එකි පාඩම් වැඩ එහෙම කරනවද අක්කි…”
“ඔව්. පාඩම් වැඩ කෙසේවත්.සෙල්ලම් නම් කරනවා….”
එලෙස ඇරඹි අපේ කතබහා විනාඩි දහයක් විතර තියෙද්දි අක්කා කතාව වෙනස් කරමින් කතා කරේ ලොකු රහසක් මට කියන්නට වගේ…
“නංගි. මන් පොඩි දෙයක් කියන්නමයි කතා කරේ. හැබැයි පොඩ්ඩක් හොයලා බලන්න ඔයත්…”
“ඇයි අක්කි…”
“ඔයා ඉන්න තත්වය එක්ක කියන්නත් බෑ. ඒත් නොකියත් බෑ නංගි…”
“කමක් නෑ අක්කා කියන්න….”
“මෙහෙමයි මන් දවස් කිහිපයක්ම මල්ලිව දැක්කා. හැබැයි තනියම නෙවේ. තව ගෑණු කෙනෙකුත් එක්ක. නිකන් ලොකු සම්බන්ධයක් තියනවා වගේ තෙරුණේ. හරි ආදරෙන් ඒ දෙන්නා ඉන්නවා වගේ දැක්කේ…”
අක්කාගේ වදන් මා සවන වැකුණේ එහා ලොකෙකින් වගෙයි මට දැණුනේ.. හිතා ගන්න බෑ සිහින එහෙම දෙයක් කරයි කියලා.
“නෑ අක්කා වෙන්න බෑ සිහින එහෙම…”
“ඒක තමා දරුවෝ පොඩ්ඩක් හොයලා බලන්න කිවේ. මන් වැරදි වෙන්නත් පුලුවන්. ඒත් පුලුවන්නම් හොයලා බලන්න…”
අක්කා එහෙම කියද්දි මගේ හිතේ තිබුණ ලොකුම ප්රශ්නය සිහින මාව රැවැට්ටුවාදෝ යන්නයි. කිසිම දෙයක් හිතා ගන්න බැරි විදිහට මම දෙලොවක් අතර තනි වෙද්දි හිත ඇතුළේ හැඟීම දහසක් පෙරලි කරද්දි මන් කලපනා කලේ සිහිනගේ හැසීරිම් පිළිබඳයි. මන් සිහිනගේ ජිවිතේට ලොකුවට බලපෑම් නොකලත් ඔහු වෙනුවෙන් ඉටු වියයුතු හැම යුතුකමක් මන් අති කරද්දි කිසිම අඩුපාඩුවක් මම නොකරද්දි අක්කා ඒ කිව දේවල් මට තාම විශ්වාස කරන්නට බැරුවයි හිටියේ…
අක්කා කීව විදිහට මන් සිහින ගැන පොඩ්ඩක් හොයලා බැලුවා. කෙසේනම් විශ්වාස කරන්නද මා ඔහු හා විවහා දිවියට එළබීමටත් ප්රථම ඈ හා පෙමින් වෙලි ඇති බව. මා හා විවහා වුවද ඈ හා තිබු සම්බන්ධය අත නොහැරි වග. ඇස් ඉස්සරහා විශ්වාස කරන්න බැරි ඇත්ත ටිකින් ටික දිගහැරෙදි මම නොමැරි මැරුණා කිවා නම් හරි.
මුළු ලෝකයක් ඉස්සරහා මට ආදරෙයි වගේ රග පා ඔහු හා විවහා දිවියට එළඹීමට අකමැත්ත පලකර නිසාවෙන් ඔහු මා හා විවහා වී ඇත්තේ මාගෙන් පළිගැනීමට කියා දැනගන්න විට හැම දේම සිදුවී අවසානයි මට හැගුණේ…
ඔහුගේ පලමු පලිගැනීම වශයෙන් ඒ අදුරු රාත්රියේ ඔහු හිතා මතාම වහනයේ බ්රේක් තිරිංග ක්රියාවිරහිත කොට මා හට රථය ලබා දී ඔහුගේම ලෙයින් මා කුස පිළිසිද ගත් ඔහුගේම දරුවා මරු තුරුලට යවා ඔහුගේ පලමු පලිගැනීම සිදුකොට ඇති බව කෙසේ නම් විශ්වාස කරන්නද.
“ඇයි සිහි… න ඔයා එහෙ… ම කරේ. ඒ ඔයාගෙ… ත් දරු…. වානේ . ඇයි දෙයිය…නේහ් එ..හෙම කරේ…”
මන් සිහිනගේ කොලර් එක තදින් අල්වා කෑ ගසමින් විමසුවේ මේ ඇත්ත තවත් දරාගන්නට බැරුව…
එහෙත් මා එදින දුටුවේ මා මෙතෙක් දුටු සිහින නොවේ. වියරුවෙන් මගෙන් පලිගන්න මාන බලන මගෙන් පලිගන්න බලන් ඉන්න වෙනත් සිහින කෙනෙකුයි…
මගේ පසුපස හිසකෙස් තදින් අදිමින් මාව බිත්තියට තද කරමින් සිහින මගේ මුහුණට එඹුණේ වියරු බැල්මන් හෙලමින්…
“මැරුවා තාමා ඌව. ඉක්මනට මූවත් මරනවා… මන් දරුවන්ට කැමති නෑ. මොකද ඒත් උඹ දරුවන්ට කැමතිනේ. උබට මන් ටික ටික රිද්දන්නේ. බලන් ඉන්නවා මින්දු මන් රිද්දන හැටි. මෙච්චර කල් උඹට නොදැනෙන්න මන් පලිගත්තේ. හැංගි හැංගි පලි අරං මට එපා වෙලා හිටියේ…දැන් බලාගන්න මේ සිහිනව රිජෙක්ට් කරපු එකේ විපාකය…”
තදින් හිස කෙස් අදිමින් සිහින මගේ මුහුණට එඹුනේ මගේ කුසත් සෙමින් සෙමින් තද කරමින්. මන් ඔහුගෙන් ගැලවෙන්නට උත්සහා කරේ මගේ කුස මතින් ඔහුගේ දෑත ඉවත්කිරිමට උත්සහා දරමින්.
තාත්තෙක්ට තමන්ගේ දරුවා එහෙම ඈත් කරන්න පුලුවන්ද. එහෙත් ඔහු එක කර ඇත. මට එතැන් පටන් මාගේ දෙවනි දරුවා ගැනද බියක් දැණුනේ… කන කෑම බීම වල පටන් මා හට දැණුනේ බියක්. එතැන් පටන් මා වාසය කලේ අපායක කිවෝත් හරි…
මා ඉදිරියේම ඔහුගේ අනියම් පෙම්වති හා පෙමින් වෙලෙද්දි ඔහුගේ සෑම වැඩක්ම මා අතින් කලයුතු වූයේ මා ගැබිණියෙකු යැයි නොසිතාම. මුළු පවුල ඉස්සරහාම ආදරයෙන් රග පා නිදන කාමරයේදි මා ඔහුගෙන් ලද්දේ ප්රමාණ පිඩායි. රාත්රි එක දෙක වනතුරු ඔහුගේ පෙම්වති සමග රසමුසු තැන් සොයා යන ඔහු එනතුරු මා නොනිදා පහන් කලයුතු අතර මා බැරි වී වත් නිදි දෙව් වැලදගතහොත් මා එතැනම දමා යන්නේ කාමරයට නොදුටු විලසින්.
මතුවට


කොහොමද අලුත් වැඩ?
මේ කාලයේ වැඩිපුර අවධානය තියෙන්නේ ව්යාපාර පැත්තට. කලා කටයුතුත් අමතක කරලාම නැහැ. රූපවාහිනියේ දැන්වීම්වලට සහභාගි වෙනවා. සඟරා, පුවත්පත් කවර වගේම නිරූපණ වැඩසටහන්වලටත් ඉඳහිට සහභාගි වෙනවා.
ටෙලි නාට්ය, සිනමාව වගේ මාධ්යයන්ට වඩා ඇයි වැඩි කැමැත්තෙන් වෙළෙඳ දැන්වීම් භාර ගන්නේ?
ඒක මට පහසුයි. ආර්ථිකයටත් ලොකු ශක්තියක්. ඒ වගේම දැන්වීම්වලට පෙනී හිටියම මිනිස්සුන්ට නිතරම මගේ මූණ පේනවා. එතකොට මට සතුටුයි.
ශ්රීමාලි වයසට නොයෑමේ රහස මොකක්ද?
මේ මගේ උපතින් ලැබුණු පෙනුම. මම කොච්චර කෑම කෑවත් මහත් වෙන්නේ නැහැ. මම කවදාවත් ජිම් එකකට ගිහිල්ලා නැහැ. හිත පිරිසිදු නම් අපි හැමදාම ලස්සනයි.
ඒ කියන්නේ රහස තියෙන්නේ කෑම පිඟානේ?
ඔව්. එහෙම කියන්නත් පුළුවන්. සීනි/ තෙල්/ පිටි අනවශ්ය විදියට කන රටක අපි ජීවත් වෙන්නේ. කෑම උයලා, විසිකරන්න ලෝභකමට ඒ සේරම කනවා. ඒත් මම කවදාවත් එහෙම කරන්නේ නැහැ. බත් චුට්ටක් එක්ක එළවළු පලතුරු හුඟක් කනවා. හුඟක් වතුර බොනවා. එතකොට මම ලස්සන වෙනවා.
ජීවිතේ හැරවුම් ලක්ෂය මොකක්ද කියලා මම ඇහුවොත්?
ඒ 2012 අවුරුද්දේ මිසිස් ශ්රී ලංකා තරගයට ඉදිරිපත් වීම. මගේ ජීවිතේ කණපිට හැරවුණේ එතැනින්.
ඒ මතකය ගැන දැන් මොකද හිතෙන්නේ?
2012 අවුරුද්ද වෙනකොට මම විවාහ වෙලා. මගේ දියණියත් ඉපදිලා. පුංචි කාලේ පටන් මගේ හීනයක් තිබුණා රූ රැජිනක් වෙන්න. පත්තරේ දැකපු දැන්වීමක් දැකලයි මම තරගයට අයැදුම් කළේ. ඒ වෙනකොට මම කවදාවත් ස්ටේජ් එකක් උඩට නැගලා කතාවක් කරලා නැති බොහෝම සාමාන්ය ගෑනු ළමයෙක්. ඒත් මම හුඟක් මහන්සි වෙලා ඒ තරගයේ කිරුළ පැලඳුවා.
ශ්රීමාලි එහෙමයි ජාත්යන්තරයට ගියේ?
ඔව්. ඊළඟට මම 2012 අවුරුද්දේ මිසිස් ඒෂියා තරගයට ගියා. ඒ තරගය මැලේසියාවේ පැවැත්වුණේ. මම විතරයි එතැන කළු කෙල්ලකුට හිටියේ. පාට අඩුවීම ගැන මම මානසිකව වැටිලා හිටියේ. එතැන ජයග්රාහිකාව හැටියට මගේ නම කිව්වම මට සිහි කල්පනාවත් නැතිව ගියා.
අවුරුදු ගණනාවක අත්දැකීම් අනුව ශ්රීමාලි කියන්නේ නිරූපණ ක්ෂේත්රය නරක තැනක් කියලද?
එහෙමම කියන්නේ නැහැ. ඒත් හොඳ මොඩ්ල්ස්ලා 10 ක් හිටියොත් නරක මොඩ්ල්ස්ලා 50 ක් ඉන්නවා. චරිතෙ හොඳ නැතිකම මේ ක්ෂේත්රයේ අවුලක් නමෛයි. ඒ අයගේ පවුල් පසුබිමේ සහ හැදියාවේ තියෙන අවුලක්.
2016 මිසිස් ශ්රී ලංකා තරගයේ ලිංගික අල්ලස් ඉල්ලපු කතාව ගැන මොකද කියන්නේ?
ඒවා පැරදුණු අය දුකට කියන කතා. තරගයකට යනකොට දිනුවත්, පැරදුණත් සතුටින් ඒ දෙය භාරගන්න පුළුවන්කමක් අපට තියෙන්න ඕන.
නිරූපණ තරගවලදී ලිංගික අල්ලස් ඉල්ලන්නේ නැද්ද?
මම හිතන්නේ නැහැ. ඔය කියන තරගකාරියගෙන් කවුරුහරි ලිංගික අල්ලස් ඉල්ලුවා නම් එයා ඒක මුලදීම කියන්න ඕන. පැරදුණාට පස්සේ ඔහොම කිය කියා ගිහිල්ලා හරියන්නේ නැහැ.
කොටට ඇඳුම් ඇඳීම ගැන ශ්රීමාලිට චෝදනා තියෙනවා නේද?
ඔව්. ඒක අපේ සංස්කෘතියේ ගැටලුවක්. ප්රංශයේ, යුරෝපයේ, ඇමෙරිකාවේ ගිහිල්ලා අපි බිකිනි ඇන්දට කවුරුවත් මුකුත් කියන්නේ නැහැ. ඒත් ලංකාවේදී අපි බිකිනියක් ඇන්දොත් ඒක ලෝකෙ ලොකුම වැරැද්ද වෙනවා.
අත්දැකීමෙන්ද කියන්නේ?
ඔව්. තරගවලදී අපි බිකිනි ඇඳුම් අඳින්නේ ඇගේ හැඩය බලන්නයි. මොකද ලොකු ඇඳුමක් ඇඳගෙන ඉන්න කෙනකුගේ ප්රමාණය, හැඩය, පෙනුම ගැන මැනලා බලන්න බැහැනේ. ඒත් නිරූපණ තරගවලට බිකිනි ඇඳුම් ඇන්දාම අපි කාටවත් පොටෝ ගන්න දෙන්නේ නැහැ. මොකද ඕවා පත්තරවල ගියාම ලංකාවේ වසන්න හම්බ වෙන්නේ නැහැ.
සෝෂල් මීඩියාවලින් නිළියන්ට කරදරයිද?
මම ෆේස්බුක් එකේ ඉන්නවා. ඒත් ලයික්, කමෙන්ට් හිඟා කන්නේ නැහැ. නාඳුනන අය එක්ක චැට් කරන්න යන්නේ නැහැ. මොකද ඒවා කරදර ඇතිවෙන වැඩ. හැබැයි ෆේස්බුක් හරිම නරකයි කියලත් මම කියන්නේ නැහැ. මොකද අපි කරන කියන දේවල් අපේ රසිකයෝ දැනගන්නේ හුඟක් දුරට සෝෂල් මීඩියා හරහානේ.
ඉදිරියට මොකද වෙන්නේ?
මගේ ව්යාපාර පැත්තට වැඩි අවධානයක් දෙන්න වෙනවා. රඟපාන්න ආසාවක් නැතුව නමෛයි. ඒත් වෙලාව නැතිකම තමයි ප්රශ්නය. ව්යාපාරත් කලාවත් කරගෙන ඉදිරියේ දී සතුටින් ජීවත් වෙනවා.
සඳමාලි වර්ණසූරිය


www.ada.lk
2020 මැයි මස 26 වන අඟහරුවාදා
ඇය මෙරට සුප්රසිද්ධ ව්යාපාරිකයෙකු වන ධනවර්ධන ගුරුගේ මහතාගේ දියණිය වශයෙන් හඳුන්වා දෙනවාට වඩා kore international ආයතනයේ හිමිකාරිනිය හා ප්රධාන විධායක නිලධාරිනිය ලෙස හඳුන්වා දීමට අපි කැමැත්තෙමු. සිඟිති පුතුන් දෙදෙනෙකුගේ මවක් වුවත් තමන්ගේ ව්යාපාර කටයුතු ජාත්යන්තරය කරා රැගෙන ගිය ඇය, අනාගත බලාපොරොත්තු පිළිබඳ දක්වන්නේ වෙනස්ම අදහසකි.
මම නිල්මි ගුරුගේ දිසානායක. ලංකාවේ ප්රසිද්ධ ව්යාපාරික ධනවර්ධන ගුරුගේ මගේ තාත්තා. මම රැකියාවක් කරන්න ඕන කියල හිතලා ව්යාපාරයක් පටන් ගත්තේ නැහැ. මම මුලින්ම කළේ මගේ තාත්තා ළඟ වැඩ කරපු එක. තාත්තගෙන් මම දේපළ වෙළෙඳාම පිළිබඳ බොහෝ දේවල් ඉගෙන ගත්තා. ගුරුගේ දේපළ සමාගමේ තාත්තා මට රැකියාවක් ලබාදුන්නේ අධ්යක්ෂිකාවක් වගේ කටයුතු කරන්න නෙවෙයි. ඒ නිසා මට ආයතනයක සේවය කරන්නේ කොහොමද කියන experience එක හොඳින් ලැබුණා. මම රැකියාවක් ලෙස තාත්තා ළඟ වැඩ කරද්දී ඉගෙන ගන්න අවධානය යොමු කළේ Fashion Designing පැත්තයි.
විවාහ වෙලා මාසයකට පසු මම ගැබිනියක් බව දැනගත්තා. එය මට මගේ ඉගෙනීම් කටයුතුවලටවත්, Fashion Designing වලටවත් බාධාවක් කරගත්තේ නැහැ. ගර්භිණී බව මගේ Fashion Designing වලට සැබවින්ම ආශිර්වාදයක් වුණා. මොකද කාන්තාවකගේ සිරුරේ සිදුවන වෙනස්කම් පිළිබඳ මට දැනුමක් ලබන්න හැකියාවක් ලැබුණා. දරු ප්රසූතියෙන් පසු මම ගොඩක් මහත්වුණ නිසා මම Food and Nutrition සම්බන්ධයෙන් ඩිප්ලෝමාවක් හැදෑරුවා. ඒ වගේම Exercise පිළිබඳව මම යම් හැදෑරීමක් කළා. මම පාසල් යන කාලයේ ක්රීඩා කටයුතු රැසක නියැළී සිටිය කෙනෙක්. මම Workout කරන්න පටන් අරන් දැන් අවුරුදු 13ක් පමණ වෙනවා. ඉතින් මම ගර්භිණී කාලයේ දරු ප්රසූතිය දක්වාම හැමදාම ව්යායාම් කළා.
අපේ සමාජයේ බොහෝ මවුවරුන් හිතන්නේ ගර්භිණී කාලයේ මහන්සි වෙන්න හොඳ නැහැ, ළමයි තමයි ජීවිතේ වගේ දේවල්. නමුත් හැම කාන්තාවක්ම තමන් ගැන අවධානයක් යොමු කළ යුතුයි. මම කොයිතරම් කාර්යබහුල වුණත් ව්යායාම් කටයුතු සඳහා කාලය වෙන් කරනවා.
kore international නමින් මම මගේ ව්යාපාරයක් ආරම්භකර තිබෙනවා. මේ ව්යාපාරය හරහා මම Gym Active Ware නිෂ්පාදනය කරනවා. ඒ කටයුතු අතරතුර මම බිරිඳක් විදිහට මවක් විදිහට මට පැවරෙන යුතුකම් හා වගකීම් ඉටුකරනවා. මගේ ලොකු පුතාට අවුරුදු 05යි. ඔහු ඉතාම ස්වාධීනව කටයුතු කරනවා. මගේ දරුවෝ නිතරම කියන්නේ මම වගේ වෙන්න කැමතියි කියලා. එයාලා දකිනවා එයාලගේ අම්මා ව්යායාම් කරනවා, ගෙදර වැඩකටයුතු කරනවා, කාර්යාලයේ වැඩ කරනවා වගේම ගෙදර හිටියත් ලිපිගොනුවල වැඩ බලනවා.
ලංකාවේ කාන්තාවන් මවුවරුන් වුණාට පස්සේ තමාව අතඇරලා දාන එක හරිම අපරාධයක්. සැමියා හා බිරිඳ කියන දෙන්නා සතුටෙන් ජීවත් වෙනවා නම්, ඒ සම්බන්ධතාවය හරි විදිහට පවත්වාගෙන යනවා නම්, ඔවුන් දෙදෙනා ජීවිතය සතුටින් ගත කරනවා. ඔවුන් සතුටින් ජීවත් වෙනවා නම් අනිවාර්යෙන් ඔවුන්ගේ දරුවන් සතුටින් ජීවත් වෙනවා. මට කොයිතරම් සල්ලි තිබුණත් මගේ දරුවන්ට සේවකයෝ ඉඳලා නැහැ. මගේ උදවුවට ඉන්නේ අම්මා. කාර්යබහුල කාන්තාවකට ළමයිනුත් බලාගෙන කටයුතු කරන එක අමාරුයි. මටත් කේන්ති යන අවස්ථා තිබෙනවා. නමුත් කාන්තාවන්ට මේ කටයුතු සමබරව කරන්න හැකියාවක් තිබෙනවා. ගැහැනු අපි පිරිමින්ට වඩා ශක්තිමත්. අපිට මිනිස්සුන්ව හදන්න පුළුවන්. පුත්තු දෙන්නම අම්මා වගේ වෙන්න ඕන කියන එක ඇහෙන එකම මට අමුතුම හැඟීමක්.
මම හිතනවා ගම් මට්ටමේ ජීවත් වන කාන්තාවක් වුණත් ගෙදර ඉඳගෙන හරි යමක් කරන්න අවශ්යයි කියලා. මම මගේ ගෙදර ඉඳගෙනමයි මගේ Designing වැඩ කරන්නේ. කාටහරි කියන්න පුළුවන් මට යානවාහන සැපපහසුකම් තියෙනවානේ කියලා. නමුත් මට හැම වෙලාවෙම මේ දේවල් භුක්තිවිඳින්න ලැබෙන්නේ නැහැ. මට කොහේ හරි මගේ වැඩකට යන්න වෙනවා නම් මම පාරේ වාහනයක යන අවස්ථාත් තිබෙනවා. කොයිතරම් ධනයක් තිබුණත් හැමදේටම පුරුදු වෙන්න කියන දේ මට මගේ තාත්තයි ඉගැන්නුවේ. අනිත් අයගේ මට්ටමට වැටිලා වැඩ කරන්න මගේ තාත්තා ඉගැන්නුවා. තාත්තා කෙනෙක් තමන්ගේ දුවව ඒ වගේ හදන එක ඉතාම හොඳ දෙයක් විදිහටයි මම දකින්නේ. විශේෂයෙන් ගැහැනු ළමයි ඉන්න අම්මලා, තාත්තලා තමන්ගේ දියණියන් පොඩි කාලේ ඉඳලම හොඳ පෞරුෂ ශක්තියක් ඇතිව හදාවඩා ගන්න අවශ්යයි. උපරිමයෙන් දියණියන්ට අධ්යාපනය ලබාදිය යුතුයි. එහෙම වුණොත් තමයි ගෙදර ඉඳන් හරි යමක් උපයා ගන්න හෝ තමන්ගේ සැමියාට සහයෝගය දෙන්න හරි හැකියාවක් තිබෙන්නේ.
මම ඉගෙනගත් දෙයින් අද මම ක්රමයෙන් ඉදිරියට යනවා. මම Active Ware වලින් පටන්ගත්ත ව්යාපාරය දැන් Evening Ware දක්වා ගමන්කර තිබෙනවා. මම මගේ ඇඟලුම් විදේශයන්ට අපනයනය කරනවා. ඒ වගේම ලංකාවේ ක්රීඩකයන්ගේ ඇඳුම් සඳහා අනුග්රහය දක්වනවා. මගේ ලොකු හීනයක් තිබෙනවා ලංකාවේ Fashion Designing වලට ආසාවක් දක්වන ඩවුන්සින්ඩ්රෝම් ළමුන්ව එකතු කරගෙන Runner way එකක් කරන්න. ඒ වගේම ගම්වල Sports Exercise වලින් ඉදිරියට එන්න කැමති අයට අතදෙන්න මම දැනටම කටයුතු කරනවා.
ව්යාපාර කටයුතුවලට කාන්තාවක් යොමු වුණාම කටයුතු කරගෙන යන්න අමාරුයි. විශේෂයෙන් ලංකාවේ සමාජයේ ව්යාපාර කටයුතු කරන්න කාන්තාවකට අමාරුයි. වර්තමානයේ කාන්තාවන් ව්යාපාරික හා වෘත්තීමය ක්ෂේත්රවලින් ඉදිරියට ඇවිත් ඉන්නවා. අපිට අකමැති දේවලට අකමැත්ත සෘජුව ප්රකාශ කරන්න පුළුවන් නම් මේ කටයුතු කරගෙන යන්න අපහසු නැහැ.
මම ඉගෙන ගන්න එක කවදාවත් නතර කරන්නේ නැහැ. Gemology පැත්තෙන් ඉගෙන ගන්න එක තමයි මගේ ඉදිරි අරමුණ. ඒ වගේම Fashion Designing වලින් ඉහළටම යන්න මම ඉගෙන ගන්නවා. ඒ වගේම මගේ හීනය තමයි Health and Nutrition පැත්තෙන් හා ඩවුන්සින්ඩ්රෝම් ළමයින්ට, අලුත මවු පදවිය ලැබූ මවුවරුන් මානසික පීඩනයෙන් මිදිලා කොහොමද ජීවත් වෙන්නේ කියන දේ පිළිබඳ කියලා දෙන්න පහසුකම් ඇති මධ්යස්ථානයක් ඉදිකිරීම. මම තවදුරටත් ඒ වෙනුවෙන් දැනටම වෙබ් අඩවියක් පවත්වාගෙන යනවා.
මට මේ හැමදේටම උදවු කරන සැමියෙක් ඉන්නවා. ඒ අතින් මම හරිම වාසනාවන්තයි. නමුත් මම කියන්න ඕන ඔහුගේ අදහස්වලට අනුව නෙවෙයි මම මගේ දේවල් පටන්ගත්තේ. මම ඉගෙන ගත්ත දේවල් අපතේ දාන්නවත්, මගේ හැකියාවන් අපතේ දාන්නවත් අවශ්ය නැති නිසයි මම මේවා පටන් ගත්තේ. ඔහු මට හැම වෙලාවෙම උදවු කරනවා. හැම පිරිමියෙක්ම තමන්ගේ බිරිඳගේ කටයුතු වෙනුවෙන් උදවු කරන්න ඕන කියලා මම හිතනවා. තාත්තා කෙනෙක්ට තමන්ගේ දුවගේ අනාගතය වෙනුවෙන් යම් දෙයක් කරන්න පුළුවන් වගේම පිරිමියෙක් විදිහට තමන්ගේ බිරිඳගේ කටයුතුවලටත් දායකත්වය හා උදවු ලබාදීම සිදුකළ යුතුයි.
අපි මේ ලෝකෙට එද්දි අපේ දෙමාපියන් මේ මේ අය විය යුතුයි කියලා අපිට තෝරගන්න බැහැ. ඉතින් අපේ අනාගතය කොතැනද තියෙන්න ඕන කියන දේ අපි විසින්ම තීරණය කරගන්න අවශ්යයි. තමන්ට තිබෙන දෙයින් සෑහීමකට පත්වෙන්න ඕන. ලංකාවේ ගැහැනු අයට කියන්න තියෙන්නේ සාම්ප්රදායික ගැහැනියගේ චරිතය තුළ අපේ වගකීම් හා යුතුකම් පවුලකට ඉටුකරනවා කියන්නේ අපි හරිම වටිනා පුද්ගලයෙක්. ඉතින් අපි අපේ වටිනාකම හඳුනාගන්න ඕන. ඒ වටිනාකම අපේ සැමියාට, දරුවන්ට දැනෙන්න ඕන. අම්මා කෙනෙක්, බිරිඳක් වෙනවා කියන්නේ සුළුපටු දෙයක් නොවෙයි. දරුවෙක් කුසේ දරාගෙන හිටියත් තමන්ට ඉගෙන ගන්න අවශ්ය නම් ඒවා නවත්වන්න එපා. ඒ වගේම රැකියාවක් කරනවා නම් පියවරෙන් පියවර ඉහළට යන්න අවශ්ය සුදුසුකම් හදාගන්න.
නදීශානි පතිරණ/ ඡායාරූප සරසි නෙත්මිණී
popular news
කොරෝනා මර්දනයට එක්වි සිටින කලුතර වෛද්ය කණ්ඩායම් පිරිස්ගෙන් අනතුරු ඇඟවිමක්
මහනුවර දිස්ත්රික්කයෙන් කොරෝනා රෝගීන් 25ක්
ශ්රී ලංකාවේ විශාලතම ජාත්යන්තර ක්රිකට් ක්රීඩාංගණ ව්යාපෘතිය අත්හිටුවයි
මාලිගාවත්තේ සිදුවූ තෙරපීමකින් කාන්තාවන් 3ක් ජීවිතක්ෂයට
හෙරොයින් සමග අත්අඩංගුවට ගත් ක්රිකට් ක්රීඩකයා රිමාන්ඩ්
කුරුණෑගල සමස්ත ආසාදිතයන් 118ක්
Saaravita.lk
‘රූපිකා’ට තරම් ප්රතිචාර කවදාවත් ලැබිලා නැහැ
මගේ මහත්තයා
රිය අනතුරකට ලක්වූ චාමර ප්රියදර්ශන දැන් සුව අතට
මේගන්, බ්රයන් විවාහය අවසන්ද?
ප්රෑන්ක්
ඉඩ ලැබෙන හැම වෙලාවෙම මම ඉන්නෙ පල්ලියේ
ඔබේ අදහස් එවන්න.
ඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.
ඔබේ අදහස් එවන්න.
Reply To:
Eranda - cb chds hcdsh cdshcsdchdhd


හැමෝටම සුභ දවසක්…!!
මේ මගේ පළවෙනි උපසිරසිය. අවුරුදු 2, 3ක ඉදලා sub එකක් කරන්න ඔනේ කියලා හිතේ තිබ්බා. ඒත් වෙලාවක් සෙට් උනේ නෑ. කොහොම හරි O/Lලුත් ඉවර වෙලා, lockdown හින්දා ගෙදරම ඉන්න නිසා වැඩේ කරන්න හිතුවා.
Film එක ගැන කිව්වොත් මේක පැය 2ක් දිග කොරියන් එකක්. යුද්ධ/කොමඩි වලට තමා අයිතිවෙන්නෙ. මේ ෆිල්ම් එක IMDB අගය 5.4කුත් අරන් තියෙනවා. බොක්ස් ඔෆිස් ආදායම නම් හිතුවට වඩා අඩුයි කියලා තමා වාර්තා වෙන්නෙ. මේක direct කරලා තියෙන්නෙ ලී ජූන්-ඉක් මහත්තයා. කොහොම උනත් මේ ෆිල්ම් එකේ අදායම හිතුවට වඩා ගොඩක් අඩු වුණු හින්දා මෙයා මේ වැඩ වලින් අයින් වෙන්නත් හිතලා තියෙනවා. ජුන් ජින්-යන්, ලී මුන්-සික්, රියු සෙන්-රියාන් වගේ කට්ටියක් තමා මේකට රංගනයෙන් දායක වෙන්නෙ.
කතාව ගැන නම් මම ගොඩක් කියන්න යන් නෑ. කෙටියෙන් කිව්වොත් කොරියාවෙ තිබ්බ ෂිල්ලා, ගොගුරියා කියලා රාජධානි දෙකකුත් මේ 2 මැද්දට ආපු චීන අත පෙවීමකුත් ගැන තමා ෆිල්ම් එකේ තියෙන්නෙ. කතාව බලලම තේරුම් ගන්නකො.
මේක මගෙ පළවෙනි උපසිරසිය හින්දා අඩුපාඩු පොඩ්ඩක් ඇති. ඒවා වැඩිය ගනන් ගන්න එපා. අනික sub එක බාගන්න ගමන් comment එකක් හලා ගෙන යන්න අමතක කරන්නත් එපා.
එහෙනම් හැමෝටම ජය වේවා!!
Due to copyright issues, we do not provide any torrent link.
මෙම ලබා දී ඇති උපසිරසි BR පිටපත් සඳහා අදාළ වේ.
Subtitle Contributor Rank
NEW MEMBER
JOINING DATE – 2021-06-10
SUBMAKER RATING BY ADMINS
ඉහත තරු මගින් පෙන්නුම් කෙරෙන්නේ උපසිරසිකරුවා මෙම උපසිරැසිය ඔබ වෙත ගෙන ඒම සඳහා දැක්වූ කාර්යක්ෂමතාව මත ඇඩ්මින් මඩුල්ල ලබාදෙන ඇගයුම් මට්ටමයි. උපසිරැසියේ ගුණාත්මක බාවය උපසිරැසි නරඹන ඔබට මෙම ලිපියේ ඉහල ඇති ස්ථානයෙන් ඇගයුම් මට්ටම ලබාදිය හැක. මෙම නිර්ණායක දෙක මත මෙම උපසිරසි කරුවා හට ඉදිරි ජනප්රිය චිත්රපට සඳහා උපසිරසි සකස්කිරීමට අවස්ථාව හිමි වනු ඇත. මෙය වඩාත් ගුණාත්මක ලෙස උපසිරසි සකස් කිරීම සඳහාත් ඔබට වඩාත් හොඳ තත්වයේ උපසිරසි ඉතා ඉක්මනින් ලබාදීමටත් අප ගන්නා ලද තවත් එක උත්සාහයක ප්රතිපලයකි.


තංගල්ල කාල්ටන් නිවසේ පැවති ධර්ම දේශනාවක දී එහි දේශකයන් ලෙස සහභාගි වූ භික්ෂූන් වහන්සේ නමක් ධර්මය අධර්මය ලෙස දේශනා කරමින් ධර්මය විනය කැඩුවේ යැයි චෝදනා කරමින් තංගල්ල මහාධිකරණයේ නඩු පවරා තිබෙනවා.
පූජ්ය ඕමල්පේ සෝභිත හිමියන් ඇතුළු පිරිසක් විසින් තංගල්ල මහාධිකරණය පසුගිය 07 වනදා මෙම නඩුව පැවරූ බව අද පැවැති මාධ්ය හමුවකදී කියා සිටියා.
එමෙන්ම ක්රීඩා අමාත්ය නාමල් රාජපක්ෂ මහතාටද මෙම නඩුවේ චෝදනා ගොනු කර තිබෙනවා.
මාධ්ය හමුවෙන් පසුව නිකුත් කර ඇති නිවේදනය මෙසේයි.
තංගල්ල කාල්ටන් නිවසේ පැවැති ධර්ම දේශනයට දේශකයෙක් වශයෙන් චිත්තගල්ලේ ආන්නදසිරි සහභාගි වෙමින් ධර්මය විනය කැඩිමට අනුග්රහා දැක්වමින් කරන ලද විකෘති ධර්ම දේශනය සම්බන්ධව චිත්තගල්ලේ ආන්නදසිරි, ක්රිඩා අමාත්ය නාමල් රාජපක්ෂ හා රාජ්ය අමාත්ය ඩි වි චානක මහතා යන අයට ද. එම ධර්ම දේශනයේ දි ධර්මය අධර්මය ලෙසත්, අධර්මය ධර්මය ලෙසත් දේශනා කරමින් සිදු කරන ලද ශාසනික අපරාධය සම්බන්ධයෙන් තංගල්ල මහ අධිකරණය පිහිට පතන ලදි.
එම ධර්ම දේශනයේ විඩියෝ පටියක් මාධ්ය ඉදිරියේ විකාශනය කරමින්, බුදු හාමුදුරුවෝ හිතක් පපුවක් නැති, පවුල් සංස්ථා කඩා බිද හෙළන, කිසිම සමාජ විඥානයක් නැති කෙනෙක් හැටිය එම ධර්ම දේශනයේ දි හදුන්වා දෙයි.
මෙම කාරණය සම්බන්ධයෙන් තෛනිකායක මහනායක හිමිවරුන්,බුද්ධ ශාසන අමාත්යවරයා, බුද්ධ ශාසන කොමසාරිස් තුමා ඇතුළු පාර්ශව කිපයක් වගකිව යුත්තන් ලෙස නම් කර ඇත. චිත්තගල්ලේ හිමියන් බුදුන් වහන්සේට එයා මෙයා කියා ආමන්ත්රණය කරන බව පුජ්ය රන්පත්විල විමලරතන නා හිමියන් පෙන්වා දුන්නේය.
මේ රට ගොඩනගන්න නම් දැනට ලංකාවේ සිටින සියලු භික්ෂුන් වහන්සේලා ඝාතනය කළ යුතු බවත් ප්රකාශ කිරිමෙන් භික්ෂුන් වහන්සේ නමක් විසින් එවැනි ප්රකාශයකින් පරාජිකා වන බවයි. මනුෂ්ය ඝාතනය කිරිම හෝ ඒයට අනුබල දිම භික්ෂුවක් විසින් කළ නොකළයුත්තකි.
චිත්තගල්ලේ ආනන්දසිරි යන චිවර හිමියන් විසින් බුදුන් වහන්සේට. බුදු දහමට එකග නොවන අයුරින් ද ථේරවාදි භික්ෂුවක් ලෙස පෙනි සිටිමින් බුද්ධ දර්ශනය විකෘති කර දහමට නොගැලපෙන අයුරින් ධර්මය දේශනා කිරිම භික්ෂුවක් පාරාජික වන බව පුජ්ය ඕමල්පේ සෝභිත නාහිමියන් කියා සිටියහ.
මේ සම්බන්ධයෙන් ඕමල්පේ සෝභිත නාහිමියන් ඇතුළු මහ සංඝරත්නය ද නීතිඥයන්ගේ ද සහය ඇතිව තංගල්ල මහඅධිකරණයට පසු ගිය 2020.12.07 වන දින නිතිඥ පියරත්න බණ්ඩාර මහතාගේ නිති උපදෙස් මත නඩුවක් ගොනු කර ඇත.
ධර්මය අධර්මය ලෙසත්, ධර්මය අධර්මය ලෙසත් දේශනා කරන බව මෙම නඩුවෙන් ඔප්පු කිරිමට බලාපොරොත්තු වෙයි. මෙම චිත්තගල්ලේ ආන්නදසිරි හිමියන් පිළිබදව උන්වහන්සේට අදාළ මහනායක හිමිවරුන්ට ද ත්රෛනිකායික මහානයක හිමිවරුන්ද දැනුවත් කර ඇත . එහෙත් උන්වහන්සලා ගෙන් කිසිම පිළිතුරක් නොලැබෙන නිසා අපට අධිකරණයේ පිහිට පතන්න සිදු වුනු බව වැඩි දුරටත් ඕමල්පේ නාහිමියන් කියා සිටිහ.
ජාතික විද්වත් සංඝ සභාව විසින් සංවිධානය කරන ලැබු මෙම මාධ්ය හමුවට ජාතික විද්වත් සභාවේ සභාපති රාමඤ්ඤ මහා නිකායේ දක්ෂින ලංකාවේ ප්රධාන සංඝනායක ආචාර්ය ඕමල්පේ සෝභිත නාහිමි.ජාතික සංඝ සම්මේලනයේ සභාපති ශාස්ත්රපති පුජ්ය රජවත්තේ වප්ප නාහිමි,ශාස්ත්රපති පුජ්ය රන්පත්විල විමලරත්න නා හිමි. ශාස්ත්රපති පුජ්ය වාද්දුවේ ධම්මවංස නාහිමි මෙම මාධ්ය හමුවට සහභාගි විය.
බුදුගල ජිනවංස හිමි
ජාතික විද්වත් සංඝ සභාව
මාධය සම්බන්ධිකාරක


බංග්ලාදේශ තුන්කොන් එක්දින ක්රිකට් තරගාවලියට පිටත්වීමට පෙර ශ්රී ලංකා ක්රිකට් කණ්ඩායම ඊයේ (11 දා) ආර්. ප්රේමදාස ක්රීඩාංගණයේදී පුහුණු තරගයකට සහභාගි වුණා. ඇන්ජලෝ මැතිව්ස්ගේ පිල සහ දිනේෂ් චන්දිමාල්ගේ පිල අතර පැවැති මෙම පෙරහුරු තරගය වර්ෂාව හේතුවෙන් අවසන් වුණේ විසඳුමකින් තොරවයි.
එහිදී පළමුවෙන් පන්දුවට පහරදුන් මැතිව්ස්ගේ පිල පන්දුවාර 45 යි පන්දු 02කදී සියලු දෙනා දැවී ලබාගත්තේ ලකුනු 278ක් පමණයි. තිසර පෙරේරා අංක පහ පිතිකරු ලෙස පැමිණ පන්දු 91 කදී හයේ පහර පහක් සහ හතරේ පහර දහයක් සමග ලකුණු 119 ක්ද, නිරෝෂන් දික්වැල්ල ලකුණු 56 ක්ද, ලබා ගත්තා.
ආරම්භක පිතිකරු උපුල් තරංග ලකුණු 21 කට හා නායක ඇන්ජලෝ මැතිව්ස් ලකුණු 12 කට දැවී ගිය අතර අකිල ධනංජය ලකුණු 22ක් රැස් කළා.
පන්දු යැවීමේදී නුවන් ප්රදීප් ලකුණු 46 කට කඩුලු 02ක් බිද හෙළිමට සමත් වු අතර මූලික සංචිතයට ඇතුළත් නොවු එහෙත් බංගලාදේශ සංචාරයේ අවසන් 16 දෙනා අතරට පැමිණ වනිඳු හසරංග ලකුණු 45 කට කඩුලු 02ක් දවා ගැනිමට සමත් වුණා.
අනතුරුව ජයග්රහණය සඳහා ලකුනු 279 ක ඉලක්කයක් හඹා ගිය දිනේෂ් චන්දිමාල්ගේ නායකත්වයෙන් යුත් කන්ඩායම වර්ෂාව හේතුවෙන් තරගය නතර කරන විට පන්දුවාර 41 කදි කඩුලු 08 ක් දැවී ලකුනු 273 ක් රැස්කරගෙන සිටියා.
එහිදී චන්දිමාල්ගේ කන්ඩායම වෙනුවෙන් වනිදු හසරංග ජාතික කණ්ඩායමට තම කැදවීම නිවැරදි තීරණයක් බව සනාථ කරමින් ලකුණු 70ක් ලබා ගැනීමට සමත් වු අතර බංග්ලාදේශ සංචිතයට නම් නොවු ධනංජයද සිල්වා ලකුණු 47ක් ලබා ගත්තා.
පන්දු යැවීමේදී දස්කම් දැක්වු අකිල ධනංජය ලකුණු 81 කට කඩුලු 04 ක් දවා ගැනීමට සමත් වුණා.


ඉරෙන් හඳෙන් එළිය අරන් දැන් හර්ෂණ තරුණයෙක්!
ඒක පුද්ගල ගී ප්රසංගය හෙට
විශාරද හර්ෂණ දිසානායක. මේ නම කිසිවකුටත් නුපුරුදු නමක් නම් නොවෙයි. ‘ඉරෙන් හඳෙන්...’, ‘මේක සොඳුරු ලෝකයක්...’, ‘අත්තම්මා නිවං ගිහින්...’ ඇතුළු ගීත රැසක් ගයමින් ඔබ හමුවට පැමිණි පුංචි හර්ෂණ මේ වනවිට තරුණයෙක්. ඒ තරුණයා මේ සූදානම් වෙන්නේ ඔහුගේ පළමු ඒකපුද්ගල ගී ප්රසංගය පවත්වන්නයි. මේ ඔහුගේ අලුත් ම කාර්යය ගැනත්, සංගීත කටයුතු ගැනත්, ජීවිතය ගැනත් හර්ෂණ තරුණයා බොහෝ දේ අප සමඟ හෙළි කළා.
පළමුව ඔබගේ ඒකපුද්ගල ගී ප්රසංගයේ විස්තර කියමුද?
මගේ සංවිධායකත්වයෙන් යුතුව කිසිම දවසක ඒකපුද්ගල ගී ප්රසංගයක් මා පවත්වා නැහැ. ඒ කාර්යයි මා පළමු වරට පවත්වන්නේ හෙට (29 වැනිදා) දිනයේයි. ඒ බණ්ඩාරනායක සම්මන්ත්රණ ශාලාවේ සවස 6.30ටයි. ප්රාසංගිකව පවත්වන මේ ඒක පුද්ගල ගී ප්රසංගය මා නම් කරලා තිබෙන්නේ ‘ඉරෙන් හඳෙන්’ හර්ෂණ දිසානායක නමින්. ඒ වගේ ම මේ කාර්යයට අමතරව මා ගී ගැයූ අලුත් සංගත තැටියකුත්, මා ගැයූ පැරැණි ගීත ඇතුළත් සංගත තැටි තුනකුත් එදිනට එළිදැක්වීමට නියමිතයි. මගේ පැරැණි හා අලුත් ගීත දෙකම අහන්න කැමැති යම් අයකුට එකම ස්ථානයකින් ඒ සංගත තැටි දෙක ම මිලදී ගත හැකියි.
මෙවැනි ප්රසංගයක් පවත්වන්න සිතුවේ ඇයි?
අද ළමයින්ට ළමා ගී අහන්නට අවස්ථාවක් ඇත්තේ නැහැ. ඔවුන් ජීවත් වන්නේ අතරමංවන අතරමං කරන පරිසරයකයි. එවැනි අයට ගීත රස විඳීන්න දිය යුතු යැයි කියන අදහසේ මා සිටියා. ඒ නිසා ඔවුන්ට යළිත් මගේ ගීත අසන්නටත්, ඒ ගීත යළිත් මතකයට නැඟීමටත් ප්රසංගය හරහා මා බලාපොරොත්තු වුණා. මේ නිසා ‘ඉරෙන් හඳෙන්’ ප්රසංගය පුංචි දරුවන් හා තරුණයන් ප්රධාන වුණු, ඔවුන්ට එකට එක්ව අසුන්ගෙන නැරැඹිය හැකි ප්රසංගයක් බවට පත්වේවි.
‘ඉරෙන් හඳෙන්’ ඒක පුද්ගල ගී ප්රසංගය පැවැත්වෙන්නේ කුමන ආකාරයටද?
එදිනට මා මගේ කුඩා කාලයේ ගායනා කළ ගීත, චිත්රපට පසුබිම් ගීත, අලුත් ගීත කිහිපයකුත් ඇතුළුව ගීත විසිතුනක් පමණ ගයන්නට නියමිතයි. මේ ප්රසංගයේ සංගීත අධ්යක්ෂණයෙන් ආචාර්ය රෝහණ වීරසිංහ සර් ඇතුළු දිවයිනේ ප්රමුඛතම වාදක මණ්ඩලයක් සහභාගි වේවි. එදිනට නර්තනයෙන් චන්දන වික්රමසිංහ නර්තන ආයතනය හා රසික කොතලාවල නර්තන ආයතනයි මට සහයෝගය දක්වන්නේ. ඒ වගේ ම මට තනිවම මෙවැනි කටයුත්ත කිරීමට නොහැකි නිසා මුල ඉඳලා ම මගේ පවුලේ අයයි මේ සඳහා උපරිම සහයෝගය දැක්වූයේ. මගේ මහප්පා ආචාර්ය සෝමරත්න දිසානායක හා බාප්පා ආචාර්ය සෝමතිලක දිසානායක, ලොකු අම්මා රේණුකා බාලසූරියගේ යන තිදෙනාගේ අනුදැනුමත් සමඟ අනෙක් පවුලේ සමාජිකයන් හා මගේ වටපිටාවේ සිටින මිතු - මිතුරියන් සම්බන්ධ කර ගනිමිනුයි මේ කටයුතු කරගෙන යන්නේ.
මේ ප්රසංගයේදී යුග ගායනා කිහිපයකුත් ඉදිරිපත් වනවා. ඒ සඳහා සහය වන්නේ කවුද?
නෙලූ අධිකාරී, ශෂිකා නිසංසලා, ශානිකා සුමනසේකර, ලක්ෂණා ලක්මිණී, අමන්ද්යා උත්පලී කියන ශිල්පිනියන් කිහිපදෙනායි මට එදිනට යුග ගායනයෙන් සහය වන්නේ. ඒ ගයන ගීතත් අලුත්.
ප්රසංගයේදී ඔබ කුඩා කාලයේ ගැයූ ගීතත් ගයනවා. එහෙත් ඒ කාලයේ ස්වරයත්, තරුණයකු වූ ඔබගේ ස්වරයත් මේ වනවිට බොහොම වෙනස් නේද?
මගේ පුංචි කාලයේ හඬත්, තරුණයකු වූ පසුව මගේ දැන් හඬත් හාත්පසින්ම වෙනස් බව ඇත්තක්. ඒ නිසයි මේ ප්රසංගයේදී පුංචි කාලයේ මා ගැයූ තෝරාගත් ගීත කිහිපයක් පමණක් ගයන්නේ. ඒ කියන්නේ වර්තමානයේ හඬට ඔබින විදියටයි ඒ ගීත තෝරා ගැනීම සිදුවුණේ. ‘ඉරෙන් හඳෙන්’, ‘හී සර වැදී ලා’, ‘පොළොවෙන් මතුවන’, ‘ටැංටු කරත්තෙන්’, ‘මේක සොඳුරු ලෝකයක්’, ‘සරා සිත් සයුරු’ ආදී ජනප්රිය ගීත හා චිත්රපට පසුබිම් ගීත සියල්ලම හා මාව මිනිස්සු හඳුනා ගත් ගීත සියල්ලම මෙහිදි ගැයීමට නියමිතයි.
ඔබගේ රසිකයන් ඔබව මීට පෙර දැක්කේ කුඩා කාලයේදියි. වසර කිහිපයකට පසුව ඔවුන් ඔබව හඳුනා ගනීවිද?
ප්රසංගය පවත්වන්නටත් එක් හේතුවක් එයයි. වසර ගණනකින් මා මගේ රසිකයන් අතරට ගිහින් නැහැ. ඊට හේතුව නම් මගේ අධ්යාපන කටයුතු විශ්වවිද්යාලය දක්වා එක දිගට පෙළ ගැසීමයි. මේ වනවිට විශ්වවිද්යාල කටයුතු අවසන්. ඒ නිසා මා යළිත් ඔවුන්ට මගේ මතකය නැවත මතක් කර දිය යුතුයි. මොකද මගේ ස්වරූපය මේ වනවිට හොඳටම වෙනස්. හඬත් වෙනස්. ඒ නිසා ඒ සියල්ල ඔවුන්ට දැන ගැනීම සඳහාත් සමඟයි මේ ප්රසංගය පැවැත් වෙන්නේ.
ඔබ ගී ගයන්නේ කුඩා කාලයේ පටන්මද?
කුඩා කාලයේ ගයන්නට හැකියාව තිබුණත් මම ගයන්න කම්මැළි කෙනෙක්. ඒ නිසා මාව ගීයක් ගයන්න අල්ලා ගන්න අපහසුයි. ඒත් මාව අල්ලලා වේදිකාවේ තිබ්බොත් මා ගයනවා.
ඔබ ඒ කුඩා කාලයේ ගායනා කළ ගීත මොනවාද?
ඒ වේදිකාවලදි ‘අද වෙස්සන්තර රාජ පුතා...’ වගේ නාට්ය ගීතයි මා ගායනා කළේ. සුනිල් එදිරිසිංහ, එඩ්වඩ් ජයකොඩි වැනි ප්රවීණයන්ගේ ගීතයි මා ගයන්නට කැමැත්තක් දැක්වූයේ. එවැනි ගීත ගයන්නට, අසන්නට මගේ සිතේ කැමැත්තක් ඇතිවුණු හේතුවක් තිබුණා.
ඒ හේතුව මොකක්ද?
ඊට හේතුව වුණේ මගේ අයියායි. ඔහු විශ්වවිද්යාල අධ්යාපනය ලබන විට මා සිටියේ ප්රාථමික අධ්යාපනය ලබමින්. ඔහු නිතරම කොළඹ සිට නිවෙසට එන විට අපට අහන්නට අරගෙන ආවේ මා කලින් කියන ලද ප්රවීණයන් ගැයූ කැසට්පටයි. ඒ කැසට්පටවල ගීත අයියා රස විඳීන විට මමත්, තාත්තාත් ඒවා රස වින්ඳා. ඒ කාලයේ ඒ ගීත හරහා වින්ඳ රසය වන්නට ඇති පසු කාලයේ මාව එවැනි ප්රවීණයන්ගේ ගීත ගයන්නට හුරු කළේ. ඊට ස්තුති විය යුත්තේ අයියාටයි.
ඔබේ රස වින්ඳනය ඔබ පාසල් බස් රථයටත් අරගෙන යනවා
මා මුලින් ම අධ්යාපනය ලබන්නේ මගේ ගමේ පාසල වුණු දඹදෙණිය මධ්ය මහා විද්යාලයේ. එහි මා පාසල් ගියේ පාසල් සේවයේයි. ඒ රථයේ යන කාලය ඇතුළත මා කළේ නිවෙසේදී ඇසූ කැසට් රථයේ සිටින අයටත් අසන්නට සැලැස්වීමයි. එවැනි දඩබ්බර, දඟකාර පාසල් කාලයක් මට තිබුණා. පාඩම් වැඩ පාඩු කරගෙන ගීත ඇසුව කාලයක් මගේ ජීවිතයේ තිබුණා.
ඔබගේ පවුල් පරිසරයත් කලාවට බොහොම හිතැත්තන් සිටි පරිසරයක්. ඔබගේ ජීවිතයට ඒ පරිසරයේ බලපෑම බලපෑවේ කුමන විදියටද?
සෑම අවුරුද්දකම මහප්පා හා බාප්පාගේ මූලිකත්වයෙන් අප්රේල් 14 හෝ 15 යන දවස් දෙකෙන් එක දවසක අපේ මහගෙදරට පවුලේ හැමෝම එකතු වෙනවා. ඒ එකතු වෙලා හැමෝම සාජ්ජයක් දමනවා. ඒ වෙලාවලදි මටත් ගීතයක් ගයන්නට අවස්ථාවක් ලැබෙනවා. බාප්පාට, අපේ තාත්තාට හා අම්මාට හොඳට ගී ගයන්න පුළුවන්. ඒ වගේ ම වාදන භාණ්ඩ වයන්නත් පුළුවන්. ඒ විදියට රැස්වුණු එක්දවසකදියි බාප්පත්, මහප්පත් මට කියලා ගීතයක් ගැයිය යුතු බව පවසන්නේ. මේ වනවිටත් ‘අත්තම්මා නිවං ගිහිං’ කියන ගීතය තාත්තාගේ සංගීතයට, තනුවකට මා ගයමිනුයි සිටියේ. ඒ ගීතයයි රෝහණ වීරසිංහයන්ගේ නව සංගීත සංයෝජනයෙන් ගුවන්විදුලියේ ගීතයක් බවට පත්වන්නේ.
ඔබට චිත්රපට පසුබිම් සංගීතයට ඉඩහසර ලැබෙන්නේ ඒ ගැයුමෙන් පසුවද?
ඇත්තටම ‘සූරිය අරණ’ චිත්රපටයට ‘ඉරෙන් හඳෙන්...’ ගීතය ගයන්නට මට ආරාධනා කරන්නේ රෝහණ වීරසිංහ මාමා. මහප්පා චිත්රපටය නිර්මාණය කළත් ඔහු නොවෙයි මට මේ ගීතය ගයන්නට කියන්නේ. ඒ ගීතය නිසා මා ජනප්රියත්වයට පත්වීමට තරම් වාසනාවන්ත වෙනවා. ඒ වගේ ම එකම වසරකදි සරසවිය, ජනාධිපති සම්මාන ඇතුළු සම්මාන රැසක්ම හිමිකර ගන්න හොඳම ළමා ගායකයා බවට වාර්තාවක් තබන්නටත් මට හැකිවෙනවා.
සංගීතය විෂයයක් විදියට හදාරන්නට ඔබ යොමුවන්නේ ගිරිඋල්ල වික්රමශීලා ජාතික පසලේදියි
එහි මගේ සංගීත ගුරුතුමා වන්නේ සුනිල් දයානන්ද කෝනාරයි. ඔහු මේ වනවිට ජීවතුන් අතර නැහැ. ඔහු උත්තම ගණයේ මනුස්සයෙක්. ඔහු වගේ ගුරුවරයෙක් මා තවමත් දැකලා නැහැ. මම වාසනාවන්තයි එතුමාගේ ගෝලයෙක් විදියට මේ ක්ෂේත්රයේ නිර්මාණකරණයේ නියැළෙන්නට. ඒ පාසලේ සිටිද්දියි මා සංගත තැටි තුනකට ගී ගයන්නේ. එහිදියි මා භාත්ඛණ්ඩේ විභාගයේ විශාරද විභාගය දක්වා අධ්යාපනය ලබන්නේ. ඊට පසුව උසස් පෙළ හැදෑරීමට ආනන්ද විද්යාලයට ඇතුළත් වන මා ඉන්පසුව සෞන්දර්ය විශ්වවිද්යාලයට ඇතුළත් වනවා. මේ සෑම තැනකදිම මා සංගීතය විෂයයක් විදියට හැදෑරුවා.
ඔබ ඉදිරියේදී රසිකයන් හමුවට පැමිණෙන්නේ ගායකයකු විදියට පමණක් නොවෙයි
මේ වනවිට මා ප්රවීණයන්ගේ හා නවකයන්ගේ ගීත කිහිපයකට ම සංගීතය අධ්යක්ෂණය, තනු නිර්මාණය කරලා තිබෙනවා. ගායකයකු වගේම සංගීතඥයකු විදියටත් රසිකයන් හමුවට පැමිණීමට මා කැමැතියි. චිත්රපට පසුබිම් සංගීතයට බෙහෙවින් ඇල්මක් දක්වන නිසා ඒ ගැන හැදෑරිය යුතුයි. ඉදිරියේදි මගේ පශ්චාත් උපාධිය හැදෑරීමටත් මා අදහස් කරගෙන ඉන්නවා. මහප්පා වගේ චිත්රපට ක්ෂේත්රයට පැමිණීමටත් මා කැමැතියි. ඔහුගේ චිත්රපටවලට මා පෙරේතයි. මගේ ජීවිතයේ බලකනු හයක් ඉන්නවා. ඉන් දෙදෙනෙක් මගේ අම්මා හා තාත්තා. තෙවැන්නා මගේ සංගීත සර්. සිව්වැන්නා මහප්පා. පස්වැන්නා බාප්පා. සයවැන්නා රෝහණ වීරසිංහ සර්. ඔවුන්ගෙන් ලැබෙන සහයෝගය අපමණයි.
මේ සියලු කටයුතුවලට ඔබට ළඟින්ම ඉඳීමින් සහයදෙන යුවතිය ඔබගේ ප්රේමවන්තියද?
ඔව්. ඈ මගේ කටයුතුවලට බොහෝ සහයෝගය දක්වනවා. ඉදිරියේදි ඈ කවුදැයි ඔබට දැන ගැනීමට ලැබේවි. නම කියනවාට ඈ අකැමැතියි. හැබැයි ඈට ගී ගයන්න පුළුවන්.


පළාත් පාලන ඡන්දෙ මේ 10 වෙනි දා පැවැත්වෙනවා. මේ ඡන්දෙන් තමයි ප්රාදේශීය සභා, නගරසභා සහ මහනගර සභාවලට නියෝජිතයෝ තෝරගන්නෙ. ඒ කියන්නෙ කුණු ටික එකතු කරන්න, පාර ලයිට් ටික දාගන්න, ගමේ පොඩි පාරවල් ටික හදාගන්න වගේ පළාතේ වැඩවලට කෙළින් ම සම්බන්ධ වෙන අය ව තෝරාගන්නෙ මේ ඡන්දෙන්.
හැබැයි මේ පාර ඡන්දෙ තියන්නෙ වෙනදා විදියට නෙවෙයි; අලුත් ක්රමයකට. අලුත් කීවට මේක අලුත්මත් නෑ. මේක 1978ට කලින් තිබුණ ක්රමයට සෑහෙන දුරට සමානයි. අලුත් ක්රමයක් කියල බයවෙන්න දෙයක් නෑ. මේක කලින් තිබුණු ක්රමයට වඩා සරලයි.
අපේ බුද්ධික ඊයේ පෙරේදා දවසක අහනවා මනාප දෙන්නෙ නැතුව පක්ෂෙට විතරක් ඡන්දෙ දෙන්න පුළුවන් නේද කියලා. ඇත්තටම කීවොත් බුද්ධිකට විතරක් නෙවෙයි, අපි හැමෝට ම මේ පාර ඡන්දෙ දෙන්න වෙන්නෙ පක්ෂෙට විතරයි. මේ අලුත් ක්රමය යටතේ මනාප කියල ජාතියක් නෑ!
මේ ක්රමය යටතේ හැම පළාත් පාලන ආයතනයක් ම පුංචි පුංචි ඡන්ද කොට්ඨාසවලට බෙදනවා. ඔයාගෙ ඡන්ද කොට්ටාසෙට එක පක්ෂෙකින් හරි ස්වාධීන කණ්ඩායමකින් හරි ඉල්ලන්නෙ එක්කෙනයි. ඔයා ඒ පක්ෂෙට ඡන්දෙ දැම්මොත් එයාට තමයි ඒ ඡන්දෙ වැටෙන්නෙ. ඉතිං කරන්න තියෙන්නෙ ඡන්ද පත්රිකාවේ අදාළ පක්ෂයේ හෝ කණ්ඩායමේ සලකුණට ඉස්සරහින් කතිරයක් ගහන එක විතරයි.
ඒ ඒ පක්ෂෙන් ඉල්ලන කෙනාගෙ නම ඡන්ද පත්රිකාවේ ප්රින්ට් කරලා නෑ. ඒ නිසා ගෙදරට ආණ්ඩුවෙන් එවලා තියෙන ලිස්ට් එකෙන් තමයි ඔයාගෙ කොට්ඨාසෙට ඉල්ලන්නෙ කවුද කියල බලාගන්න වෙන්නෙ. නැතත් ඉතිං ගොඩක් පක්ෂවල ගෙදරට එයාලගෙ කොළ බෙදලා ඇති නේ.
මේ විදියට තෝරගන්න පිරිසට අමතර ව පක්ෂයට හම්බවෙන ඡන්ද ගාණට සමානුපාතිකවත් තව ආසන ටිකක් බෙදෙනවා. හැබැයි ඒ ආසනවලට පත්වෙන අයව තෝරන්නෙ පක්ෂයෙන් මිස අපේ මනාපවලින් නෙවෙයි.
ඡන්ද ක්රමය වෙනස් වුණාට වෙනදට තියනෙ ඡන්ද නීති හැම එකක්ම වගේ මේ ඡන්දෙටත් අදාළයි. මේක රහස් ඡන්දයක් නිසා ඡන්ද පත්රිකාවේ ෆොටෝ එහෙම අරන් ෆේස්බුක් දාන්න එහෙම බෑ. කොටින් ම ඡන්දෙ දෙන තැන මොබයිල් ෆෝන් පාවිච්චි කරන්න තහනම්. කතිරය වෙනුවට බෝල හරි වෙන මොනව හරි අඳින එක වගේ ම වෙනවෙන දේවල් ලියන එකත් ඔයාගෙ ඡන්දය අවලංගු වෙන්න හේතුවක් වෙනවා.
වෙනද වගේ ම උදේ 7 ඉඳන් හවස 4 වෙනකල් තමයි ඡන්දෙ දෙන්න පුළුවන්. අයඩෙන්ටි කාඩ් එක, ඩ්රයිවින් ලයිෂන් එක, පාස්පෝට්, වැඩිහිටි/ විශ්රාමික/ පූජ්ය/ පූජක හැඳුනුම්පත කියන ඒවයින් එකක් අනිවාර්යයනේ තියෙන්න ඕන ඡන්දෙ දාන්න නම්. ගෙදරට එවන ඡන්ද කාඩ් එක අනිවාර්ය නෑ; ඒත් ඒක අරන් යන එක ඔයාලට වගේ ම එයාලටත් ගොඩක් ලේසියි.
මේ පාර ඡන්දෙ ගණං කරන්නෙත් ඒ ඒ ඡන්ද මධ්යස්ථානවල ම හින්දා ගොඩක් වෙලාවට පැය දෙක තුනක් ඇතුළත ප්රතිඵල කියන්න පුළුවන් වෙයි කියලා තමයි හිතන්නෙ. ඒ නිසා මේ පාර වෙනදා වගේ එළිවෙනකල් ප්රතිඵල අහන්න නම් වෙන එකක් නෑ. හැබැයි ඉතිං ප්රතිඵල කලින් කියල ඉවර වුණාට කට්ටියත් එක්ක සෙට් වෙලා දිනුම/ පැරදුම සමරන්න බාධාවක් නෑනේ. කොහොමත් ඉතිං ඉරිදා නිවාඩුනේ ගොඩක් අයට.
Here's a list of our favourite Delivery services, for those times when it's too hot outside or you're just lazying at home on the weekend.
The Station shows you how to make the classic Sri Lankan Hot Butter Cuttlefish.
We tasted every locally brewed and available beer. In the name of science!
කිව්ව කියල ඉතින් දැන් තකහනියක් කදමලු බැඳගෙන ටුවර් යන්න…


හම්බන්තොට වරායේදි මාධ්යවේදියෙකුට පහරදිමේ සිදුවිම ගැන රටපුරා දැන් කථාබහක් ඇතිව තිබේ.
මේ සිදුවිමේදි නාවික හමුදාපතිවරයා කටයුතු කළ අන්දම අප කොන්දේසි විරහිතව හෙළා දැකිය යුතුය.
එහි කථා දෙකක් නැත.
එහෙත් ඉන් කියැවෙන්නේ මාධ්යවේදියා හරිය යන්න නොවේ.
අප දකින්න අකැමති අහන්න අකමැති ඒක් සත්යයක් මෙහි තිබේ.
නාවික හමුදාව යෙදි සිටින්නේ ඔවුන්ගේ මුුළු බලය යොදා හෝ අදාල නැව් 2 ක් මුදාගෙන හමබ්න්තොට වරායෙන් පිටත් කර යැවිමය.
එනම් කිසියම් වු සංවේදි වතාවරණයකි.
මේ මාධ්යකරුවාගේ මාධ්ය භාවිතාව ගැටුම් වාර්තාකරණයේදි මාධ්යවේදියෙකු පිළිපැදිය යුතු මුලික කොන්දේසි සපුරා තිබේද ?
සිය මාධ්ය සගයන් එක් අන්තයක සිටියදි ඔහු සිටින්නේ අනික් අන්තයේය.
එමෙන්ම ඔහු සිටින අන්තය වන්නේ නාවික හමුදාව අදාල ක්රියාන්විතයේදි තමන්ට සිටින්නට යැයි වෙන්කොට ගෙන තිබෙන ප්රදේශයේය.
මෙහි ඡායාරූපවලින් පැහැදිලිව කියා පාන කරුණු කිපයක් වෙයිමාධ්යකරුවන් සිටින්නේ එක් පසෙකය.නාවික හමුදාව අනෙක් පැත්තේය.අදාල මාධ්යකරුවා සිටින්නේ කොහේද ?
1.අදාල ක්රියාන්විතයේදි නාවික හමුදාව එක් පසකටත් විරෝධතා කරුවන් තවත් පසකටත් පෙළගස්සා ඇත.
2.මාධ්යවේදින් සිටින්නේ මේ විරෝධතාකරුවන් සිටින තිරුවේ එක් අන්තයකය.
3.තතු මෙසේව තිබියදි අදාල මාධ්යවේදියා එකපාරටම නාවික හමුදා නිළධාරින් අතරින් රිංගා කිසියම් දේයකට නැග පින්තුර ගන්න උත්සාහ කරන අාකාරයක් අනිත් කෙළවරින් දිස්වේ.
ගැටුම ඇතිවන්නෙ ඉන් පසුවය.
අනිකුත් මාධ්යවේදින් ඇතින් සිට සිය වාර්තාකරණයේදි නියැලෙනු දැකගතහැකි විය.
මේ අනුව එක් දෙයක් පැහැදිලිය .
එනම් අදාල මාධ්යවේදියා ගැටුම් වාර්ථාකරණයේදි පිළිපැදිය යුතු කොන්දේසින් සපුරා ඇතිදැයි යන කරුණයි.
මේම සිදුවිමෙන් පසු අපගේ ඇතැම් මාධ්ය සගයන් හම්බන්තොට සිටින මාධ්ය සගයකුගෙන් මචං මොකද වෙලා තියෙන්නේ යැයි කියා විමසු අවස්ථාවේදි ඔහු කියා තිබුනේ ද කිසියම් දේශපාලන කණ්ඩායමක් වෙනුවෙන් අසිමාන්තිකව වැඩකොට ඇති අයෙක් බවත් මෙතනදි ඉල්ලන් කන විදියට හැසිරි ඇති බවත්ය.
අනික් කරුණ වන්නේ ඔහු විසින් පොලිසියේ දමා ඇතැයි කියන පැමිණිල්ල යනු මතු ආරක්ෂාව සදහා වුවක් මිස ඔහු මේ සිදුවිම අරභයා නිතිය ඉදිරියට යාමට බලාපොරොත්තුවක් නැති බවය.
එහෙත් ගැටළුව වන්නේ නාවික හමුදාපතිගේ වැරැද්ද එරෙහිව දැවැන්ත විරෝධයක් කිසියම් සංවිධානාත්මක ආකරයෙන් සිදුවෙමින් ඇති බවක් පෙනේ .මේ පිටුපස ඉතා පැහැදිලිවම රාජපක්ෂ කල්ලිය ක්රියාත්මක වන අයුරු විවිධ ප්රදේශවලින් දැනටමත් වාර්ථා වෙමින් තිබේ.
මෙවන් පසුබිමක් යටතේ රටපුරා නාවිකහමුදාපතිගේ ක්රියාවට විරෝධයක් මතුව තිබුණද අදාල මාධ්යවේදියා විසින් සිදුකර ඇති වැරැද්ද ගැන එතරම් කථා නැත.
මෙරටේ මාධ්ය ක්ෂේත්රය තුල වෘත්තිභාවය ඉහල නංවාගැනිමට නම් අප අපක්ෂපාත ලෙස හමබන්තොට සිදුවිම නිවරදිව විග්රහ කර ගත යුතුය.එහෙත් දැන් සිදුවෙමින් ඇත්තේ ඇතැම් මාධ්යකරුවන් දැන හෝ නොදැන වෙනත් දේශපාලන කණ්ඩායම්වල කොන්ත්රාතුවක් ඉටුකරමින් සිටිමද යන්න ගැනද සංවාදයක් මතුවෙමින් තිබේ.
(මෙහි ඇති හම්බන්තොට මාධ්යවේදියෙකුගේ මුහුණු පොතේ මේ සටහනද කියවා බලන්න -15 වන බ්රහස්පතින්දා කොළඹ දී පැවැත්වෙන විරෝධතාවය සඳහා ගාල්ල, මාතර, හම්බන්තොට දිස්ත්රික්ක තුළින් සහභාගී වන මාධ්යවේදීන් හට ප්රවාහණ පහසුකම් සලසා ඇත. වැඩි විස්තර සඳහා 0772221901 – රාහුල් සමන්ත හෙට්ටිආරච්චි)
සමාජ වෙබ් ජාලා තුලද මාධ්යවේදියාගේ ආචාරධාර්මික බව ගැන ප්රශ්ණ කරුනු ලබන්නේ මේ රටතුල ආචාරධර්ම මත පදනම් වු මාධ්ය සංස්කෘතියක් ගොඩනැගිය යුතුව ඇතැයි දිගින් දිගටම පෙනි සිටින ඉතා සුළු පිරිසක් පමණි.
අති බහුතරය නාවික හමුදාපතිව ගෙදර යැවු පසු සියල්ල හරි යැයි යන ජනප්රිය කථාවේ පමණක් ඉල්ලි සිටිති.
තවත් කරුණක් මතුකළ යුතුව තිබේ.
එනම් 2005 දි නාවික හමුදාව විසින් ත්රිකුණාමලයේ සිසුන් 5 දෙනා ඝාතනය කරනු ලැබු විට අද මේ බැනර් උස්සන අතිබහුතරයක් දකුණේ මාධ්යවේදින්ට නාවික හමුදාව රණවිරුවන්ය.
ඝාතනයට ලක්වු සිසුන් 5 දෙනා කොටිය.
ඒ සිසුන්ට වෙඩි තබාඝාතනය කොට ඇතැයි ඡායාරූපමය සාක්ෂි ඇතිව ලෝකයට කියා සිටි සුගීර්තරාජන් නම් ඒ අභිත මාධ්යවේදියාව එදා රාජපක්ෂ පාලනය විසින් ඝාතනය කරනු ලැබු විට දකුණේ බහුතරයක් මාධ්යවේදින් මීක් ගෑවේ නැත.
අඩුම තරමින් යහපාලනය ස්ථාපිත වු පසුවවත් රාජපක්ෂ සමයේ ඝාතනයට ලක්වු මාධ්යවේදින් සහ මාධ්ය සේවකයන් 44 දෙනාගේ ඝාතකයන් නීතිය හමුවට ගෙන එන්නට යැයි කියන්නට අද මේ මර්ධනයක් ගැන තප්පුලන අතිබහුතරයකට අවශ්ය වුනේ නැත.
මේ රටතුල ඇත්ත මාධ්ය නිදහසක් ඇති කිරිමේ සටන යනු එදා මෙන්ම අදත් ඒවාට එරෙහි වෙමින් කටයුතු කළ හැකි මාධ්ය ක්රියාකාරිත්වයක් උතුරේත් දකුණේත් නැගෙනහිරත් ගොඩනැගිමය.
එසේ නැතිව රාජපක්ෂලාගේ බංකලොත් දේශපාලනයට තෙල් ගැසිම සදහා පාරට පැමිණිම නොවේ.
හෙට දවසේ වත් මේ රටේ මාධ්ය කලාව වෘත්තියභාවයකට ඔසවා තැබිය හැක්කේ එය ආචාරධර්ම පදනම් කොටගත් එකක් ලෙසින් අප ගොඩනගන්නට මහන්සි ගන්නේ නම් පමණි.
ප්රවෘත්ති අධ්යක්ෂක ආචාර්ය රංග කලන්සුරිය විසින් ප්රවෘත්ති නිවේදනයක් නිකුත් කරමින් මතුකරන්නට යෙදුන ආචාරධර්ම පිළිබද කරුණ ඇත්තේ මෙතැනය.
වෘත්තිය පරිචයක් ඇති මාධ්යකරුවන් මේ රටතුල වැඩිවැඩියෙන් බිහිකරලන්නට අවැසි නම් අනිවාරයෙන්ම මේ මාධ්යවේදින් පුහුණු කර ගත යුතුව තිබේ.
රාහුල් සමන්ත හෙට්ටිආරච්චි මාධ්ය සගයාගේ මුහුණු පොතේ සටහන ගැන පැහැදිලි කිරිමක්
Sajeewa Wijeweera අපේ ප්රෙඩී ගමගේ සහෝදරයාගේ මතය සියයට සියයක් ම නිවැරදියි. මේ අවස්ථාව ගැන රාහුල් සමන්ත හෙට්ටිආරච්චි සොයුරා මට කිහිප වතාවක් කතා කළා. ඔවුන් හම්බන්තොට මාධ්යවේදීන් වෙන වෙනම නොයා එක්ව එක බස් රථයක යන බවත් කීවා. නමුත් ප්රෙඩී මේ දමා ඇති පෝස්ටුවෙන් විග්රහ කරන්නට උත්සාහ ගෙන ඇත්තේ රාහුල් ‘‘ගමන් පහසුකම් සඳහා විමසන්න“ යැයි කීමෙන් මුදල් ලබා දීමේ හෝ මෙහෙයවීමේ යෙදෙන කවරකු හෝ මේ උද්ඝෝෂණය සංවිධානය කිරීම පසුපස ඇති බවක් නේද ? නමුත් මා පුද්ගලිකව දන්නා තරමින් එවැනි මෙහෙයවීඹක් නැහැ. රාහුල් මටත් කීවා මාතර සහ ගාල්ල අයත් එකට එකතුවී කොළඹට එනවානම් හොඳයි කියා. ප්රෙඩීගේ විග්රහය අනුව නිවැරදිව වාර්තා කිරීම කළ රාහලු අසාධාරණයට ලක්වනවා යැයි මා සිතනවා. එය නිවැරදි විය යුතුයි නේද ?
www.citizenpostlk.com


ඇමෙරිකාව සමඟ පවතින නොහොඳ නෝක්කඩු සමථයකට පත් කර ගනිමින්, ද්වී පාර්ශ්වික සබඳතා වර්ධනය කර ගැනීමේ අරමුණින්, චීන ජනාධිපති ෂී ජින්පින් ඇමෙරිකාවට පැමිණියේය.
චීන ජනාධිපතිවරයා ඇමෙරිකා බලා පැමිණියේ ඇමෙරිකන් ජනාධිපති ජෝ බයිඩන්ගේ විශේෂ ඇරැයුමක් පිළිගනිමිනි. ජනාධිපති ජින්පින් ඇමෙරිකාවට පැමිණියේ වසර 6 කට පසුවය.
ඇමෙරිකා ජනාධිපති බයිඩන් හමුවීමට පෙර, සැන් ෆ්රැන්සිස්කෝ නුවර පැවැත්වෙන 21 වැනි ආසියා පැසිෆික් ආර්ථික සහයෝගීතා සමුළුවට ද චීන ජනාධිපතිවරයා සහභාගී වනු ඇත.
තවත් විදෙස් තොරතුරු සඳහා අපගේ Buzzer World News අංශය වෙත පිවිසෙන්න.


මේ ලිපිය ලියන මා මෑණියන් වහන්සේනමක්. කාලයක් මම පානදුර ප්රදේශයේ මෑණියන් වහන්සේලා සඳහා වූ පිරිවෙනක නේවාසිකව අධ්යාපනය ලැබුවා. එහි දී මම මුහුණ දුන් සත්ය සිදුවීමක් තමයි මේ.
ඒ පිරිවෙනේ ප්රධාන දායිකාව වුණේ පීරිස් අක්කා. පීරිස් අක්කා දවසට කිහිප වතාවක් ආරාමයට යමින් එමින් මෑණියන් වහන්සේලාගේ සැප දුක හොයලා බැලුවේ අම්මා කෙනෙක් වගේ. පීරිස් අක්කාගේ ගෙදර හිටියෙ අක්කයි, අක්කගේ නැන්දලා දෙන්නයි (තාත්තගේ අක්කලා දෙන්නා – අවිවාහක) අක්කගේ පුතයි. නැන්දලා දෙන්න ම වයසයි. එක නැන්දා කෙනෙක්ගේ කකුලක බරවා රෝගී තත්ත්වය උග්ර වීම නිසා දණහිසෙන් කපලා ඉවත් කරලා තිබුණේ.
හදිසියෙම රෝද පුටුවේ හිටපු ඒ නැන්දා අසාධ්ය වෙලා මරණාසන්න වුණා. පීරිස් අක්කා ආරාමයට ඇවිත් පිරිත් ටිකක් කියන්න වඩින්න කියලා අපිව වඩම්මගෙන ගියා. අපි පිරිත් කියන අතරේ ඒ නැන්දා කටින් සෙම දදා කපපු කකුලේ කොට කෑල්ල උඩ විසිකරමින් පණ ඇද්දා, අන්තිමට පණ යන්න ඔන්න මෙන්න තියෙද්දි ඇස් අරලා අපි දිහත් රවලා බලලා පීරිස් අක්කා දිහා රවාගෙන ඉද්දිම පණ ගියා.
එදා ඉඳලා පීරිස් අක්කා නිතර ම අසාමාන්ය විදිහට වැටෙන්න හදනවලු. කවුරු හරි තල්ලු කරනවා වගේ, වෙට්ටු දානවා වගේලු. ඉතින් පීරිස් අක්කා විශ්වාසවන්ත තැනකින් බැලුවම කියලා තියෙනවා අර නැන්දා මැරිලා යකින්නක් වෙලා ඉන්නවා කියලා. එයා මැරිලා තියෙන්නේ පීරිස් අක්කා එක්ක තරහින්. මොකද බරවා රෝගය උග්ර වෙලා කකුල කපන සැත්කමට අත්සන් කරලා තියෙන්නේ පීරිස් අක්කා. කකුල කපන්න නැන්දා කැමති වෙලා නෑ. එකතැන් වෙලා දුක් විඳිද්දී ඒ තරහා හිතේ තියාගෙන ඉඳලා. දැන් උත්සාහ කරන්නේ පීරිස් අක්ක ව වට්ටලා කකුල කඩලා එකතැන් කරන්න. එතනින් උපදෙස් දීලා තිබුණා දවස් 7ක් බෝධි පූජාව තියන්න කියලා. 7 වෙනි දවස වෙද්දි එයා යාවි කියලා.
ඉතින් පීරිස් අක්කා හැමදාම ආරාමෙට ඇවිත් බෝධි පූජා තියනවා. ඔය විදිහට දවස් 6යි බෝධි පූජාව තියන්න ලැබුණේ. 7 වෙනි දවසේ හවස පීරිස් අක්කා මුළු ආරාමෙට ම දුම් අල්ලලා දුම් කබලත් අරං තනියම බෝධිය පැත්තට ගිහිල්ලා. බෝධිය තියෙන්නේ ගඟ අයිනේ. කවුරුවත් ඒ වෙලාවට තනියම ඒ පැත්තට යන්නේ නෑ යම් යම් හේතු නිසා. පීරිස් අක්කා අපි එනකන් නොයිඳ, ඒ පැත්තට ගිහින් දුම් කබල බිමින් තියලා හැරෙද්දිම අඟල් 5/6 ක් උස පඩියෙන් කකුල පැටලිලා වැටිලා. ගඟ පැත්තෙන් මර හඬින් කෑ ගහන සද්දෙ ඇහිලා අපි ගිහින් බලද්දි අක්කා වැටිලා කකුලක් බදාගෙන කෑගහනවා. බලද්දි වම් කකුලේ දණහිස බලන් ඉද්දි ඉදිමෙනවා. ඉක්මනින් ම වෙද මහත්තයෙක් ළඟට අක්ක ව අරං ගියා කෑගහද්දි. වෙදතුමා කකුල අල්ලලා බලලා අපිට පැත්තකට අඬගහලා කිවුවා “දණහිස් පොල්කට්ට දෙකට කැඩිලා, හරියට හෙදකම කෙරුණොත් මාස 5/6ක් යද්දි පය ගහලා නැගිටීවි, නැත්නම් ඉතින් සදහට ඇඳේ තමයි” කියලා.
අපි වෙදතුමාට අක්කගෙ නැන්දා ගැන කිවුවා. එතුමා කිව්වා එහෙනම් කොහොමටවත් ගෙදර තියන්න එපා ලෙඩා, පුළුවන් නම් ආරාමේ තියාගන්න කියලා. (අක්කගේ කැඩුනේ වම් කකුල, නැන්දගේ කපලා තිබුණෙත් වම් කකුල) කොහොම හරි පරිවේණාධිපති මෑණියන් වහන්සේගේ අවසර ඇතිව අක්කව ආරාමෙට ගෙනාවා. අක්කගේ බේත් කිරීමේ පටන් සියලු දේ සිදු වුණේ මගේ අතින්. වෙදතුමා නියම කළේ කකුල නොසොල්වා තැබිය යුතුයි කියලා. දණහිසේ මැදට එක බේතකුත් වටේට එක බේතකුත් බඳින්න තිබුණා. අක්කා හිටපු කාමරේ ම එක ඇඳක තමා මමත් හිටියේ. මොකද එයා ව තනි කරන්න එපා කියලා උපදෙස් ලැබී තිබුණු නිසා.
මම හැමදාම අක්කට නින්ද යනකම් පිරිත් කියනවා. රුවන්මැලි සෑ වරුණේ කවි කිය කිය කකුල අතගානවා. ඔළුව අතගානවා. එයාට නින්ද ගිය බව දැණුනම මම සැතපෙන්න හිතාගෙන ඇඳට යනවා. ඇඳට ගිය ගමන් පීරිස් අක්කා කෑගහගෙන අවදි වෙනවා. “කවුදෝ මගේ කකුල ඇද්දා” කියලා. හොලවන්න එපා කියපු කකුල අදින්නෙ කවුද කියලා මම දැනගත්තා. ඒ නිසා ම මම අක්කගෙ ඇඳ ළඟ පුටුවේ ඉඳගෙන එළි වෙනකම් කිරා වැටි වැටී පිරිත් කිය කිය තමයි රැය පහන් කළේ. ඔය අතරේ කාමරය පුරා නොයෙකුත් ශබ්ද ඇහෙන්න පටන්ගත්තා. හිටපු ගමන් නාන කාමරේ ජලකරාමය ඇරලා වතුර යනවා ඇහෙනවා. රෙදි සෝදනවා ඇහෙනවා. ලයිට් දාලා බලද්දි මොකුත් නෑ. සමහර දවසට එක පාරට ම වහලෙට මොකක් හරි කඩාවැටෙනවා වගේ මහා ශබ්දයක් ඇහෙනවා. ඇස් ඇරලා බලද්දි මහා කළු ගුලියක් පාවෙලා යනවා දකිනවා. මගේ ඇඳ තිබුණ තැන ජනේලයට එහා පැත්තේ කවුරුහරි අද්ද අද්ද යනවා ඇහෙනවා. ජනේලයට තට්ටු කරනවා. ගොඩක් වෙලාවට ඒ ශබ්ද ඇහෙද්දි පීරිස් අක්කා තද නින්දේ. මේ දේවල් දැනගත්තම වෙන කවුරුත් ඒ කාමරේ ඉන්න ඉදිරිපත් වුණේ නෑ. ඒ නිසා දිගට ම මම තමයි උපස්ථානෙට ළඟ හිටියේ.
කොහොම හරි නියමිත පරිදි සාත්තුව කෙරුණු නිසා මාස එකහමාරක් දෙකක් යද්දි පීරිස් අක්කට ලොකු ගුණයක් ආවා. කකුල පහළට දාලා ඇඳේ / පුටුවේ ඉඳගන්න අවසර ලැබුණා. ඊට පස්සේ කෙළින් හිටගන්නත්, අඩිය අඩිය ඇවිදින්නත් අවසර ලැබුණා වෙදතුමාගෙන්. ඊට පස්සේ හැමදාම අක්ක ව උස්සගෙන ටික ටික අඩිය ගහලා ඇවිද්දෙව්වා. වෝකර් එකකුත් ගෙනත් දුන්නා අල්ලගෙන ඇවිදින්න. ඉතින් හැමෝටම සතුටුයි එකතැන් වෙන්න හිටපු ලෙඩා ඇවිදින්න පටන්ගත්තම. ඒත් මේකට අසතුටු වුණ කෙනෙකුත් හිටියා. ඒ තමයි මැරුණු නැන්දා. පීරිස් අක්කගෙන් පලිගන්න බැරිවුණ තැන එයාව සුව කරන්නට හැමදේම කළ මගෙන් පලිගන්න එයා තීරණය කරලා තිබුණා.
මේ සිදුවීම වෙන දවස වෙද්දි අක්කා ගොඩක් හොඳ සෞඛ්ය මට්ටමක හිටියත් මම හිටියේ අධික වෙහෙස හා නිදි වැරීම නිසා හොඳටම දුර්වල වෙලා, අඩපණ වෙලා. එදත් රෑ අක්කට කෑම කවලා දත් මද්දලා හැමදේම කරලා ඇඳට ඇරලලා මම සැතපෙන්න ඇඳට ගියා. වැටුණු ගමන් නින්ද ගියා හොඳට. රෑ 11.45ට විතර අක්කා මට කතා කරනවා ඇහුණා වැසිකිළි යන්න ඕන කියලා. ඉතින් මම අවදි වෙලා ලයිට් දාලා අක්කට පහසුව සලසා ආපහු ඇඳට එක්ක ගිහින් තියලා ලයිට් නිමලා ඇඳට ගියා ආපහු. වැඩි වෙලාවක් ගියේ නෑ, මට දැණුනා කවුරුහරි බෙල්ල ළඟ ගුලි කරන් හිටපු මගේ අත් දෙක යටින් සීතල අතක් දාලා මගේ බෙල්ල මිරිකගත්තා. මගේ අත් දෙකත් හිරවෙලා. මට නින්ද ගියේ නැතුව තියෙද්දිම මට පේනවා මගේ ඉස්සරහින් ලස්සන සුදුපාට දියරැලි දෙකක් වගේ දෙකක් ඇවිත් එකට එකතු වෙනවා වගේ. එතකොට ම කවුරුහරි කෑගහලා කිවුවා දියරැලි දෙකක් වගේ පෙනුනට දියරැලි දෙකක් නෙමෙයි, ඔන්න ඔන්න ළංවෙනවා කියා. එතකොට ම මට දැණුනා… මම දඟලන්න උත්සාහ කළා. ඒත් හෙලවෙන්නවත් බෑ. එන්න එන්න ම බෙල්ල තදවෙනවා. හුස්ම ගන්න බැරිව ගියා. කෑ ගහන්නත් බෑ. මරණීය වේදනාව, මරණ භය මට පුදුම විදිහට දැණුනා. මට දැණුනා මගේ ප්රාණය නිරුද්ධ වේගෙන එන බව. හදවත නැවතෙන්න ඉතා ම ආසන්න වුණා.
මට එක පාරට ම සිහිවුණේ මෙහෙම දෙයක්. “උඹට මොකුත් කරන්න බෑ. මම තෙරුවන් සරණ ගිය කෙනෙක්” කියනකොට ම මගේ බෙල්ලට හිරවුණ මගේ අත්දෙක එක පාරට ලිහිල් වුණා. ප්රෙෂර් බැලුවම අතේ හිරි යනවා වගේ මුළු ඇඟේ ම මවිල් කෙළින් කරගෙන හිරි ගියා. මම හොඳට හුස්මක් අරං බැලුවා හුස්ම වැටෙනව ද කියලා. හුස්ම වැටුණා. ඒත් කවුරු නමුත් මගේ බෙල්ල මිරිකපු කෙනා මගේ ඇඳ ළඟ ම ඉන්න බවක් දැණුනා. මම භයටයි වේදනාවටයි එයාට හිතින් හොඳට ම බැන්නා. “උඹ ආවා මෙතන මාත් එක්ක සෙල්ලම් කරන්න. තවත් මෙතනට වෙලා ඉන්නෙ නැතිව යනවා යන්න. මට්ටු වුණා මදි ද…” ආදී වශයෙන් කියද්දි මට තේරුණා මෙයා යන්නෙ ම නෑ කියලා. ඊට පස්සේ මම හිත සැහැල්ලු කරගෙන කරණීයමෙත්ත සූත්රය හිතින් කිව්වා. නත්ථි මේ සරණං අඤ්ඤං… ගාථාව තේරුමත් එක්ක කිවුවා. එතකොට මට දැණුනා එයා ඈතට යන බව. ඒත් කාමරය තුළ ඉන්නවා වගේ දැණුන නිසා මම හිමීට ඇස් දෙක ඇරියා.
බලනකොට උසට උසේ සුදු ඇඳගත්ත අර මැරුණු නැන්දා තනි කකුලෙන් හිටගෙන අක්කගේ ඇඳ ළඟ තිබුණු වෝකර් එක අල්ලගෙන මගේ දිහා රවාගෙන බලාගෙන හිටියා. මගේ ඇඟ සීතල වෙලා ගියා. මම තව ටිකක් බය වුණා පීරිස් අක්කට මොනවාහරි කරයි කියලා. මම ඉක්මනින් රතන සූත්රය කිව්වා ඇස් පියාගෙන. මට තේරුණා එයා කාමරයෙන් පිටවුණා කියලා. එකපාරට වහලේ මහා සද්දයක් ඇවිත් පරිසරය නිහඬ වුණා. මම පීරිස් අක්කට “අක්කේ” කියලා කතා කළා. මට දැනගන්න ඕන වුණේ තාම මම ජීවත්වෙනව ද කියලා. කටින් ශබ්දෙ පිටවුණා. මම අපවත් වෙලා නෑ!
අක්කා එතකොටත් නිදි නෑ. වෙලාව ඇහුවම රෑ 12 පහුවෙලා විනාඩි 5ක් විතර කිව්වා. විනාඩි 5ක් 10ක් අතර සිදුවුණ ඒ සිදුවීම අදටත් මට මතකයි. මේ සිදුවීම සිදුවුණේ 2009/04/03 වෙනිදා. එදා මම නැවතත් තෙරුවන් සරණ ගියා මුළු හදවතින් ම. එදා මට තුනුරුවන් සරණ සිහි නොවන්නට ඔබට අද මේ කතාව කියන්න මම ජීවතුන් අතර නෑ.
පින්වත් ඔබත් දිවිහිමියෙන් තෙරුවන් සරණයෙහි පිහිටත්වා! අන් සරණක්, අන් පිහිටක් නොපතත්වා! තුනුරුවනේ සැබෑ පිළිසරණ ලැබ මේ ඝෝරතර සසරින් නිදහස් වන්නට, තුනුරුවනේ ගුණ ලොවට මැනවින් කියා දුන් ගුරු දෙවිඳු වූ ලොකු ස්වාමීන් වහන්සේ ඇතුළු මහා සංඝරත්නයටත්, අපටත්, ඔබටත් වාසනාව උදා වේවා! නිවන් මඟ විවර වේවා!
තෙරුවන් සරණයි!
මෑණියන් වහන්සේනමක්


හිටපු මුදල් අමාත්ය රවි කරුණානායක මහතා ඇතුළු පිරිසක් අත්අඩංගුවට ගැනීම සඳහා නිකුත්කර තිබෙන වරෙන්තු ක්රියාත්මක කිරීම වළක්වාලමින් තහනම් නියෝග නිකුත් කළ පෙත්සම්වලට අදාළ විභාගය දෙසැම්බර් මස 18 වනදා සිදුකරන බව අභියාචනාධිකරණය නිවේදනය කළේය.
2016 වසරේ සිදු කෙරුණු මහ බැංකු බැඳුම්කර නිකුතු දෙකක දී රුපියල් බිලියන 52 කට ආසන්න රජයේ මුදල් සාවද්ය ලෙස පරිහරණය කළේ යැයි කියන සිද්ධිය සම්බන්ධයෙන් ඔවුන්ට එරෙහිව වරෙන්තු නිකුත්කර තිබේ.
මෙම පෙත්සම් අද(21) අභියාචනාධිකරණ සභාපති විනිසුරු ඒ. එච්. එම්. ඩී. නවාස් සහ සෝභිත රාජකරුණා යන මහත්වරුන්ගෙන් සමන්විත අභියාචනාධිකරණ විනිසුරු මඩුල්ල ඉදිරියේ කැඳවනු ලැබීය.
එහිදී අදාළ පෙත්සම දෙසැම්බර් මස 18 වන දා විභාගයට ගැනීමට නියම කෙරුණි.
එදින අභියාචනාධිකරණයේ සභාපති විනිසුරු ඒ.එච්.එම්.ඩී.නවාස්, ශිරාන් ගුණරත්න සහ සෝභිත රාජකරුණා යන මහත්වරුන්ගෙන් සමන්විත ත්රිපුද්ගල විනිසුරු මඩුල්ල ඉදිරියේ මෙම පෙත්සම් විභාගයට ගන්නා ලෙසට ද නියෝග කරනු ලැබීය.
මෙම පෙත්සම අද කැඳවූ අවස්ථාවේ නීතිපතිවරයා වෙනුවෙන් පෙනීසිටි රජයේ නියෝජ්ය සොලිස්ටර් ජනරාල් මිලින්ද ගුණතිලක මහතා අධිකරණයට දන්වා සිටියේ පෙත්සම්වලට අදාළ විරෝධතා නීතිපතිවරයා විසින් ගොනු කර ඇති බවය.
මෙහිදී විනිසුරු මඩුල්ල පෙත්සම්කාර පාර්ශවයේ නීතිඥවරුන්ට දන්වා සිටියේ මෙම පෙත්සම්වලට අදාළ ප්රතිවිරෝධතා තිබේ නම් ඒවා අද සිට සති දෙකක් ඇතුළත ගොනුකොට අවසන් කරන ලෙසය.
ඉන් අනතුරුව මෙම පෙත්සම් පිළිබඳ විභාගය දෙසැම්බර් මස 18 වනදා සිදුකරන බව විනිසුරු මඩුල්ල නියෝග කළේය.


අපගේ සුවිශේෂත්වය
- ශ්රී ලංකාවේ දිස්ත්රීක්ක 8 පුරා විහිදුනු අපගේ ශාඛා ජාලය තුලින් විවිධ වූ රැකියා අවශ්යතා පදනම් කරගෙන ග්රාමීය හා වතු ක්ෂේත්රයන් හි ජීවත් වන තරුණ තරුණියන් තුලින් දක්ෂ,කාර්යක්ෂම මානව සම්පත් සේවා බලකායක් බිහිකිරීම.
-
අදාල තරුණ තරුණියන්ගේ අධ්යාපන සුදුසුකම්, වෘත්තීය සුදුසුකම්, අත්දැකීම හා ඔවුන් ලද පුහුණුද සැලකිල්ලට ගනිමින්, ඔවුන්ව සුදුසු රැකියාවක් සදහා යොමු කිරීම.
-
වෘත්තීය උපදේශන සේවාවන්, නායකත්ව පුහුණු සහ පෞරුෂ වර්ධනය කිරීමේ වැඩසටහන් තුලින් තරුණ තරුණියන්ගේ කුසලතා සහ වෘත්තීය සුදුසුකම් ඉහල නගා සිටුවීම.
-
ආයතනයක් මගින් රැකියා අවස්ථාවකට ප්රතිඥාවක් ලබාදී ඇති තරුණ තරුණියන් හට අදාල විශේෂ වෘත්තීය පුහුණු ලබාදීම.
-
අති දිළිදු හා දිළිදු පවුල්වල සිටින පවුල්වල සිටින සහ විශේෂ අවශ්යතාවයන් සහිත තරුණ තරුණියන් වෙන්නුවෙන් වෘත්තීය පුහුණු ශිෂ්යත්ව ලබාදීම.
ඔබගේ මානව අවශ්යතාවයන් සදහා අපෙන් විශ්වාසයක් සහ සහනයක්
  සේවා යෝජකයෙක් වශයෙන් ඔබ අප ආයතනය සමග ගිවිසුම් කොට ගැනීමෙන්, පහත සදහන් අපගේ සේවාවන්වලට ඔබ සුදුසුකම් ලබයි.
- සියලු අයදුම්කරුවන්ගේ සුදුසුකම් හා දැනුම් හොදින් අද්යන කර, ඉතා සුදුසු රැකියා අවස්ථාවන්වලට යොමු කිරීම තුලින් තරුණ තරුණියන්ගේ ඵලදායි මට්ටම ඉහල නැංවීම තුළින් ප්රතිලාභී මානව සම්පතක් ආයතනයට ලබාදීම.
- ඉතා සුලු මුදලකට තත්ත්වයෙන් ඉහළ සේවාවන් ලබාදීම.
-
ඔබගේ ආයතනයේ අවශ්යතාව පරිදි ඉතා අඛණ්ඩ ශ්රම බලකායක් ලබාදීම.
-
ඉතා පුළුල් රැකියා දත්ත ගබඩාවක් උපයෝගී කරගනිමින් වෘත්තීය අපේක්ෂකයන් සුදුසු ආයතන සමග සම්බන්ධ කිරීම.
-
ඔබගේ රැකියා පුරප්පාඩුවලට අනුකූලව, පූර්ණ හා අර්ධ සුදුසුකම් ලත් කෙටි කාලීන හෝ දිගු කාලීන ශ්රම බලකායක් ලබාදීම.
- ආයතනයන්ගේ නිපැයුම් අවශ්යතාවයන් සපුරාලීම සදහා, අප සමග අතුරු ගිවිසුම් ඇති කර ,
අප විසින් ඔබට අවශ්ය ශ්රම බලකාය, ඉඩකඩ පහසුකම්, ගබඩා පහසුකම් හා අවශ්ය උපකරණ ලබා දීම සිදු කෙරේ.
-
අප හරහා ආයතනයට බදවා ගනු ලැබූ සේවකයන්ගේ ඵලදායිතාවය හා කාර්යක්ෂමතාවය ද අපි නිරන්තරයෙන් අධික්ෂණය කරන්නෙමු.
බදවා ගැනීමේ තොරතුරු
  අප ආයතනය හරහා රැකියා අවස්ථා ලබාගත් පිරිසගේ දත්ත පද්ධතියක් අපි පවත්වාගෙන යන අතර,ඒවාහි රහස්යභාවය සහ විස්වාසනීයත්වය මත රැකියා ලබාදුන් ආයතන වලට එම තොරතුරු අවශ්ය වූ විට ලබා ගත හැකි වේ.
පුළුල් වූ රැකියා ක්ෂේත්රයේ අපගේ වපසරිය
- පාරිභෝගික / නිපැයුම් කර්මාන්ත
- කළමනාකරණය / පරිපාලනය /ගණකාධිකරණය /මුල්ය / බැංකු ක්ෂේත්රයේ / මුදල් අයකැමි
- කුසලතාවයෙන් පිරිපුන් /කුසලතාවය වර්ධනය කරමින් සිටින්නන් සහ කුසලතාවයක් නොලත් සේවකයින් සදහා කෙටිකාලීන සහ දිගුකාලීන රැකියා අවස්ථා
- වායු සමීකරණ / ශීතකරණ / ඉංජිනේරු / කර්මාන්ත
- පාරිභෝගික සේවා /මහජන සම්බන්ධතා
- නිපැයුම් / ඇගලුම් කර්මාන්ත
- පරිගණක පද්ධති විශ්ලේෂණ / පරිගණක වැඩසටහන්
- හෝටල් / ආහාරපාන පිළියෙළ කිරීම් /බේකරි කර්මාන්තය
- රෝහල් / සෞඛ්ය ක්ෂේත්රය ආශ්රිත රැකියා
- වෙල්ඩිම්කරු / වැද්දුම්කරණ / පෙදරේරු / ජලනල කාර්මික
- විදුලි කාර්මික
- යාන්ත්රික
- ගුවන් යානා කර්මාන්තය
- කෘෂිකර්මාන්තය
- මෝටර් වාහන කර්මාන්තය
- ආරක්ෂක සේවාවන්
- බර වාහන මෙහෙයවන්නන් හා සහයකයන් (බලපත්ර ලත් )
- කර්මාන්ත සේවකයන් (කාන්ත හා පිරිමි )
රැකියා පොළවල්
දිස්ත්රික්කයක ප්රධාන නගරයක් මූලික කරගනිමින් සෑම වසරකම කිහිපවතාවක්ම රැකියා පොළ වැඩසටහන පවත්වමින් රැකියා අපේක්ෂකයා සහ සේවා යෝජකයන් අතර ඍජු සම්බන්ධතාවකට ඉඩපහසුකම් සපයනු ලබයි.පෞද්ගලික අංශයේ ආයතන කීපයක සහභාගීත්වයෙන් පවත්වනු ලබන මෙම වැඩසටහන සදහා රැකියා අපේක්ෂිත තරුණ තරුණියන් හට රැකියා අවස්ථාව හිමි කර ගත හැක.ඒ සදහා ඔවුන්ගේ වෘත්තීය පුහුණුව හා වෘත්තීය මාර්ගෝපදේශන සේවාවන් බෙරෙන්ඩ්නා රැකියා මද්යස්ථානය තුලින් ලබන පන්නරය අති මහත්ය.


The Centre for IT Services manages the Campus-wide IT Infrastructure, Internet & Email facilities, Server Administration and maintains e-Services & Applications while providing IT Technical Support and Solutions for university students and staff. Apart from these, CITS develops and maintains the university website and is also fortified with a fully equipped media team.
The core services provided by the Centre for IT Services are as follows.
- Managing the University E-Mail Service
- Managing and Providing the Internet Facility
- Designing & Developing Management Information Systems
- Development and Maintenance of the Fiber Optic Backbone
- Designing & Implementing Local Area Networks
- Development and Maintenance of the Wi-Fi Network
- Development and Maintenance of the University Web Site
- Provides Digital Media Coverage
- Oversee the Installation, Operation and Maintenance of the Intercom System
- Administer the Installation, Operation and Maintenance of the VoIP System
- Troubleshooting and Maintenance of ICT Equipment
- Installation of Software and Providing Security Software
- Preparing Specifications and Technical Evaluations
- Conducts Special Training Programs for University Staff
- Conducts Special Computer & Multimedia Technology courses for Students
- Assisting the University Staff for their ICT Requirements
- Advisory Services & Technical Support for Students
තොරතුරු තාක්ෂණ සේවා මධ්යස්ථානය
තොරතුරු තාක්ෂණ සේවා මධ්යස්ථානය විශ්වවිද්යාලයේ පරිගණක ජාලයේ ව්යුහය සම්බන්ධ අධීක්ෂණය සහ නඩත්තු කිරීම, අන්තර්ජාල හා විද්යුත් තැපැල් පහසුකම් සැපයීම ඇතුළු සියලුම තාක්ෂණික සේවාවන් සපයන ප්රධාන මධ්යස්ථානයයි. එමෙන්ම තොරතුරු තාක්ෂණ සේවා මධ්යස්ථානය මඟින් විශ්වවිද්යාලයීය වෙබ් අඩවිය ද පවත්වාගෙන යනු ලබන අතර පරිපූර්ණ මාධ්ය ඒකකයකින් ද සමන්විතය.
තොරතුරු තාක්ෂණ සේවා මධ්යස්ථානයෙන් ලබා දෙන ප්රධාන සේවාවන්…
- විශ්වවිද්යාලයීය විද්යුත් තැපැල් පහසුකම පවත්වාගෙන යාම
- අන්තර්ජාල පහසුකම් ලබා දීම සහ පවත්වාගෙන යාම
- කළමණාකරණ පද්ධති සැලසුම් කිරීම සහ නිර්මාණය කිරීම
- විශ්වවිද්යාලයීය තන්තු ප්රකාශ යොත පද්ධතියේ (Fiber Optic Backbone) ව්යුහය වැඩිදියුණු කිරීම
- අභ්යන්තර ජාල පද්ධති සැලසුම් කිරීම සහ ක්රියාවට නැංවීම
- Wi-Fi පහසුකම් සැපයීම සහ වැඩිදියුණු කිරීම
- විශ්වවිද්යාලයීය වෙබ් අඩවිය සංවර්ධනය සහ යාවත්කාලීන කිරීම
- විශේෂ අවස්ථා ශ්රව්ය දෘශ්ය මාධ්ය ආවරණය කිරීම
- අභ්යන්තර දුරකථන පද්ධතියේ නව සම්බන්ධතා ස්ථාපනය කිරීම, නඩත්තු කිරීම සහ වැඩිදියුණු කිරීම
- VoIP පද්ධතිය පවත්වාගෙන යාම
- තොරතුරු සන්නිවේදන උපාංග නඩත්තු කිරීම සහ තාක්ෂණික උපදෙස් ලබා දීම
- පරිගණක මෘදුකාංග ස්ථාපනය කිරීම සහ ප්රතිවෛරස මෘදුකාංග යාවත්කාලීන කිරීම
- තාක්ෂණික නියමාවලි/ පිරිවිතර සැකසීම සහ තුලනය කිරීම
- කාර්යය මණ්ඩලය සඳහා විශේෂ පුහුණු වැඩසටහන් සංවිධානය කිරීම
- විශ්වවිද්යාල සිසුන් සඳහා පරිගණක සහ ශ්රව්ය දෘෂ්ය මාධ්ය පිළිබඳ විශේෂ පාඨමාලාව පවත්වාගෙන යාම
- තොරතුරු තාක්ෂණ මෙවලම් භාවිතය සම්බන්ධව කාර්යය මණ්ඩලය දැනුවත් කිරීම සහ අවශ්ය සහයෝගය ලබා දීම
- සිසුන් සඳහා තොරතුරු සන්නිවේදන තාක්ෂණය පිළිබඳ උපදේශන සේවාවන් සහ තාක්ෂණික සහය ලබා දීම


වාර්ශික නිවාඩුවේ හතරවෙනි දවස පාන්දරම නැගිටල ඒ කියන්නනේ 3:00 විතර නැගිටලා 4:30 වෙද්දී බස් එකේ නැගලා ගියා පිටකොටුවට ගාලු යන්න බස් එකක් අල්ල ගන්න කියලා.
5:15 විතර වෙද්දී පිටකොටුවට ආවා. බස් නැවතුම්පොල ඇතුලට යද්දිම ගාල්ල හුක්කඩුව කලුතර පානදුරේ කියලා බස් එකක කෑ ගහනවා. දුවගෙන ගිහින් නැගලා කෝකටත් කියලා හිටපු අයියෙක්ගෙන් ඇහුවා. “අයියේ මේ ගාලු යන බස් එක නේද ?” ඔව් කියලා කිව්ව නිසා හිතේ සතුටින් ඉදගෙන සින්දුවකුත් අහගෙන පොඩි නින්දක් දැම්මා.
කෝම කෝම හරී උදේ 8:00 – 8:30 වෙද්දී හික්කඩුවට ලගා වුනා. හදිස්සියේ බස් එකෙන් බැහැ ගත්තට පස්සේ තමා මතක් වුනේ “මලා රුපියල් පන්සීයේ ඉතුරු කියලා”. මොනා කරන්නද කියලා හික්කඩුව බස් නැවතුම් පොල ඉස්සරහ තිබ්බ පොඩි කඩේට ගියා බඩට මොනා හරි දාගන්න කියලා. අහිංසක විදිහට පිලිගත්ත කඩේ වැඩ කරන ආච්චි මොනාද මහත්තයා ඕනේ කීවා.
මම: අච්චියේ මට ශොර්ට් ඊට්ස් ටිකකුයි කෝපි එකකුයි දෙන්නකෝ.
ආච්චී: මහත්තයෝ කෝපී නෑ නෙස්කැෆේ පැකට තියෙන්නේ.
මම :කමක් නෑ ආච්චියේ සීනි අඩුවෙන් එකක් දෙන්න
කෑම කාකා ඉද්දී තමා තේරුනේ කඩේ පිටිපස්සෙන් තියෙන්නේ හික්කඩු මුහුදු තීරය කියලා. ඉතින් කෝපි කෝප්පයත් අරන් කඩේ පිටිපස්සට ගියා. එලවළු කප කප හිටිය අක්කගෙන් ඇහුවා
අක්කෙ මෙතනින් යන්න පුළුවන්ද හික්කඩු බීච් එකට.
ඔව් ඔව් පොඩ්ඩක් ඉස්සරහට ගියහම බීච් එක
අඩි තුනක විතර තාප්පයක් කඩේ පිටිපස්සේ. “අක්කේ කමක් නැද්ද මෙතනින් පැනලා ගියාට” – කමක් නෑ …. නෑ කියද්දිත් මම තාප්පෙන් පනින්න ලෑස්තිවෙලා ඉවරයි ඉතිම්.
තාප්පෙන් පැනලා මුලින්ම කලේ බෑග් එකෙන් කැමරාව ගත්තු එක ඊට පස්සේ පෝන් එක අරන් 360 පොටෝ එකක් අරගත්තා.
අනේද කියන්නේ නිදහසේ මම හෙමිහිට හික්කඩු මුහුදු තීරය බලා ඉස්සරහට ගියා. උදේ වැඩි නිසාදෝ කවුරුවත් හිටියේ නෑ.
ඇවිදගෙන යද්දී මුලින්ම හමුවුනේ අන්කල් කෙනෙක් තන්ගුස් නූලක් දාගෙන වෙරලේ ඉදන් මාලු අල්ලනවා. අන්කල් කතාහා බහකට වැඩි කැමැත්තක් නෑ වගේ නිසා මම එහෙමම ඉදිරියට යද්දී ලස්සනට මාලු අල්ලන්න යන බෝට්ටුවගයක් නවත්තලා තිබුනා. වැහි වලාවකුත් එන නිසා මම ඉක්මනින් photo දෙක තුනක් අරන් තව ඉස්සරහට ගියා.
This slideshow requires JavaScript.
ඇවිදගෙන ඇවිදගෙන යද්දී වෙරල අයිනේ පොල් ගසක කෑල්ලක් (පොල් කොටයක්) තිබුනා. ඒ විතරක් නෙමේ ලස්සනට ඒකේ සිප්පියෝ ඇලිලා හිටියා.
කෝම කෝම හරි වෙරලේ ඇවිදගෙන ආපු මම නොදැනම හික්කඩු වෙරල තීරයේ කොනටම ඇවිත්. දැන් එහෙනම් යන්න තියෙන්නේ උනවටුන වෙරල් තීරයේ ලස්සන බලන්න ඉතින් ප්රදාන පාරට ආපු මම මාතර බස් එකකට ගොඩ වෙලා කෙලින්ම ගියේ උනවටුන බලා. බස් එකට ගොඩ වෙද්දිම කොන්දස්තර අයියට කිව්වත් වෙරල ලගින් කියන්න කියලා ඔහු මාව උනවටුන හන්දියටත් කලින් තමා බැස්සුවේ.
පාරේ හිටිය කීප දෙනෙක්ගෙන් අහගන් beach එක හොයාගෙන ගියත් විනාඩි පහක් විතර ඇවිදලා tuk tuk එකකට ගොඩ උනා. “අපේ මිනිස්සුනේ” කියලා රුපියල් 200ක් ඉල්ල ගත්තා ඉතින් ඒ අයියා.
වෙරල හිතුවට වඩා ලස්සනයි හැම තැනම සුද්දෝ සුද්දියෝ පිරිලා. මම ඉතින් වෙරලේ හද් පොටෝ එකක් ගන්න හිතන් උනවටුන වෙරල තීරයේ දකුනට වෙන්න තියන පන්සල අයිනේ ගල් පර ලගට ගියා.
සීයා කෙනෙක් තනියම බිලිපිත්තකුත් තියාගෙන මාළු අල්ලනවා. පොඩි කතාවක් දාගෙන මමත් පොටෝ වීඩියෝ ටිකක් ගන්න අතර තුරේදී සීයටත් මාළු කීප දෙනෙක්ම හම්බවුනා.
දැන් කන්නේ නෑ මෙතන මහත්තයෝ කියලා ටිකක් එහයින් පන්සල පිටිපස්සට වෙන්න තිබ්බ ගල් පරයට ගියා. මමත් වෙරල පැතත්ට ගිහින් පොටී ටිකක් ගද්දිම හොද වැස්සක් පටන් ගතතා 😞
දවල්ට කන වෙලාවත් ලන්වුනා.
එහෙනම් දැන් වෙලාව හරි ගාලු කොටුව බලා යන්න.
දවල්ට කාලම කෙලින්ම ඇදුනේ ගාල්ල town එකට.
බස් නැවතුම් පොල ඉස්සරහින් පිට්ටනිය පිටුපසින් ඇති පාර දිගේ ගිහින් ඇතුල් වුනා ගාලු කොටුවට.
ගාල්ල town එකටම කැපිලා පෙනෙන ඔරලෝසූ කනුව ලගට යන්න අවශ්ය වුනු නිසා මුලින්ම ඇදුනේ ඒ පැත්තට. එතනට යද්දී පඩිපෙල් අයිනෙන් තිබුනු හිර කූඩූ කීපය ලොකූ කතාවක් කියා සිටියා.
ඔරලෝසු කනුව කෙසේ වෙතත් කනුව අසල තිබුන පිලිරුවවල් ටික හැමෝටම selfi ගන්න උදව්වෙන බවක්නම් හොදට දුටුවා.
This slideshow requires JavaScript.
ඊලගට ලනදේසින් ඉන්ග්රීසින් අලංකාරව ගොඩනගා තිබූ පල්ලි ටිකත් බලාගෙන lighthouse එකේ පොටෝ ටිකකුත් අරගෙන හෙමිහිට ගාලු කොටුවේ උසාවියත් බලාගෙන ගාල්ල බස් නැවතුමට ආවේ කොලබට යන්න බස් එකක් හොයන්.
This slideshow requires JavaScript.
බස් එකට ගොඩ වුන වෙලේ කරන්නදෙයකුත් නැතිනිසා, උදේ ඉදන් ලබාගත් වීඩියෝ කීපය එකතුකරලා පොඩි වීඩියෝවක් හැදුවා කට්ටියටම බලන්න පුලුවන් වෙන්න. 👇🏼
හතරවෙනි දවසත් එහෙනම් නොදැනීම ඉවර විය.


විවාහයට පෙර උපදේශනය (අනුශාසනා) වැදගත් වන්නේ ඇයි?
ප්රශ්නය: විවාහයට පෙර උපදේශනය (අනුශාසනා) වැදගත් වන්නේ ඇයි?
පිළිතුර: විවාහයට පෙර උපදේශනය (අනුශාසනා) සාමාන්යයෙන් ප්රාදේශීය සභාවක දේවගැතිවරයාගේ හෝ නායකයාගේ වගකීම් වලට යටත් වේ, නමුත් එය ඉටු කළ හැකියි දේවගැති සත්කාර ශාඛාවේ කාර්ය මණ්ඩල සාමාජිකයෙකු හෝ වෙනත් ක්රිස්තියානි උපදේශකයෙකු විසින්. විවාහ ගිවිසගත් යුවළ උපදේශන සැසි මාලාවකට ඉදිරිපත් නොවන්නේ නම් සමහර දේවගැතිවරු විවාහ උත්සවයක් සිදු නොකරනු ඇත. දේවගැතිවරු විවාහයේ ආශීර්වාද හා අභියෝග පිළිබඳව දන්නා අතර ඔවුන් විවාහයට සම්බන්ධ වන අයට සාර්ථක විවාහයන් සඳහා උපකාර කිරීමට අවශ්යය. විවාහයට පෙර උපදේශනය යුවළයන්ට විවෘත ගිවිසුමක් ඇති කර ගැනීමටත්, විවෘත ඇස් ඇති ගිවිසුම සහ ශක්තිමත් සමිතියක් ගොඩනඟා ගැනීමටත් පවත්වා ගැනීමටත් අවශ්ය අංගයක් ලෙස ඔවුන් දකී.
ප්රේරිත පාවුල් තීතස්ට දුන් දේවගැති උපදෙස් අනුව තරුණ පරම්පරාවට උගන්වන අන් අයව සන්නද්ධ කරන ලෙස ඔහුට පවසයි (තීතස් 2:1-6). මෙය උපදේශනයකි, එහි මූලික හරය වන්නේ බයිබලානුකුල සත්යය, ප්රමිති හෝ අන්යයන් සමඟ ඇති සම්බන්ධතාවයේ නිරපේක්ෂත්වය ඉගැන්වීමයි. විවාහයට පෙර තත්වයකදී මෙය විශේෂයෙන් වැදගත් වේ. අප නොදන්නා දේ අපට භාවිතා කළ නොහැකි අතර, වැඩිහිටි භාවය පරිණත භාවය පිළිබඳ සහතිකයක් නොවේ. සමිතියක් පිහිටුවීමට අදහස් කරන යුවළට විවාහය පිළිබඳව දෙවියන් වහන්සේගේ දෘෂ්ටිකෝණයෙන් උපදෙස් දිය යුතුය.
බයිබලානුකුල මූලධර්ම මත පදනම් වූ විවාහයට පෙර උපදේශනය මගින් කාර්යභාරයන් දක්වා ඇත ස්වාමිපුරුෂයා සහ භාර්යාව එකිනෙකා හා ඔවුන්ගේ අනාගත දරුවන් අතර සම්බන්ධකම් දක්වයි (එපීස 5:22-6:4; කොලොස්සි 3:18-21). විවාහයට පෙර උපදේශනය යනු විවාහය පිළිබඳ වැරදි වැටහීම් ඉවත් කිරීම, ඉලක්ක තැබීම සහ දෙවියන්වහන්සේගේ ප්රමිතීන් සහ ලෝකයේ ප්රමිතීන් අතර වෙනස හඳුනා ගැනීම සඳහා කදිම ක්රමයකි. විවාහයට පෙර උපදේශනය කරන දේවගැතිවරයා, වැඩිමහල්ලා හෝ උපදේශකයා ධාර්මිකව ස්ථිරව සිටීම, තමාගේ විවාහය හා පවුල් සබඳතා සුරක්ෂිත කිරීම (1 තිමෝති 3: 4-5; තීතස් 1:7) සහ දෙවියන්වහන්සේගේ වචනයට කීකරු වෙමින් ජීවත් වීම ඉතා වැදගත්ය. එවැනි උපදේශකයෙකු දෙවියන්වහන්සේගේ දෘෂ්ටිකෝණය පැහැදිලිව හා සමානාත්මතාවයෙන් තොරව ඉදිරිපත් කිරීමට සන්නද්ධව සිටී.
විවාහයට පෙර උපදේශනය යනු යුවළක් මූල්ය කළමනාකරණය කිරීමට අදහස් කරන්නේ කෙසේද යන්න ගැන නොසිතූ ප්රශ්න මතු කිරීමට කදිම ස්ථානයකි. ඔවුන් ගෙදර දොරේ වැඩ වෙන් කරන්නේ කෙසේද, නිවාඩු දිනදී හැසිරවීමට ඔවුන් සැලසුම් කරන්නේ කෙසේද, ළමයින්ගේ විනය හික්මවන ආකාරය සහ ඒ හා සමාන ය. දෙමව්පියන්ගේ විවාහයන් තුළ ඔවුන් දුටු දේ සහ ඔවුන්ගේම විවාහයේදී අනුකරණය කිරීමට හෝ අනුකරණය කිරීමට අවශ්ය දේ හඳුනා ගැනීමට උපදේශකයාට යුවළට මඟ පෙන්විය හැකිය.
ශක්තිමත් (බලගතු),බයිබලානුකුල විවාහයට පෙර උපදේශනය යනු ඔවුන්ගේ ගැටලු සාර්ථකව විසඳා ගත හැකි ආකාරය දන්නා යුවළක් සහ ඔවුන්ට මඟ පෙන්වීම සඳහා මානව දෘෂ්ටි කෝණයන් හා ලෞකික ප්රමිතීන්ට වඩා වැඩි යමක් සමඟ පොරබදින යුවළක් අතර වෙනස විය හැකිය. අනාගත මනාලිය හා මනාලයා විවාහයට පෙර උපදේශනය සඳහා කැපවිය යුත්තේ දෙවියන් වහන්සේගේ නියෝගයෙන් පසුව ඔවුන්ගේ විවාහය ආදර්ශයට ගැනීම සඳහා ය.
English
විවාහයට පෙර උපදේශනය (අනුශාසනා) වැදගත් වන්නේ ඇයි?


Ajith Perakum Jayasinghe We observe that the statement after the bilateral talks between Prime Ministers of Sri Lanka and India was smartly worded to hoodwink Tamil people. The mostNews Detail
Tag: India Sri Lanka
අජිත් පැරකුම් ජයසිංහ ඉන්දියාවේ හා ශ්රී ලංකාවේ අග්රාමාත්යවරුන් අතර පසුගිය දිනෙක අන්තර්ජාලය ඔස්සේ පැවැත්වුණු ද්විපාර්ශ්වික සාකච්ඡාවෙන් පසු නිකුත් කරන ලද නිවේදනය ඉතා කපටි ලෙස වචනගත කරන ලද්දක් බව අපගේ නිරීක්ෂණයයි.News Detail


“පුංචි ඡන්දය අවසානයේ සිරිසේන ජනපති සිරගත කිරීමේ සැලැස්මක්….”
මෙම ආණ්ඩුව නිවැරදි මාර්ගයේ ගෙන යා හැකි වන්නේ මෙවර පළාත් පාලන මැතිවරණයේදී ජනාධිපති මෛත්රිපාල සිරිසේන මහතා නායකත්වය දෙනු ලබන ශ්රි ලංකා නිදහස් පක්ෂය හා එක්සත් ජනතා නිදහස් සන්ධානය ජයග්රහණය කරවීමට කටයුතු කලහොත් පමණක් යයි ක්රිඩා ඇමති දයාසිරි ජයසේකර මහතා පවසයි.එසේ නොවී වෙනත් පක්ෂයක් ජයග්රහණය කලහොත් ජනාධිපතිවරයා වෙනත් පක්ෂයක සිරකරුවෙක් වී 2015 ජනවාරි 08 වැනිදා කරන ලද වෙනස තවත් ඉදිරියට යා නොහැකි තත්වයට පත් වනු ඇති බවද ඔහු සදහන් කරයි.කෙසේ වෙතත් රනිල්-මෛත්රි ආණ්ඩුවකට වඩා මෛත්රි-මහින්ද ආණ්ඩුවකට තමන් කැමති බවත් ඒ සදහා තවමත් අවස්ථාව ඇති බවත් ඇමතිවරයා වැඩි දුරටත් කියා සිටී.


සිංගප්පූරු වෙළඳ ගිවිසුමට විරෝධය පළ කිරීම ඇතුළු ඉල්ලීම් කිහිපයක් මුල් කර ගනිමින් රජයේ වෛද්ය නිලධාරීන්ගේ සංගමය අගෝස්තු 03 වනදා වැඩ වර්ජනයක නිරත වීමට තීරණය කර ඇති බව සඳහන් වෙයි.
සෞඛ්ය ක්ෂේත්රය ඇතුළු ක්ෂේත්ර රැසකට බලපාන ප්රධාන කරුණු 10කට විරෝධය පළ කරමින් මෙම වැඩ වර්ජනය සිදු කරන බව රජයේ වෛද්ය නිලධාරීන්ගේ සංගමය සඳහන් කළේය.


එදිරිවාදිකම් පිටුදකින්න ! යුද්ධය පිටු දකින්න! - සුදොතුම් පියතුමා කියුබාවේ දී තරුණයින්ගෙන් ඉල්ලයි
Pope tells the youth: Fight against hostility; it destroys the world
|කියුබා තරුණ හමුව|
(2015 සැප්තැම්බර් 21)
කියුබාවේ හවානා නුවර නිර්දෝෂ පිළිසිඳීමේ කන්යා මරිය වහන්සේ ගේ ආසන දෙව් මැදුරේ පැවැති සන්ධ්යා මෙහෙන් පසුව සුදොතුම් පියතුමා ඉරිදා සැන්දෑවේ කියුබාවේ තරුණයන් මුනගැසුනේය. මෙම තරුණ හමුව පැවැත්වුනේ හවානා ආසන දෙව්මැදුරු චතුරශ්රයේ පාද්රේ ෆෙලික්ස් වරේලා සංස්කෘතික මධ්යස්ථානයේ යි. සන්ධ්යා මෙහෙයේ දී සේ ම ප්රැන්සිස් පාප්වහන්සේ සිය කතා පිටපතින් ඉවත්ව තරුණ තරුණියන්ට කතා කළහ.
"ඔබ කතා කරනකොට මම සටහන් කරගත්තා ....." ඔවුන් සමග කතා බහ අරඹමින් එතුමා කියා සිටියේ ය.
එදිරිවාදිකම් වලට විරුද්ධව සටන් කරන්නැයි සුදොතුම් පියතුමා මෙහිදී තරුණයන් ගෙන් ඉල්ලා සිටියේ ය. එතුමා කියා සිටියේ එදිරිවාදිකම් ලෝකය විනාශ කරන බවයි.
"සමාජ එදිරිවාදිකම් විනාශකාරියි. එදිරිවාදිකම් නිසා පවුලක් විනාශ වෙනවා. ලෝකය එදිරිවාදිකම් නිසා විනාශ වෙනවා. එදිරිවාදිකම්වල දරුණුම ප්රතිඵලය යුද්ධයයි.අද යුද්ධය නිසා ලෝකය විනාශ වෙමින් තිබෙනවා. මන්ද වාඩි වී කතා කිරීමට මිනිසුන් සුදානම් නොමැති නිසා" යැයි පාප් වහන්සේ කියා සිටියහ.
"අපි ජනතාව මරා දැමීම නවත්වමු" සුදොතුම් පියතුමා තරුණයන්ගෙන් ඉල්ලා සිටියේ ය. "අප එක්සත් වීමට ඇති හැකියාව මරා දමන නිසා අපගේ ආධ්යාත්මය මිය යමින් තිබෙනවා" යි එතුමා පෙන්වා දුන්නේ ය.
නුතන ලෝකයේ සාමාන්ය දෙයක් බවට පත්ව ඇති "වීසි කිරීමේ සංස්කෘතිය" ද පාප්වහන්සේ ගේ දෝෂ දර්ශනයට ලක්විය. මේ නිසා තරුණයන්ගෙන් සැලකිය යුතු ප්රතිශතයකට රැකියා අහිමි වී ඇති බව එතුමා පෙන්වා දුන්නේ ය. ඇතැම් යුරෝපා රටවල තරුණ විරැකියාව 42% ත් 47% ත් අතර ප්රමාණයකි. මීට හේතුව ආර්ථිකය හුදෙක් මුදල හා ලාබය මත පමණක් පදනම් ව ක්රියාත්මක වීම යැයි සුදොතුම් පියතුමා පෙන්වා දුන්නේය.
කෙසේ නමුත් කිසිදු අභියෝගයකින් හෝ ප්රශ්නයකින් පසු නොබසින්නැයි පාප් වහන්සේ තරුණ තරුණියන්ගෙන් ඉල්ලා සිටියහ. "සිහින දැකීම නවත්වන්න එපා! යහපත් ලෝකයක් වෙනුවෙන් වැඩ කිරීමට අපට මග පාදන්නේත් ශක්තිය දෙන්නෙත් සිහින දැකීම නිසයි" එතුමා සඳහන් කලේ ය.


සුමිහිරි පානේ පදමට ගෙනා ප්රවීණ ගායන ශිල්පී ඩෙස්මන් ද සිල්වා දිවි ගමනෙන් සමු ගනියි
ප්රවීණ ගායන ශීල්පී ඩෙස්මන්ඩ් ද සිල්වා මහතා අභාවප්රාප්ත වී තිබෙනවා.
ජනප්රිය ගායන ශිල්පී චිත්රාල් සෝමපාල මහතා ඒ පිළිබඳව දන්වමින් සිය නිල ෆේස්බුක් ගිණුමේ විශේෂ සටහනක් ද එක්කර තිබෙනවා.
එහි දැක්වෙන්නේ ඩෙස්මන්ඩ් ද සිල්වා මහතා ඕස්ට්රේලියාවේ මෙල්බර්න් නුවර දී අභාවප්රාප්ත වී ඇති බවයි.
ඩෙස්මන්ඩ් ද සිල්වා මහතා මිය යන විට 78 වන වියේ පසුවුණා.


නිලාවෙලි වෙරලේ සිට මෝටර් බෝට්ටුවකින් විනාඩි 15 ක පමණ ගමනකින් පරෙයි දුපතට ලගා වෙන්න පුළුවන්. දූපත කොටස් දෙකක්. පරෙයි දූපත ට පුංචි පරෙයි දූපත කියලා හදුන්වන තවත් පොඩි දූපතකුත් අසල තියෙනවා.
පරෙයි දූපත දවල් කාලය නම් තද හිරු රැසින් නෑවිලා. මුවා වෙන්න ගහක්වත් නෑ.එත් මුහුද නම් හරි නිසංසලයි. දියේ බැහැලා ඉන්නවා හැරෙන්න වෙන කරන්න දෙයක් නැහැ. ඒකටත් පොඩි අවහිරයක් වෙන්නේ කොරල් පර වලින් බිදිලා වෙරළට පාවෙලා ඇවිත් තියෙන කොරල් අවශේෂ කොටස් වලින් වෙරළත් නොගැඹුරු මුහුදත් පිරී තිබීමයි. මේවට අපේ අත් පා සීරෙනවා කැපෙනවා.මේ පුංචි බාදක නොසලකා හැරියාම පරෙයි දූපත සුන්දර ස්වභාව පරිසර නිර්මානයක්.
හිරු බැස යන වෙලාවට මුහුදේ සහ අහසේ මැවෙන අපූරු වර්ණ රටා අමතක කරන්න නම් බැහැ.දුපතේ නැගණහිර පැත්තේ නොගැඹුරු මුහදේ පුංචි පුංචි ලස්සන මාළුවෝ අපිව දකින්න බලා ගෙන ඉන්නවා.
පරෙයි දූපතට යන කොට තමන් ගත කරන්න බලාපොරොත්තු කාලය ගැන හිතලා කෑම බීම අරගෙන යන්න ඕනී.විශේෂයෙන් වතුර ගෙනියන්නම ඕනි. යොදාගන්න බෝට්ටු කරුට අපේ කාල සටහන නොදුන්නොත් අපට ඔහුගේ කාලසටහනට වැඩ කරන්න සිද්ධ වෙනවා . මතක ඇතිව ගෙනියන බෝතල් , පොලිතීන් ආපහු ගේන්න වෙනවා . නැත්නම් මේ සුන්දර පරිසරය අනාගතයට ඉතිරි වෙන එකක් නැහැ.
පරෙයි දූපතට අපි ගෙන යන බෝට්ටු සේවය වර්තමානයේ සංචාරකයෝ ගසා කන ව්යාපාරයක්.කඩුල්ල 2009 අගෝස්තු මාසේ පරෙයි දූපතට ගියා. පුංචි එවුනුතු සමග දහයක කන්ඩායමක්පරෙයි දුපතට ගෙනයන්න බෝට්ටු කරු රුපියල් 2000/= ඉල්ලුවා. නඩේ ගුරාත් එකොලොස් වෙනියාත් වු කඩුල්ලට බෝට්ටු කරුත් එක්ක තර්ත විතර්ක කරලයි ගමනට එක් වෙන්න සිද්ධ වුනේ. කඩුල්ලට මේ බෝට්ටු ගමන පිලිබද නිසි අවබෝධයක් තිබුනේ නෑ. පර්ස් එකෙන් ඇදලා ගත්ත රුපියල් 2000/= සුද්දා වගේ ගෙවලා දැම්මා. යන්නයි එන්නයි විනාඩි තිහක් හෝ හතලිහක් ගතවෙන්න ඇති. මේවර අප නතරව හිටපු හෝටල් කරු වියදම අඩකට බැස්සුවම තමයි ඩීසල් වියදමත් එක්ක මේ ගාන නම් සාධාරණ නැහැ කියලා හිතුනේ. කඩුල්ල මීට වඩා දුර මුහුදු ගමනක් වු නාගදීපයට යන්න වැය කලේ රුපියල් විස්සයි. දහ දෙනෙකුට රුපියල් 200/=යි.
මේ පැත්ත ගැන වගකියන නැගනහිර පලාත් සභාවේ සංචාරක ඇමති තුමා දන්න කෙනෙක් ඉන්නවා නම් මතක් කරන්න මේ අව නඩුව.
Pigeon Island is situated 1km off the coast of Nilaveli. Just a few hundred meters offshore Nilaveli beach. (About a 15 min outboard motor boat trip) . The island‘s name derives from the rock pigeon. Pigeon Island contains some of the best remaining coral reef of Sri lanka’. Pigeon Island consists; large pigeon island and small pigeon island. The large pigeon island is fringed by a coral reef, and about 200m long and 100 m wide’ the small pigeon surrounded by rocky islets.


සෞදියේ ඔටුන්න හිමි කුමරු වෙනස් වෙයි
සෞදි අරාබියේ ඔටුන්න හිමි කුමාරයා ලෙස තම පුත් මොහමඩ් බින් සල්මාන් කුමරුගේ නම සෞදි රජු විසින් ප්රකාශයට පත් කරන ලදී.
මීට පෙර සෞදියේ ඔටුන්න හිමි කුමරු ලෙස වශයෙන් නම්කර තිබුණේ වත්මන් රජුගේ ඥාති පුත්රයා වන මොහමඩ් බින් නායෙෆ් කුමරු ය.
සෞදි අරාබියේ ආරක්ෂක අමාත්යවරයා වන සල්මාන් කුමරු ඔටුන්න හිමි කුමරු ලෙස නම් කිරීමෙන් අනතුරුව රටේ උප අගමැති ධුරයට පත්වීමට නියමිතය.
- ලෝක නායකයෝ අබ්දුල්ලා රජුට අවසන් ගෞරව දක්වති
- 'කොළඹට තානාපතිවරයෙක් ආවේ අබ්දුල්ලා රජු නිසා'
- සවුදි අරාබි හිටපු රජුගේ රාජ්ය ප්රතිපත්ති දිගටම
අභ්යන්තර ආරක්ෂාව පිළිබඳ ප්රධානියා ලෙස කටයුතු කරමින් සිටි 57 හැවිරිදි නායෙෆ් කුමරු එම තනතුරින් ද ඉවත් කර ඇති බව එරට මාධ්ය වාර්තා කරයි.
නමුත් ඔටුන්න හිමි කුමාරයා ලෙස නව පත්වීම් ලද 31 හැවිරිදි සල්මාන් කුමරුට පක්ෂපාතීව කටයුතු කරන බවට නායෙෆ් කුමරු ප්රතිඥා දී ඇති බව SPA පුවත් සේවය වාර්තා කර තිබේ.
2015 ජනවාරි මාසයේදී සල්මාන් බින් අබ්දුල්ලාසිස් රජුට ඔටුනු පැළඳවීම සිදුවුයේ එවකට සෞදි රජු වූ සිය ඥාති සොහොයුරු අබ්දුල්ලා බින් අබ්දුල් අසිස් ගේ අභාවයෙන් පසුවය. මේ වනවිට සල්මාන් රජු 81 හැවිරිදි ය.
සෞදි අරාබිය මෙතෙක් පාලනය කරනු ලැබුණේ වයස අවුරුදු 70 හෝ 80 පිරුණු රජවරු විසිනි.
නමුත් 31 හැවිරිදි මොහමඩ් බින් සල්මාන් කුමරු මීළඟ රජු ලෙස නම් කරනු ලැබීම සෞදියේ තරුණ පරම්පරාව දකින්නේ එම තත්වය වෙනස් වෙමින් පවතින බව සනාථ කෙරෙන සලකුණක් ලෙසිනි.


මේසයක් උඩ පුටුවක් තබා හදපු පුංචි එවරස්ට් කන්ද ජීවිතාරක්ෂක කට්ටල නැතිවම තරනය කර දැකුළුමල් නෙලාපු,
රෙදි කෑල්ලක් නාහෙ බැඳ කටින් හුස්ම ගනිමින් අවුරුද්දක දූලි එක්කරාපු,
කැවුම් බදින ගමන් තාච්චිය ඉස්සරහට වී කැවුම් වලට වඩා මාව බැද ගත්තු
, කොකිස් අච්චුවෙන් ගැලවෙන් නැති කොට ඉරට්ටෙන් අනින කල යකා නැගපු,
අමුතු උත්සවයකි අවුරුද්ද
උදේ පාන්දර කිරිබත් කන්දක් කලින් කා දවසම නිදි කිරාපු,
පිච්චෙන හැම රතිඥ්ඥ කරලටම උඩ ගොස් බිම වැටී උණ ගැනුන බල්ලට සාත්තු සප්පායම් කොරාපු,
ටී වී කියවෙන අවුරුදු පඞි කතා අජීර්ණව වැසිකිලියේ ලැගපු,
හදපු කමට කැවුම් ගිල බර ගැන විස්කෝප වෙච්ච
අමුතු විශ්ම ලන්තයකි අවුරුද්ද
ටෙක්ස්ටයිල් සිටි වල ඇවිද හිත පුරවං සේල් වලින් ගත් රෙදි වලින් බෑගය පුරවාපු,
කලින් හම්බුන අප්රෙල් පඩියත් ඉවර කර ඉතිරි මාස බාගේ ගැන හිතමින් නිදි වරාපු
ලබන මැයි වෙන කං පණ ගැට ගහගන්න දුෂ්කර ක්රියා ප්ලෑන් කොරාපු
කැඳ බේරා ගැනීමට ගොස් රැවුල කපා දමාපු
මහා තොවිලයකි අවුරුද්ද
රතට රතේ එරබදු ඇහැට දකින්නට නැති,
පැණිපි රී එල්ලෙන පලතුරු කඩා කටට දාගන්ට වෙලාවක් නැති,
අවුරුදු උත්සව සද්දෙට පොතක් පතක් වත් කියවගනු බැරි...
මියුෂිකල් ෂෝ වල සද්දෙන් රෑටත් නිදාගනු
බැරි මහා කරදරයකි අවුරුද්ද
රට බීම සමඟ පාර දිගේ ගලන කුණු හරුප කෙලවරක් නැති,
ටවුමේ සේල් වන අවුරුද්ද ගෙදරට ගන්න වත්කමකුත් නැති,
හවසට කඩන් පයින වහින මුරුගසන් වරුසාවට මුවා වෙන්ට ගෙයත් ඉඩ මදි
හෙන එන නෑයින්ට සලකන්නෙ කෝමද හිතේ සාමයක් නැති
මහා වදයකි අවුරුද්ද
අනේ නේනවානං ලබන අවුරුද්දෙවත් අවුරුදු


ඊයේ සිට තිරගත වීමට තිබු ප්රසන්න විතානගේ අධ්යක්ෂනය කල “උසාවිය නිහඩයි” චිත්රපටිය මා බොහෝ බලපොරත්තුවෙන් නැරබීමට සිටි චිත්රපටියකි. නමුත් ඊයේ එයට කොළඹ මහේස්ත්රාත්වරයා තහනම් නියෝගයක් නිකුත් කළේය.
ප්රසන්න විතානගේ යනු ශ්රී ලංකාවේ සිටින අග්රගන්ය සිනමා අධ්යක්ෂකවරයෙකි. ඔහුගේ නිර්මාණයක් වන ආකාස කුසුම් චිත්රපටිය සදහා මාලනී ෆොන්සේකා, ඉන්දියානු අන්තර්ජාතික සිනමා උළෙලේ හොදම නිලියට හිමි සම්මානය,හොදම ආසියානු චිත්රපටිය සදහා වන සම්මානයත්, හොදම චිත්රපටිය සදහා වන සාර්ක් සම්මානයත් සහ තවත් සම්මාන රාශියක් සදහා නම් කරනු ලැබූ චිත්රපටියකි. අනෙකුත් සිංහල චිත්රපට හා සසදන කල ප්රසන්න ඇත්තේ බොහෝ දුරින් ය. අසෝක හදාගම ආදී අධ්යක්ෂකවරුන් හැර අනෙක් බොහොමයක් චිත්රපට වලට අප සිනසෙනුයේ චිත්රපටිය නැරබිමෙන් නොව අධ්යෂ්කවරයාගේ නම ඇසිමෙන්ය.
උසාවිය නිහඩයි චිත්රපටයට පසුබිම් වී ඇත්තේ 1997 අගෝස්තු මසදී රිවිර අනාවරණය කල පරිදි (මගේ මතකය නිවැරදි නම් ) සැකකරුවෙකුගේ බිරිද තමාගේ නිල කාමරයේදී දුෂණයට ලක් කිරීම සදහා චෝදනා ලැබූ මහව හිටපු දිස්ත්රික් මහේස්ත්රාත් ලෙනින් රත්නායක යැයි කියවේ. ඊට පසු දිනද අවස්ථාවකදී තුවක්කුවක් පෙන්වා වාහනයක දමාගෙන ගොස් දුෂණය කල බව අධිකරණ සේවා කොමිෂන් සභාව මගින් පත් කරනු ලැබූ පරීක්ෂණ කොමිසම මගින් පරීක්ෂණයේදී අනාවරණය කරනු ලැබිය.
එහිදී චෝදනා ලැබූ මහේස්ත්රාත්වරයාට විරුද්ධව පැවති එකම චෝදනාව මෙය නොවේ. ඔහු ශ්රී ලංකා රක්ෂණ සංස්ථාවේ ලිපිකරුවකු වශයෙන් සේවය කරමින් සිටියදී වංචාසහගත චෝදනා හයකට වැරදි කරු වී සේවයෙන් ඉවත් කල පුද්ගලයෙකි. එය අධිකරණ සේවා කොමිසමට වසන් කිරීමම අධිකරණ සේවයෙන් ඉවත් කිරීමට තරම් වරදකි. වංචාවකට සහබාගි වීම ගැන කවර කතාද ?
අධිකරණ සේවා කොමිසමේ කාර්යක්ෂමතාවය කෙසේදයත් අධිකරණ සේවයට විනිශ්යකාරවරයෙකු පත් කිරීමට ප්රථම ඔහු පිළිබද සොයා බැලීමටවත් වෙහෙසී ඇති බවක් නොපෙනේ. ඒ කෙසේ වුවද කාන්තාවන් දෙදෙනකු දුෂණය කිරීමට පරීක්ෂණ කොමිසමේදී වැරදිකරු කරනු ලැබූ රත්නායකට අධිකරණයේ නඩු පැවරීමක් කිරීමට හෝ අදාල කාන්තාවන් දෙදෙනාට යුක්තිය ඉටු කිරීමට හෝ නොහැකි විය. අදාල කාන්තාවගේ නීතිඥයන් විසින් අධිකරණ සේවා කොමිෂන් සභාවට හා ශ්රේෂ්ටාධිකරණයට පැමිණිලි කිරීමෙන් මාස 23කට පසුව පත් කරනු ලැබූ පරීක්ෂණ කමිටුවෙන් ද වැරදි කරු වූ රත්නායකට දඩුවම් ලබා දීමට නොහැකි වීමට හේතුව වශයෙන් රාවය කතෘ වික්ටර් අයිවන්ගේ නොනිමි අරගල නමැති පොතේ පෙන්වා දෙන පරිදි එවකට නීතිපතිවරයා ව සිටි සරත් සිල්වා ගේ ක්රියා කලාපය හේතු උන බව විස්තර කරයි.
ලංකා අධිකරණ ඉතිහාසයේ බිහිවූ දුෂිතම අග්රවිනිශ්යකාරයකු වූ ඔහු දුන් තීන්දු සම්බන්දයෙන් ප්රසිද්දියේම මහජනතාවගෙන් සමාව ඉල්ලු වාරද නැතුව නොවේ. තමුන්ගේ ලාබ ප්රයෝජන හා යාලු මිත්රකම් වෙනුවෙන් ආණ්ඩුක්රම ව්යවස්ථාව උල්ලංගනය කිරීම අධිකරණයේ පරමාධිපත්යට කල නිගාවකි.
නමුත් කණගාටුව කරුණක් නම් පරීක්ෂණ සභා මගින් වැරදි කරුවන් කෙරු ඇතැමුන් තවමත් ශ්රේෂ්ටාධිකරණයේ විනිසුරන් ලෙස අදද තනතුරු හෙබවිමයි.


රුහුණු කතරගම ඇසළ පෙරහැර මංගල්යයේ 10 වෙනි දිනය වන අද (16)
By admin - Fri Aug 16, 6:27 am
රුහුණු කතරගම ඇසළ පෙරහැර මංගල්යයේ 10 වෙනි දිනය වන අද (16) කතරගම මහා දේවාලයෙන් ඇරඹෙන දේව පෙරහැර ගණ දේවාලය, කිරිවෙහෙර ඉදිරිපසින් අෂ්ටඵල බෝධීන් වහන්සේ ප්රදක්ෂිණා කර මහා වාසල් දොරටුවෙන් පිටවීදියට පිවිසේ.
එම වීදියේ භද්රකාලී අම්මාන් දේවාලය, මුස්ලිම් දේවස්ථානය ඉදිරියෙන් ගමන් කරන පෙරහැර වල්ලි අම්මා දේවාලයට පැමිණෙයි.
එම දේවාලයේදී පෞරාණික චාරිත්රවාරිත්ර පුද සිරිත් ඉටු කිරීම සිදු වේ. ඉන් පසු මහ වීදියේ ශ්රී අභිනවාරාම විහාරස්ථානය ඉදිරියෙන් ගමන් කරන පෙරහැර මහා දේවාලයට ගෙවදීම සිදු කරයි.


එක්සත් ජාතික පක්ෂයේ කණ්ඩායමක් සමග ඒකාබද්ද විපක්ෂය එක්ව ආණ්ඩුවක් පිහිටුවා එහි අගමැති ධුරය හිටපු කතානායක චමල් රාජපක්ෂ මහතාට ලබා දීමට සාකච්චාවක් සිදුව ඇතැයි ‘අද’ පුවත්පත වාර්තා කරයි.
මෙම යෝජනාව සදහා චමල් රාජපක්ෂ මහතාද එකතාවය පල කර ඇතැයි වාර්තාවේ දැක්වෙයි.
කැබිනට් සංශෝධනයේදී ඇමති ධුර සම්බන්ධයෙන් ගැටළු ඇතිකරගෙන සිටින ජ්යෙෂ්ඨ ඇමති පිරිසක් හා පසුපෙල එජාප මන්ත්රී කණ්ඩායමක් මෙම සාකච්චා සදහා සම්බන්ධ වී ඇතැයිද වාර්තාවේ දැක්වෙයි.


ශ්රී ලංකාවේ රාජ්ය ව්යවසාය පිළිබඳව ඔබ නොදත් කරුණු
වෙළඳපල මගින් සැපයිය හැකි භාණ්ඩ හා සේවා නිෂ්පාදනය කෝ බෙදාහැරීම පිළිබඳව කටයුතු කරන රජයේ ආයතන සහ සංස්ථා රාජ්ය ව්යවසාය ලෙස අදහස් කරයි. මෙහිදී රජය නිෂ්පාදනයට සහ වෙළඳ කටයුතුවලට සෘජුවම සම්බන්ධ වීමක් සිදුවේ. දුම්රිය දෙපාර්තමේන්තුව, ලංකා විදුලිබල මණ්ඩලය, රාජ්ය ඖෂධ නීතිගත සංස්ථාව, රාජ්ය මුද්රණ නීතිගත සංස්ථාව, ශ්රී ලංකා මධ්යම ගමනාගමන මණ්ඩලය, ශ්රී ලංකා ඛනිජ තෙල් සංස්ථාව, රාජ්ය ඉංජිනේරු සංස්ථාව, ලංකා බැංකුව, රාජ්ය දැව සංස්ථාව යනාදිය රාජ්ය ව්යවසායන්ට නිදසුන් කීපයක් ලෙස හඳුනාගත හැකියි.
රටක රාජ්ය ව්යවසායන් බිහිවීමට බලපාන හේතු ගණනාවක් ඇති බව ඔබ දන්නවාද. පෞද්ගලික අංශය නියුතු වීමට අකමැති ව්යාපෘතීන් රජය මැදිහත් වීමෙන් ඇරඹිය යුතු වීම, පෞද්ගලික අංශයේ සම්බන්ධ වීම ප්රමාණවත් නොවන විට එම හිඟය පියවීම සඳහා රජයට මැදිහත් විය යුතු වීම, පෞද්ගලික අංශයට විශාල ප්රාග්ධනයක් සම්පාදනය කරගැනීමට අපහසු අවස්ථාවලදී, පෞද්ගලික අංශයේ ඒකාධිකාරී ව්යාපාර කටයුතු මහජන සුබසිද්ධියට අහිතකර වන විටදී, පෞද්ගලික අංශයේ ව්යාපාර කටයුතු අසාර්ථක වන විටදී, සේවා නියුක්ති ඉඩප්රස්ථා ඇති කිරීම සඳහා යනාදී කරුණු ඉන් කිහිපයකි.
එක්දහස් නවසිය හැත්තෑ හතෙන් පසුව ශ්රී ලංකාවේ ආර්ථික ප්රතිපත්ති වල ඇති කරන ලද වෙනස්කම් සමග ශ්රී ලංකා ආර්ථිකයේ ආර්ථික ව්යුහය තුළ වෙනස්කම් සිදුවිය. මේ යටතේ රාජ්ය ව්යවසායන් පටු සහ පුළුල් ලෙස පෞද්ගලික ව්යවසායට පැවරීමේ කටයුතු ක්රියාත්මක විය. මීට අමතරව අකාර්යක්ෂම සහ අසාර්ථක රාජ්ය ව්යවසායන් ප්රතිව්යුහගත කිරීම ද ඇරඹුණි. විශේෂයෙන්ම 1990 දශකයේ දී ශ්රී ලංකාවේ රාජ්ය ව්යවසායන් බොහෝමයක් පෞද්ගලීකරණයට ලක්විය. මෙම පෞද්ගලීකරණ කටයුතු සඳහා 1996 වර්ෂයේදී රාජ්ය ව්යවසාය ප්රතිසංස්කරණ කොමිසම නමැති ආයතනය පිහිටුවනු ලැබීය. නමුත් වර්තමානයේ දී මෙම ආයතනය ක්රියාත්මක නොවේ.
රජයට අයත් ව්යාපාර පෞද්ගලීකරණය කිරීම ආර්ථික ප්රතිසංස්කරණය සඳහා ඇති එකම උපාය මාර්ගය ලෙස වර්තමාන රජය නොපිළිගන්නා අතර එම ආයතනවල කළමනාකාරිත්වයෙහි ප්රතිසංස්කරණ හරහා කාර්ය සාධනය වැඩි කිරීමට විකල්ප උපාය මාර්ගයක් ලෙස හඳුනාගෙන ඇත. රාජ්ය ව්යවසායන් ප්රතිසංස්කරණය කිරීමට හේතු ගණනාවක් හඳුනා ගැනීමට පුළුවනි. කාර්යක්ෂමතාවය ඉහල නැංවීම, නව තාක්ෂණය එක් කිරීම, කළමනාකරණය දියුණු කිරීම, නිෂ්පාදන විවිධාංගීකරණය, නව වෙළඳ පොළවල් සොයාගැනීම, රජයට දැරීමට සිදුවන බර අඩු කිරීම යනාදිය එම හේතු කිහිපයකි. රට සංවර්ධනය කිරීමේ උත්ප්රේරක ලෙස රාජ්ය ව්යවසායන් යොදා ගැනීම රජයේ අපේක්ෂාව වන අතර ලංකා බැංකුව, මහජන බැංකුව, ජාතික ඉතිරිකිරීමේ බැංකුව, ප්රාදේශීය සංවර්ධන බැංකුව යනාදිය උපායමාර්ගික අරමුණු ළඟාකර ගැනීමේදී සුවිශේෂී භූමිකාවක් ඉටු කරනු ඇතැයි අපේක්ෂා කෙරේ.
by Sachini Sooriyaarachchi
Photo Source: Internet
3442 Views


මේ කතාව ජංගම දුරකතන හෙවත් සෙලූයලර් දුරකථන භාවිතය ආරම්භ වූ කාලයේ සිටම සංසරණය වන්නක්. ගුවන්විදුලි මධ්යස්ථාන මගින් තරංග ඔස්සේ සිදුකරනු ලබන ප්රචාරයන් ගැනත් ජනතාවට යම්යම් සැකසංකාවන් ඇතත්, ඒ පිළිකාමය තර්ජනයන් ගැන නම් නොවේ. විවිධ නාලිකා ගුවන් විදුලි තරංග ඔස්සේ සිය වැඩසටහන් අප දෙසවනට සම්පේ්රෂණය කිරීමේදී පාරිභෝගික අපගේ මැසිවිලි, සැක සංකා ඇතිවන්නේ ඒවාගේ අන්තර්ගතය, සංයුතිය ගැන මිස පිළිකාව වැළඳීමේ අනතුරක් ගැන නොවේ. එහෙත්, අප භාවිත කරන ජංගම දුරකනතයෙන් නිකුත් කෙරෙන ගුවන් විදුලි තරංග(radio waves) කෙනෙකුගේ මොළයෙහි පිළිකා ඇති කිරීමට සමත් වෙතැයි කියන කතාව දුරකථන භාවිත කරන, නොකරන සෑම දෙනාටම අසන්නට ලැබෙන්නකි. මාර්තෘකාවේ අසා ඇති ප්රශ්නයට පිළිතුර කුමක් දැයි දැන ගැනීමට මේ ලිපිය අවසානය දක්වාම කියවා බලන්න.
මුලින්ම කියන්න තියෙන්නේ රේඩියෝ හෙවත් ගුවන් විදුලි තරංගත් ඇත්තටම එක්තරා විකිරණ ස්වරූපයක් බවයි. එහෙම වුණත් ඒවා සාපේක්ෂව පහළ සංඛ්යාත තරංගයි. එම නිසා ශක්තියන් ද පහළයි. අධිසංඛ්යාත, අධි ශක්ති තරංග වන x කිරණ වැනි තරංගවලට ඔබේ DNAවලට හානි පැමිණිය හැකියි — එහෙත් ගුවන් විදුලි තරංගවලට නොහැකියි. ගුවන් විදුලි තරංගවලට කළ හැක්කේ වැඩිම වුණොත් ඔබේ සම රත්කිරීම පමණයි. ඒත් ඉතින් නැවත කියනවා නම් එහි ශක්තිය ඔබේ මොළයට තබා ඔබේ කනටවත් කිසිම හානියක් කිරීමට නොහැකි මට්ටමකට දුර්වලයි.
ඒ කතාව කොහොම වුණත්, ගුවන් විදුලි තරංග මගින් පිළිකාව හැදෙයි යන්න ගැන පර්යේෂකයන් සමපේක්ෂණය කරන්න පටන් ගත්තේ 1950 ගණන්වල සිටයි. “ඒ වුණාට ඒක හුදු අනුමානයක් පමණයි” යනුවෙන් ඇමරිකානු පිළිකා සංගමයේ ප්රධාන වෛද්ය නිලධාරි ඕටිස් බ්රෝලි ප්රකාශ කරයි, “ඒවායින් පිළිකාව සෑදෙවිය යන්න ගැන ස්ථිරසාර ස්ථාවරයක් ගන්න අපට ඇත්තටම තවමත් බැහැ.”
සෙලියුලර් දුරකථන හා පිළිකාව අතර සම්බන්ධයක් සොයා බලන මුල්ම සැබෑ අධ්යයනවලදි පර්යේෂකයන් (මොළයේ ටියුමරයක් හෙවත් අර්බුදයක් සහිත) රෝගීන්ගෙන් අසා සිටියේ ඔවුන් සාමාන්යයෙන් සෙලියුලර් දුරකථනය ළංකර තබා ගන්නේ කුමන කනට ද යන්නයි. පුදුමවන්නට දෙයක් නොවෙයි, ඔවුන්ගෙන් හතරෙන් තුනක්ම කියා සිටියේ සෙලියුලර් දුරකථනය ඔවුන්ගේ මොළ අර්බුදය වර්ධනය වූ හිසෙහි පැත්තෙහි තබන බවයි. දුරකථනය තබන්නට හුරුව සිටීන කන හා මොළ අර්බුදය අතර සහසම්බන්ධතාවයක්(correlation) තිබෙනවා නේද? නැහැ. ඉතින් එහෙමම වෙන්නත් ඕන නැහැ. මුලින්ම කියන්න ඕන, හැමෝටම තියෙන්නේ කන් දෙකක් නිසා ඒ හැමෝටම කැමති එකක් තෝරා ගැනීමට 50% අවස්ථාව තියෙන බවයි. ඉතින් 75% නිවැරදිව අනුමාන කිරීම අහම්බයක් වෙන්න ද පුළුවන. මෙතැන පූර්ව විනිශ්චයක් ඇතිවෙන්න අවස්ථා තිබේ. “පිළිතුරු දෙන රෝගීන් දැන සිටියා ඔවුන්ගේ මොළ පිළිකාව(අර්බුදය) තිබෙන්නේ මොළයෙහි කොයි පැත්තේද කියා. ඉනින් ඔවුන් ස්වාභාවිකවම ඒ පැත්ත තෝරා ගන්න ඉඩ තිබෙනවා” බ්රෝලි පෙන්වා දෙයි. ඇත්තටම ප්රශ්නයට සම්බන්ධ ආචාර ධර්මයි(ethics). විද්යාඥයන්ට පරික්ෂනත්මක වශයෙන් කළනොහැකි, කළහැකි දේ ආචාරධර්ම මගින් සීමාවේ. කුමක් සිදුවේදැයි බලනු අටියෙන් ජනතාව පරික්ෂණාගාරයේ වාඩිකර තබා පිළිකා කාරක වර්ෂාවක් ඔවුන් වෙත හෙළීමට වෛද්යවරුන්ට නොහැකිය. ගුවන් විදුලි තරංග ගත්තත් කියන්න තියෙන්නේ ඒකම තමයි. ඇත්තටම රේඩියෝ තරංග පිළිකාව කෙරෙහි බලපෑමක් ඇතැයි මිනිසුන් ඊට භාජනය කිරීමෙන් පසුව සොයා ගනු ලැබුවොත් පර්යේෂකයන් මුහුණපාන වන තත්ත්වය කුමක්ද? මේ නිසා පර්යේෂකයන්ට කි්රයා කරන්න වන්නේ මීයන්, කොස් ඇට මීයන්(mice and rats) යොදා ගත් ආකෘති මගිනි. පසුගිය වසරේ සිදුකළ අධ්යයනයක දී සිදු වූයේ ද එයමයි. මාධ්ය මගින් ඉමහත් ප්රසිද්ධියක් ලබා දුන් මේ අධ්යයනයේදී විද්යාඥයෝ ගුවන් විදුලි තරංගවලට ලක් කළ මීයන් තුළ අර්බුද වර්ධනය වූ බව ඇත්තටම සොයා ගත්හ. මේ අධ්යනය තුල බලගතු අවවාදයක් ද අන්තර්ගතය.
පර්යේෂණවලදී මිනිසුන් වෙනුවට මීයන් යොදා ගැණුනද ද මීයෝ මිනිසුන් නොවෙති. ඔවුන්ගේ පටක ගුවන් විදුලි තරංගවලට වෙනත් ආකාරයකට ප්රතිචාර දැක්විය හැකියි. අනික, පර්යේෂකයන් මේ කුඩා සතුන්ට ලබා දුන්නේ සෙල්ෆෝනයකින් මිනිසෙකුට ලැබෙන විකිරණය මෙන් හත් ගුණයක් පමණ විකිරණයකි. ඒ කියන්නේ මාස ගණන් එක දිගට දිනකට පැය නවය බැගින් නිරාවරණය කිරීමයි. අවසාන වශයෙන්, මේ පර්යේෂණය සමාන කණ්ඩායමක විචාරයට භාජනය නොවීය. මේ තත්ත්වය හමුවේ සෞඛ්ය සංවිධානවලට සිය ස්ථාවරය දැක්වීමට සිදුවූයේ සුපරික්ෂාවෙන් තෝරා ගත් වදන් යොදා ගනිමිනි. ඔප්පු කිරීමට හෝ නිෂ්ප්රභා කිරීමට දාමයක්, පුරුකක් නොමැති නිසා ඔවුනට ප්රකාශ කිරීමට සිදුවුයේ, ‘සෙලියුලර් ෆෝන් පිළිකාවට හේතුවීමට ඉඩතිබේ(Phones might cause cancer) වැනි වදන්ය. නිදසුනක් දක්වතොත්, එක්සත් ජාතීන්ගේ පිළිකා පර්යේෂණය සඳහා වන අන්තර් ජාතික ඒජන්සිය(UN’s International Agency for Research on Cancer) ප්රකාශ කළේ සෙල්ෆෝන් භාවිතය මිනිසුන්ට පිළිකා ඇති කරන්නක් විය හැකිය යනුවෙනි.
“සෙල්ෆෝන් මගින් පිළිකා හැදෙන්න පුළුවන් බව එක්සත් ජාතීන්ගේ ඒජන්සිය කීවාම ඇත්තටම ඒ ගැන සැලකිල්ල යොමු වුණා” බ්රෝලි කියයි, “ඒත් ඔය ලැයිස්තුවේම ලිප්ස්ටික් අචචාරු, ස්ටයිරොෆෝම්(styrofoam) ද තිබෙන බව දැනගත්තහම ඒ ගැන බලන්නේ වෙනත් කෝණයකින්.”
දත්තවල හිඟකම නිසා සෙල්ෆෝන් පිළිකාව සාදන්නේ යයි නිගමනයකට මේ මොහොතේ එළඹිය නොහැකිය. “ඒක නොවිසඳුන ප්රශ්නයක්, ඒක වලංගු ප්රශ්නයක්. ඒත් මං හරි හැටියට පිළිගන්න උත්තරය නම් ‘නැහැ’ යන්නයි” බ්රෝලි පහදා දෙයි, “බලාගෙන ගියහම පසුගිය වසර 40 තුළ මොළයේ අර්බුද වැඩිවීමක් පෙන්නුම් කරන්නේ නැහැ”.
කෙසේ වෙතත් තීරණය ඔබේ අතෙයි. වෙන්නත් පුළුවන් නොවෙන්නත් පුළුවන්.


සන්ධි ආශ්රිත වේදනාවන් හා රෝගී තත්ත්වයන් වර්තමානයේ අපට බහුලව අසන්නට ලැබෙනවා. බොහෝ සන්ධි ආශ්රිත රෝගී තත්ත්වයන් හට ගැනීම ආරම්භ වෙන්නේ වයස අවුරුදු 35 -40 කියන වයස් සීමාවේදී. කාර්යාල තුල එකම ඉරියව්වෙන් දවසම වැඩ කරන පුද්ගලයින් ඉක්මණින්ම සන්ධි වේදනා වලට ගොදුරු වෙනවා. සන්ධි රෝගයකදී බහුලව දැකගත හැකි ලක්ෂණ වන්නේ දණහිස, වළලුකර, මැණික් කටුව, උකුල සන්ධිය ආශ්රිත සහ සෙසු කුඩා සන්ධි ආශ්රිත එනම් ඇඟිලි පුරුක් සහ කොඳුඇට පුරුක්වල ඇති වන වේදනාවයි. කාන්තා පුරුෂ භේදයකින් තොරව හටගන්නා මේ පීඩාකාරී රෝගී අවස්ථාවන් වලදී බොහෝ දෙනා සිදුකරන්නේ, වේදනාව තාවකාලිකව සමනය කර ගැනීම සඳහා බාම් වර්ගයක් හෝ වේදනා නාශක පෙති භාවිතා කිරීමයි. නමුත් සන්ධි වේදනාවන් ආරම්භයේදීම නිසි ප්රතිකාර නොකිරීමෙන් පසුකාලිනව රෝගය උත්සන්න වීම සිදු වෙනවා. මෙම නිසා සන්ධි වේදනා පළමුව හදුනාගත මොහොතේම ප්රතිකාර සදහා යොමු වීමට අමතක කරන්න එපා. අද විශ්ම ලෝකයෙන් අපි ඔබව දැනුවත් කරන්නේ ගෝවා භාවිතයෙන් සන්ධි වේදනා වලට සාර්ථක ලෙස ප්රතිකාර කර ගත හැකි ක්රමයක් ගැන.
ගෝවා තුල විටමින් K , විටමින් C හා පොටෑසියම් අඩංගු වෙනවා. ඒ වගේම ගෝවා ශරීරය නිවාලන ගුණයෙන්ද පොහොසත්. තවද විවිධ වර්ගයේ පිළිකා සෛල මර්ධනය කිරිමේ හැකියාවද ගෝවා සතු වෙනවා. කිරි දෙන මව්වරුන් හට, තම පියයුරු මත ගෝවා කොළ තබා ගැනීමෙන් හෝ ගෝවා යුෂ ආලේප කිරීමෙන් පියයුරු ඉදිමීම හා පියයුරු වේදනාව සමනය කර ගන්නට පුළුවන්. ගෝවා මගින් ලබා ගත හැකි සෞඛ්ය වාසි මෙපමණකින් සීමා වන්නේ නෑ. අද සමාජයේ බොහෝ දෙනෙකු පිඩා විදින සන්ධි වේදනාව සදහා සුවයක් සලසා ගැනීමටද ගෝවා යොදා ගත හැකි බව ඔබ මීට පෙර අසා නැතුව ඇති. හරි අපි දැන් බලමු ගෝවා භාවිතා කරලා සන්ධි වේදනාව සුව කර ගන්නේ කොහොමද කියලා.
මේ සදහා අවශ්ය ද්රව්ය
කාබනික පොහොර පමණක් යොදා වගා කල ගෝවා ගෙඩියක්, ගෝස් කැබලි හෝ වෙළුම් පටි, අවන් එකක්, රෝලින් පින් එකක් හෝ හිස් වයින් බෝතලයක්, ආහාර ඇසුරුම් කිරීම සදහා යොදා ගන්නා ඇලුමිනියම් කොළ. මේ ඇලුමිනියම් කොළ එහෙම නැත්තම් ඇලුමිනියම් ෆොයිල් ෆුඩ් සිටි වල ගන්න තියෙනවා.
බෙහෙත් වට්ටෝරුව සකස් කර ගන්නේ මෙහෙමයි
මුලින්ම ගෝවා ගෙඩියේ පිටත කොළ කිහිපය ඉවත් කර හොදින් සෝදා ගන්න. වතුර ගතිය යනතුරු හොදින් වියලා ගෙන , ගෝවා ගෙඩියේ මැද ඝන කොටස ඉවත් කර ගන්න දැන් ගෝවා කොළ කිහිපයක් එකවර ගෙන , ලැල්ලක් මත තබා , වයින් බෝතලය ආධාරයෙන් හොදින් තලා ගන්න. ඒ කියන්නේ ගෝවා කොළ වලින් යුෂ එලියට පැමිණෙන ආකාරයෙන් වයින් බෝතලයෙන් රෝල් කරන්න. දැන් ඇලුමිනියම් කොලයක් ගෙන එසේ තලා ගත් ගෝවා කොළ කිහිපය එහි ඔතා අවන් එකේ දමා විනාඩි කිහිපයක් රත් කර ගන්න. මෙහිදී අවශ්ය වන්නේ ගෝවා කොළ මදක් උණුසුම් කර ගැනීමට පමණයි. අධික ලෙස රත් කරන්න එපා. දැන් උණුසුම් ගෝවා කොළ වේදනාව දැනෙන ස්ථානයේ තබා ගෝස් කැබලි හෝ වෙළුම් පටි ආධාරයෙන් හොදින් වෙලන්න. පැය 2ක් පමණ තිබෙන්නට හරින්න. පසුව ඉවත් කරන්න. ඔබට හැකි නම් මෙය දිනකට දෙවරක් සිදු කරන්න. මේ ප්රතිකාරය නොකඩවා සති 4ක කාලයක් සිදු කල යුතු වෙනවා. මෙහි පුදුම හිතෙන කාරණය නම් පසු දින සිටම ඔබට ප්රතිපල අත්විදින්නට හැකි වීමයි. ගෝවා කොළ තැබූ පසු ඔබට කැසීමක් වැනි දෙයක් ඇති වනවා නම් වහාම ගෝවා කොළ ඉවත් කරන්න. එහි තේරුම ඔබගේ ශරීරය මෙම සත්කාරයට ප්රතිවිරුද්ධතාවයක් දක්වන බව. නමුදු එසේ සිදු වන්නේ ඉතාම කලාතුරකින් නිසා අනවශ්ය බියක් ඇති කර ගත යුතු වන්නේ නෑ. කොහොමත් ස්වභාවික සත්කාර අපේ ඇගට කිසිම ලෙසකින් හානියක් කරන්නේ නෑ.
ගෝවා තුල අඩංගු වන ඇන්තොසයිනින්ස් , ශාක පෝෂක සහ ග්ලුටමින් වැනි සංයෝග , සන්ධි වේදනා සමනයට හා ආතරයිටිස් වැනි රෝග වලට ඉතාම ගුණදායකයි. මෙන්න මේ නිසයි ගෝවා ආධාරයෙන් මෙවැනි බෙහෙත් වට්ටෝරුවක් නිර්මාණය කිරීම සදහා ආයුර්වේදී වෛද්යවරුන් පෙළඹිලා තියෙන්නේ. ඇත්තෙන්ම කියනවා නම් ගෝවා කියන්නේ සොබාදහමෙන් අපිට නොමිලේම දායාද කරපු තවත් එක් වැදගත් රෝග නිවාරකයක්.
අපි හැමදාමත් ඔබව මෙවැනි ස්වාභාවික දේවල් භාවිතා කරලා. රෝග නිවාරණය කර ගන්නා ආකාරය පිලිබදව කියා දෙනවා. ඇත්තෙන්ම ඕනෑම දරුණු රෝගයක් සම්පුර්ණයෙන් සුව කිරීමේ හැකියාව ඇත්තේ සොබා දහමට පමණයි කියලත් අපි තදින් විශ්වාස කරනවා. ස්වාභාවික අමුද්රව්ය වලින් තනා ගන්නා බෙහෙත් සෑම විටම කෘතීම බටහිර බෙහෙත් වලට වඩා පලදායක වන්නේ ඒ නිසයි. ඉතින් ඔබත් මෙම බෙහෙත වට්ටෝරුව සකස් කර භාවිතා කරන්න. ඔබේ මිතුරන් ආදරණියන්ටත් දැන ගන්න මෙම වීඩියෝව ශෙයා කිරීමට කාරුණික වන්න.
තාමත් අපිව සබ්ස්ක්රයිබ් කරලා නැත්තම් දැන්ම පහල රතු පාට සබ්ස්ක්රයිබ් බොත්තම ඔබලා විශ්ම ලෝකය යුටියිබ් නාලිකව සබ්ස්ක්රයිබ් කරන්න. තවත් අලුත් විදියෝවකින් හමු වෙමු. ඔබට නිරෝගිමත් අනාගතයක්.
(උපුටා ගැනීම අන්තර්ජාලයෙන්)


නැමදුම ඔබව පිරිසිදු කරයි
ඔබගේ නිවස අසල ඇලක් තිබී එයින් ඔබ පස්වතාවක් ස්නානය කරන විට ඔබගේ ශරීරය පිරිසිදු වන්නා සේ පස්වේල නමදුමෙන් ඔබගේ සිත පිරිසිදු වන්නේය
මිනිසාගේ මඟ පෙන්වීම සඳහා
මෙලොව ජීවිතය හැඩගස්වා ගත යුත්තේ කෙසේද යන්න මිනිසාට කියා දීමට අල්ලාහ් මුහම්මද් තුමාට අණාවරනය කළ පුස්තකය අල් කුර්ආනයයි
සමානාත්මතාවය
සුදු ජාතිකයා කලු ජාතිකයාට වඩා උසස් වන්නේවත් කළු ජාතිකයා සුදු ජාතිකයාට වගා උසස් වන්නේවත් නැත.
මිනිසා අල්ලාහ්ගේ ගැත්තාය
කිසිඳු උස් පහත් භේදයකින් තොරව සුදු ඇඳුමින් සැරසී උරට උර ගැටී සමඟිය හා සමානාත්ප්මතාවය ප්සරයෝගිකව විදහා පාන දේව බැතිමතුන්
ඉස්ලාම් ධර්මය ක්රමවත්ව ඉගෙන ගැනීමට ඔබ කැමතියිද?
මුස්ලිම් හා මුස්ලිම් නොවන සහෝදර සහෝදරියන්ට ඉස්ලාම් ධර්මය පිළිබඳ මූලික කරුණු ඉතා සරළව හා ක්රමවත්ව ඉගෙන ගැනීම සඳහා මෙම වෙබ් අඩෙවිය හරහා ඉදිරිපත් කරනු ලැබ ඇති ඉස්ලාම් සහතිකපත්ර පාඨමාලාව ඉතා ප්රයෝජනවත් වේ.
1 වන පාඩම - ඉස්ලාම් හැඳින්වීම
මෙම විශ්වය බිහිවූයේ කෙසේද? මා කවරෙක්ද? මා පැමිණියේ කුමන ස්ථානයේ සිටද? මාගේ අවසානය කුමක්ද? මාගේ දිවියේ අරමුණ කුමක්ද යනාදී ප්රශ්න වලට නිවැරදි පිළිතුරු සොයන ඔබට හමුවූ සත්යය ඉස්ලාමයයි.
2 වන පාඩම - සයවැදෑරුම් විශ්වාසයන්
මුස්ලිම්වරයකු අනිවාර්යයෙන්ම පිළිගෙන විශ්වාස කළ යුතු මූලික කරුණු සය වන අල්ලාහ්, සුරදූතයින්, ධර්ම ග්රන්ථ, දේව පණිවුඩකරුවන්, අවසාන දිනය, දෛවය පිළිබඳ තොරතුරු තරමක් ගැඹුරින් අධ්යයනය කිරීම සඳහා
3 වන පාඩම - මූලික වගකීම්
මුස්ලිම්වරයකු මත පැවරෙන පස්වැදෑරුම් අනිවාර්යය වගකීම් වන කලිමා නමැති ප්රතිපත්ති ප්රකාශය, නැමදුම, උපවාස ශීලය, දන් දීම, හජ් කර්තව්යය ඉටු කිරීම පිළිබඳ තොරතුරු තරමක් ගැඹුරින් අධ්යයනය කිරීම සඳහා
4 වන පාඩම - ජීවන ක්රමය
ඉස්ලාමය යනු හුදෙක් පල්ලියට පමණක් සීමා වූ වත්පිළිවත් පවතින ධර්මයක් නොවේ. ඉස්ලාම් ධර්මය තුළ මිනිස් ජීවිතයේ සෑම පැතිකඩකටම අවශ්ය මඟ පෙන්වීම් ඇත. එබැවින් ඉස්ලාමය පරිපූර්ණ ජීවනය ක්රමයකි.
5 වන පාඩම - අධ්යාත්මිකත්වය
මිනිසාගේ චෛතසිකය මිනිසාගේ බාහිර ක්රියාකාරකම් නිර්ණය කරන ප්රධාන සාධකය වේ. එබැවින් මෙම චෛතසිකය මනා අයුරින් පාලනය කිරීම අනිවාර්ය දෙයකි. මේ සඳහා වූ ඉස්ලාමීය මඟ පෙන්වීම දැන ගැනීම සඳහා
6 වන පාඩම - කුර්ආන් අධ්යයනය
අල්ලාහ් මුහම්මද් තුමාට අනාවරණය කළ දේව ග්රන්ථය අල් කුර්ආනයයි. අල් කුර්ආනයේ අන්තර්ගතය මෙන්ම අල් කුර්ආනය හා සබැඳි ඉතිහාසය අධ්යයනය කිරීමද ඉතා වැදගත් වේ.
ඔබට සහතිකයක් අවශ්යයිද?
ඉහත පාඨමාලාව අධ්යයනය කළ ඔබට සහතිකයක් ලාබා දෙන්න අපි සූදානම්. මේ පිළිබඳව වැඩිදුර තොරතුරු දැන ගැනීමට මෙම යොමුවට පිවිසෙන්න.


Car එකකට self driving පහසුකමක් එකතු කිරීම ටිකක් පහසු දෙයක් වුණත්, motor cycle එකකට මේ තාක්ෂණය එකතු කිරීම සාපේක්ෂ වශයෙන් ඉතාමත් අපහසු කටයුත්තක් බව අමුතුවෙන් කියන්න දෙයක් නැහැ.
උදාහරණක් ලෙස හදිසි අවස්ථාවක එකවර Brake කිරීමක් වගේ දෙයක් මෝටර් රථයක කරන්න පුලුවන් වුනත් යතුරු පැදියක මේ වගේ දෙයක් එකවර සිදු කලහොත් යතුරුපැදිකරුවා ඉවතට විසි වී යාමට වුවත් ඉඩ තියෙනවා. ඉතින් එ් වගේ දේවල් ගැන සැලකිලිමත් වීම මේ කාරණයේදී අත්යාවශය වෙනවා.
Track එකක් ඔස්සේ තනියම ගමන අාරම්භ කරලා තමන්ට හමුවන වංගු පසුකරගෙන ගමනාන්තය දක්වා සාමාන්යය යතුරුපැදියක් ආකාරයට ගමන් කරන්න BMW සමාගම විසින් නිර්මාණය කරපු මේ යතුරු පැදියට හැකියාව තිබෙන අතර ගමනාන්තයේදී යතුරුපැදිය පෙරලීමකින් තොරව තනිවම නතර කරගැනීමටද මේ අනුව හැකියාව ලැබී තිබෙනවා.
BMW සමාගම විසින් වසර දෙකක කාලයක් පුරාවට කරනු ලැබූ අත්හදාබැලීම් වල ප්රතිඵලයක් ලෙස මෙම යතුරුපැදිය නිර්මාණය කර ඇති අතර මේ project එකට සම්බන්ධ වෙලා ඉන්න ප්රධන ඉනිජිනේරුවරයා වන Stefan Hans විසින් ප්රකාශ කරනු ලබන ආකාරයට ඔවුන්ගේ උත්සාහය වන්නේ තනිවම ගමන් කිරීමට හැකියාව ඇති යතුරුපැදියක් නිර්මාණය කිරීමට නොවේ.
ඔහු පවසන අාකාරයට ඔවුන්ගේ මේ උත්සාහය වන්නේ මාර්ග අනතුරු අඩුකීරීමට මෙන්ම හදිසි අවස්ථාවකදී ක්රියාත්මක වී යතුරුපැදිකරුට උදව්වක් වන යතුරුපැදියක් නිර්මාණය කිරීමයි. එමෙන්ම Self Driving motor cycle කියන අදහස තවදුරටත් විද්යා ප්රබන්ධ වලට පමණක් සීමා නොවන බවද Stefan Hans වැඩිදුරටත් පෙන්වා දී තිබෙනවා.


පසුගිය කාලයේ සිදු වූ නොයෙක් හේතුන් නිසා යම් තරමකට බිඳ වැටී තිබූ ලංකාවේ සංචාරක කර්මාන්තය නගා සිටුවීමට බස්නාහිර පලාත් මහ ඇමතිවරයා අලුත්ම ක්රම වේදයක් සොයාගෙන තිබේ.
ඒ බස්නාහිර පලාත් සංචාරක මණ්ඩලයේ සභාපති කමට මහාචාර්ය " විශ්ව කීර්ති" කීර්ති දිසානායක සූරින් පත් කිරීමෙනි.
මහාචාර්ය කීර්ති දිසානායක යනු අන් කිසිවෙක් නොව නමෝ නාරයන් නම් ගුප්ත විද්යාමධ්යස්ථානයක් පවත්වාගෙන යමින් සිතූ පැතූ සම්පත් දෙනවා යැයි ජනතාව අතර මිථ්යා මත වපුරන බංකොලොර්හ් ස්වර්ණවාහිනිය මගින් කියමින් හක් ගෙඩි විකුණන විශ්ව කීර්ති නාමධාරි කීර්ති දිසානයක තුමාමය.
දැන් අභිනව සභාපති මහාචාර්ය තුමාගේ හක් ගෙඩියේ බලයෙන්, සංචාරකයින් වැල නොකැඩී බස්නාහිර පලාතට පැමිණ ඉසුර දේවප්රිය මැතිතුමාට පමණක් නොව සකල බස්නාහිර පලාතටම යස ඉසුරු පහල වී කිරිපැණි උතුරා යනු ඇත.අපිත් හක පුරවා එතුමලාට සහය වෙමු.
ඕං නමෝ නාරයන් ඒස්වා හහ්


Apa Rata Surakina Sura Rajinde ~
Vishnu Devinde
By : H. R. Jothipalaඅප රට සුරකින සුර රජිඳේ
පිහිටයි ඔබේ ශ්රී විශ්ණු දෙවිඳේ
දෙවිඳේ දෙවිඳේ .. දෙවිඳේ
ශ්රී විශ්ණු දෙවිඳේ !
අප රට දැය යහපත ගෙනදී
දියුණුව සාදණු මැන රැකදී
ඔබ ඇස අප දෙස යොමුවේවා
යහපත මේ අපෙ සැළසේවා !
කුළුණින් දිවනෙත් හැරබලතී
බැතිබර ලෝකෙට සෙත සදතී
පුදදී බැතිසිත් පුද පඬුරූ
ඔබගේ පාමුළ වැඳ වැටෙමූ
H R ජෝතිපාල එදා ගායනා කළ මේ ශ්රී විශ්ණු බැතිගී උපහාරය,
මතු බුදුවන ශ්රී විශ්ණු දෙවියන් ගේ නාමය වෙනුවෙන් ඔබවෙත
තිලිණ කරන්නෙමු.
අප සියළුදෙනාටත්, මවු රටටත්, සමස්ත ලෝකයටත් ශ්රී විශ්ණු දෙවියන්ගේ,
පිහිට හා බැල්ම ලැබේවා! යි පතමු. !
ඔබ සැමට බුදු සරණයි !


දුහුවිල්ලෙන් වැසුණු ඔවුන්ගේ ගත කිළිටි ය. ඇඳුම වැරහැළි ය. පනාවක් නොදුටු කොණ්ඩය හැඩපළු ගෙතී ඇත. බොහෝ දෙනෙකුගේ දෑස බියෙන් මෙන් විවරව ඇත. කලකින් නොමැදපු දත් පෙන්වා නගන සිනහව තුළ ඇත්තේ අපූරු සිරියාවකි. එහෙත් ඒ සිනහව සංවේදී සිත් හැඬවීමට තරම් ප්රමාණවත් ය. ඔවුනොවුන් අතර ඇමතීම සඳහා පමණක් නමක් ඔවුන්ට ඇත. ඒ නම ඔවුන්ට දුන්නේ කවුරුන් දැයි කිසිවකු දන්නේ නැත. ඔවුන්ට හිසට වහලක් නැත. නිවහන යුද්ධයෙන් ඇද වැටුණු සිමෙන්ති වනාන්තරය පමණි. ඔවුන්ගේ මීළඟ ආහාර වේල කවදා කොහෙන් ලැබේ දැයි කිසිවකු දන්නේ නැත. කුසගින්න පිපාසය ඔවුන්ට හුරු පුරුදු ය. මවක පියෙකු ගැන ඔවුන්ගෙන් බොහෝ දෙනෙකු දන්නේ නැත. වෙනත් ඥාාතියෙකු ද ඔවුන්ට නැත. ජීවිතයට වඩා ඔවුහු මරණය ගැන දනිති. සෑම දිනකම ඔවුන් දකින්නේ මරණය පමණි. මොවුන් වනාහී සිරියාවේ යුද අනාථ වීදි දරුවෝ ය.
සිරියාවේ ස්වෙච්ඡා කටයුතු සඳහා ක්රියාත්මක වෙන රාජ්ය නොවෙන සංවිධානවල වාර්තාවන්ට අනුව, අලෙප්පු නගරයේ පමණක් යුද අනාථ වීදි දරුවෝ දහස් ගණනින් ය. මේ දරුවන්ගෙන් බහුතරය ඊසිස් ත්රස්තයන් විසින් ලිංගිකව දූෂණය කරන ලද සිරියානු කාන්තාවන් විසින් බිහිකරන ලද දරුවෝ ය. මේ අම්මලා විසින් තම සතුරාගෙන් පළි ගැනීම සඳහා ඔවුන්ට දාව උපන් දරුවන් මහමග දමා ගොස් ඇත. මේ මව්වරු ජීවිතයේ අමිහිරි සිදුවීමක සටහන් තැබූ පිටුව තම ජීවිත කතාවෙන් ඉරා දමා ඇත්තේ එසේ ය. යුද්ධයේ නියැලියන් විසින් හෙළන ලද බෝම්බ ප්රහාරවලින් තම දෙමාපියන් මෙන්ම ඥාතීන් ද මියයද්දී, පෙර වාසනාවකට ජීවිතය බේරුණු දරුවෝ ද මේ අතර වෙති.
සිරියානු වීදි දරුවන්ගෙන් බහුතරය වයස අවුරුදු තුනත් හතත් අතර වූවෝ වෙති. ඔවුනට උප්පැන්න සහතිකයක් නැත. ඒ නිසාම කිසිම තැනක ඔවුන් පිළිබඳව තැබුණු නීත්යානුකූල සටහනක් නැත. සිරියාවේ යුද අනාථ වීදි දරුවන්ගේ සංඛ්යාව මිලියන ගණනකැයි කීවද, නිවැරදි සංඛ්යාලේඛනයක් කොතැනකවත් නැත. සිරියාවේ ක්රියාත්මක වෙන රාජ්ය නොවෙන සංවිධාන මෙම දරුවන් පිළිබඳව විමසිල්ලෙන් සිටියද, අද සිටින දරුවා හෙට නැත. ඒ යුද්ධයෙන් උපන් දරුවා යුද්ධයට ම බිළිවූ නිසා විය හැකිය. සොල්දාදුවන් විසින් හා ත්රස්තයන් විසින් ද මෙම දරුවෝ ලිංගිකව අපහරණයට ලක්කෙරෙන බව රහසක් නොවේ. එහෙත් ඒ පිළිබඳ සොයා බලා යුක්තිය පසිඳලීමට හෝ එය වැළකීමට ඉදිරිපත්වීමට තරම් කෙනෙකුන් එහි නැත. සිරියාවේ යුද්ධය විසින් නිර්මාණය කර ඇති භීෂණය හා විනාශය හේතුවෙන්, පාසල් වයසේ දරුවෝ ලක්ෂ ගණනින් පාසල් අධ්යාපන කටයුතුවලින් බැහැරව සිටිති. පාසල් ගොඩනැගිලි යුද්ධයෙන් විනාශවී ගොසින් ය.
වතිකාන අනුග්රහය ලබන සිරියාවේ ක්රියාත්මක වෙන රාජ්ය නෙවෙන සමාජ සේවා ආයතන කීපයක මීළඟ ඉලක්කය වී ඇත්තේ අවම වශයෙන් යුද අනාථ වීදි දරුවන් දෙදහස් පන්සීයක් පුනරුත්ථාපනය කළ හැකි මධ්යස්ථාන තුනක් සිරියාවේ පිහිටුවීම ය. එහෙත් එය සිහිනයකි. රට පුරා සටන් ය. පුනරුත්ථාපන මධ්යස්ථානයක් පිහිටුවීමට තරම් සාමකාමී පරිසරයක් එහි සොයාගැනීම කළුනික සෙවීමට සමානය. අද සිටින දරුවා හෙට නැත. ඒ වෙනුවට යුද්ධය විසින් බිහිකරන ලද අවජාතක දරුවකු මහමගට එකතුවී ඇත. ඔහුට ද ආමන්ත්රණය සඳහා පමණක් කිසිවකු විසින් නමක් තබනු ඇත. ඔහුට හෝ ඇයට හිමිවෙන්නේ ඒ නම පමණි. වෙනත් කිසිවක් ඔවුනට නැත.
වරක් පුවත්පත් කලාවේදියෙකු විසින් සිරියාවේ යුද අනාථ වීදි දරුවකුගෙන් ඔහු ලොකුමහත් වූ විට කුමක් කිරීමට කැමතිදැයි ප්රශ්නකර තිබුණු අවස්ථාවක, ඒ දරුවා විසින් දී තිබුණු පිළිතුර වෙන්නේ තමන් යළි කුඩා ළමයකු වීමට කැමති බව ය. දරුවාගේ පිළිතුර තුළ සැඟව ඇත්තේ තමන්ට අහිමිව ගිය සුන්දර ළමා කාලය නැවත ලබාගැනීමට ඇති ප්රාර්ථනයයි. දරුවකුට තම ළමා කාලය අහිමිවීම තරම් ඛේදවාචකයක් තවත් නැත. යුද්ධය කොතැනක මොනයම් අරමුණකින් සිදුවුවද, එය සෑම විටම කුඩා දරුවන්ට එරෙහිව කෙරෙන විනාශයක් පමණි.
යටියන
ක්ලැරන්ස් කොස්තා
ෂෙසානෝ, රෝමය, ඉතාලිය.


යාපනය විශ්ව විද්යාලයේ විද්යා අංශයේ ජ්යෙෂ්ඨ සිසුන් පිරිසක් හා නවක සිසුන් පිරිසක් අතර ඇතිවූ ගැටුමකින් දෙපාර්ශ්වයේම සිසුන් 17 දෙනෙකු තුවාල ලැබීමත් සමග යාපනය විද්යා අංශය දින නියමයක් නොමැතිව වසා දමා තිබේ.
යාපනය විශ්ව විද්යාලයේ ශිෂ්යන් දෙපිරිසක් අතර සිදු වූ මේ ගැටුම ජාතිවාදී කණ්ඩායම්වල දේශපාලන න්යාය පත්රයට ඇතුළත් කර ගැනීමට ඉඩ නොදිය යුතු බව යාපනය විශ්ව විද්යාලයේ වාග් විද්යාව පිළිබඳ ජ්යෙෂ්ඨ කථිකාචාර්ය සාමිනාදන් විමල් පවසයි.
වාර්ගික පදනම පිළිබඳ අවධානය යොමු කරනවාට වඩා වැදගත් වන්නේ රටේ නීතිය සහ විශ්ව විද්යාල නීතිය උල්ලංඝනය කරමින් ප්රචණ්ඩකාරී ලෙස හැසිරුණු පුද්ගලයන් සොයා පරීක්ෂණ පැවැත්වීම බව ජ්යෙෂ්ඨ කථිකාචාර්ය සාමිනාදන් විමල් වැඩිදුරටත් පෙන්වා දුන්නේය.
ඔහු බීබීසි වෙබ් අඩවියට පවසා ඇත්තේ මත ගැටුමක් නිරාකරණය කරගැනීමේදී යාපනයේ විශ්ව විද්යාලයේ සිසුන් ක්රියාකර ඇති ආකාරය අතිශයින් වැරදි ආදර්ශයක් සපයන බවය. මෙවැනි කාරණා ප්රචන්ඩත්වයෙන් තොරව විසදා ගැනීමට අවශ්ය සංයමය පැවතිය යුතු බව ඔහු වැඩිදුරටත් පවසයි